
आवत्स 


( नाटक ) 


लेखक - 


प्रो० श्रीरुजुशानाथ भटनागर, नाथ भटनागर, एम० ए०% 


प्रन्थ संस्या-& 


प्रकाशक तथा विक्रेता 
भारती-भण्डार 
लीडर प्रेस, इलाहाबाद ५ 
<4.3,..03.० 
85 99 थक 


<“.८८७०! 48... / 2 ही पक (8 


द्वितीय संस्करणए/ 
मूल्य १॥) 
सं० २००० 


मुद्क-- 
कृष्णारामः्मेहता, 
लीइर शेप, प्रयाग ॥ 


हः 


आक्थन 


राष्ट्र की मर्यादा उसकी संस्कृति में निहित है । युग युग की साधना 
से जन-समुदाय जिस बौद्धिक विकास की चरम सीमा तक पहुँचना 
चाहता है, उसी बिक्राछ की प्रेरणा में संस्कृति की रूप-रेखा का निर्माण 


होता हे | अतः यद्द संस्कृति किसी भी देश की अनुव॒रत तवस्वा की *' 


शक्ति होती हद जो आगामी सनन्‍्तति के लिए पथ-प्रदर्शन का काम करती 
है। जिस प्रकार एक वृक्ष दूर तक फेली हुई जड़ों से रस प्राप्त कर 
अपनी ऊँचो से ऊँची डाल के पत्तों मं जीवन का संचार करता है उसी 
प्रकार राष्ट्र भी अपने श्रतीत को संस्कृति से शक्ति प्रात कर भावी 
जीवन को समुन्नत करने में समर्थ होता है । ओर जिस प्रकार वृक्ष की 
जड़ कट जाने से बढ सूख जाता ई उसी प्रकार राष्ट्र भी अपनी संस्कृति 
से हट कर अपना विनाश कर लेता है | इस प्रकार राष्ट्र और संस्कृति 
का श्रविच्छिन्न सम्बन्ध है । अपनी परम्परा में राष्ट्र उठ इतिद्वास को 
सुरक्षित रखता है जिसमें उसके त्रिकास की मूल प्रेरणाएँ छिपी रहती 
हैं। यद्द सच है कि अवसर के अनुकूल राष्ट्र अयने नवीन आदशें बनाता 
चलता हे लेकिन वह अतीत साधना की सात्विक भावनाओं का त्याग 
नहीं कर सकता | इस त्याग में उसकी सात्विक तपस्या की उपेक्षा हे । 

| भारतवर्ष की संस्कृति का इतिद्वास जितना प्राचीन है, उतना दी 
दिव्य ओर प्राणमय है|। वेद ओर उपनिपद्‌ काल को साधना इतनी 
गोरबमयी है कि उससे कोई भी राष्ट्र आत्म-बोध की गददरी अनुमति 
प्रात्त कर सकता है | आत्म-विश्लेपण की श्रद्धा ओर भक्ति में जो पौरा- 
णिक कथाएं लखी गई हैं उनसे हमारे धर्म और दर्शन के वि द्धान्तों 
को बल मिला है। श्रतः इमारे अतीत का इतिद्वास हमारी संस्कृति का 


(३) 

टेसा इतिहास है जिसमें मनुष्यत्त का खसे पवित्र ओर उन्नत मनो- 
विज्ञान है। यदि हमारा राष्ट्र संतार के'इतिदास में अयना विशिष्ट स्थान 
रखना चाहता है तो उत्ते अयने आदर्शों को सजीव रखने की चेष्टा में 
प्रयत्शील होना चाहिये। अर 

| प्रस्तुत नाटक हमारे भारतीय इतिद्वास के मद्दान आदर्शों का एक) 
संवांद है | श्रीवत्स की न्यायत्रियता और कष्ट सहन करने की क्षमता 
रानी चिन्ता के पवित्र जीवन की अलौकिक शक्ति, लक्ष्मी के शब्दों 
में संसार की परिभाषा--'यद्व संसार कर्मभूमि है, कर्म ही संसार-सागर 
को पार कर जाने की एकमात्र नोका है। अ्रतण्व सत्कर्म तुम्हारे 
जीवन का आदशं रहे, यही मेरी इच्छा हे। आदि मनुष्यत्व को 
ऊँचा उठाने की साधनाएँ इसे नाठक में हैं। इस नाठक की कथा 
से ज्ञात होता है कि मनुष्य अपना विकास यहाँ तक कर सकता है कि 
देवता भो अपना न्याय कराने के लिए उसकी शरण में आ सकते हैं ! 
मनुष्य अपनी शक्ति पर विश्वास कर भाग्य की नदी? कितनी 
सरलता से पार कर सकता है ! नारद के शब्दों में श्रीवत्त और चिन्ता 
ने संतार के सामने कितना महान श्रादर्श रक्खा | “ तुम्हारी उदारता 
ओर न्यायपरता पर इन्द्र भी मुग्ध हैं। यद्द घटना संसार में सदा अमर 
रहेगी | कष्ट में पढ़ें हुए मानव तुम्दारा नाम स्मरण कर धोरज पायेंगे। 
पुत्री चिंता, तुम्दारा नाम नारी जाति के लिए. पति:प्रेम और सहन- 
शौलता का आदर्श स्थातित रक़्खेगा। तुम पर लक्ष्मी को सदा कया 
है !? इस प्रकार रात्त्िक प्रतृत्तियों ही में मानव्-चरित्र का विक्रास 
हुआ है जो संसार के लिए अनुकरणोय है। नाटक को भाषा सरल 
ओर मुदावरेदार है | स्थान स्थान पर संगीत से मनोविज्ञान ओर 
वातावरण की सृष्टि को गई है। “हे वायु बदी पुरवैया?, “तोते, क्या 
सुख हे बंधन में १? 'कलियो, तुम क्यों मुसकाती हो !”? "मेरा भी छोटा- 
सा घर हो! श्रादि बढ़े सुन्दर गीत हैं । 


( हे) 


श्री कैलाशनाथ जी भठनागर, एम० ए.०, संस्कृत और हिन्दी के 
विद्वान हैं प्रोफ़ेसर हैं) उन्होंने साहित्य का अध्ययन कर अनेक ग्रन्थ 
लिखे हैं जिनसे उनके अ्गाघ पाण्डित्य का परिचय मिलता है। वे एक 
सफल-लेखक हैं। अपनी कुशल लेखनी से उन्होंने इस प्राचीन कथा- 
वस्तु में नवोन शैली से सजीव मनोविज्ञान की प्रतिष्ठा की है। अपने 
देश के महान आदर्शों की कथा को इस सुन्दर रूप में प्रस्तुत करने में 
वे सफल हुए हैं। यद् पुस्तक यदि पाठ्य-क्रम मे निर्धारित कर दी 
जायगी तो हमारे विद्यार्थियों को साहित्य के साथ ही साथ अपनी 
संस्कृति की उच्च कल्तना भी मिल सकेगी। आशा है, श्री भठनागर 
इसी प्रकार हिन्दी की श्री-वृद्धि करते रहेंगे। 


हिन्दी विभाग, 
82205 3] (डा०) रामकुमार व्मो 
१०-१-४१ | एम० ए०, पी-एच० डी० 


पात्र 


पुरुष 
ड्रद्र देवराज 
नारद्‌ एक देवर्षि 
शनि सूर्य का पुत्र 


श्रीवत्स प्राग्ज्योतिषपुर के राजा 

प्रघान-मंत्री . श्रोवत्स के प्रधान-मंत्री 

पुरोद्दित श्रीवत्स का पुरोहित 

ज्योतिषी लकड़हारों के गाँव का ज्योतिषो 

सेठ नाव का स्वामी 

बाहुदेव सोतिपुर-नरेश 

नागरिक, माँककी, आरमीण, लकड़दरे, बालक, दुगगादेवी के उपासक, 
शज कुमार, भाट, मंत्री बाहुदेव के फमेचारी इत्यादि । 


स्त्री 


0 रू 
उबशी, मेनका, रंभा. अप्सराएँ 


चिंता श्रीवत्स की रानी 

सरला, सुशीला चिंता की सलियाँ 

सुरभी स्वर्गीय कामथेनु 

भद्रा सोतिपुर-नरेश की पुत्री थरोर 
श्रीवत्स की दूसगे रानी 


प्रामीण लियाँ, सुर-बालाएँ, मालिन, भद्वा की सस्याँ इत्यादि ॥ 


श्रीवत्स 


पहला अंक 


पहला दृश्य 


स्थान--इंद्रपुरी में इंद्रदेव का विश्राम-भवन 
समय--संध्या से पूर्व 
<_ इंद रक्ःखचित स्वर्णमय सिंहासन पर विराक्षमान हैं। दर 
तक रक्तांबर बिछा हुआ है। कई स्थानों पर सुगंध-पात्रों . 
में से सुवासिस धुएँ के बादल हठ रहे हैं। 
अप्सराएं नुस्य कर रही हैं।) 
( गीत ) 
आओ सुख. के गाने गाओ ! ' 
, नभ में विहगग चहकते आते, 
म्रधुर मिलन के गाने गाते, 

,.. शगन-भूमि निज हृदय मिलाते, '. -४:। 
तुम भी आओ, हृदय बिछाओ ! 
आश्ो सुख के गाने गाओ।! 

तारों से नम भर जाएगा 

मघुरं सुधा शशि बससाएगा 

भू पर ज्योत्स्ता फेलाएगा 
आओं तुम भी स्मित छिटकाओों 
आओ. सुख के गाने गाओ ! 


२ श्रीवत्स [ अंक १ 


देखो स्वप्न सुखद योवन के, 
भार उतारो सारे मन के 
खोलो, बंधन निज जीवन के 


अंतर का अनुराग जगाग्रो। 
* आओ सुख के गाने गाओ। 


( द्वारंपाल का प्रवेश ) 


द्वारपाल--जय देवराज की ! महर्षि नारद्‌ पधारे हैं। 
इंद्र-सादर ले आओ | 


द्वारपाल--जो आज्ञा । [ प्रस्थान 
इंद्र-उबशी, मेनका, रंभा ! वस, अब अपनी साथिनों को 
ले जाकर विश्राम करो । [ अप्सराधों का प्रस्थानः 


( नेपस्य से गीत का शब्द सुनाई देता है ) 


नारायण नारायण बोल। 
रे नर, मन की आँखें खोल । 


( एक श्रोर से महर्पि नारद द्वारपाज़ के साथ झाते दिखाई देते हैं ॥ 
वे वीणा बजा रहे भर तान छेड़ रहे हैं ) 


रतन जगत के भूठे सारे, 

भक्ति-भाव है सच्चा प्यारे, 

हरि का नाम कभी न भुला रे, 

नाम-रत्न सबसे अनमोल । 
नारापण नोरायण बोल । 
रे नर, मन की आँखें खोल | 


हश्य १ ) श्रीवत्स 4 

इंद्र--( यथोचित अभिवादन के श्रनंतर ) कहिए, महर्षि ! आज 
ड्घर कैसे भूल पड़े ९ 

नारद-देवराज ! हमें तो नित्य भ्रमण लगा रहता है। कभो 
अददाँ आ रमे, कभी वहाँ । कभी शोध आ गये, कभी विलंब से । 

इंद्र-अआप धन्य हैं जो स॒त्य-लोक में गृहस्थियों को दशन 
देकर ऋृताथे करते हैं और उनके कानों तक स्त्रगे का संदेश 
बहुँचाते हैं । 

नारद्‌-लोग तो आपके दर्शनों को लालायित रहते हैं, भला 
मैं क्‍या हूँ ? मुझे तो एक लोक से दूसरे लोक का संदेश-वाहक 
कहा जाता है । 

इंद्र-वाह वाह! आप जितना देवता तथा मनुष्यों का 
डपकार करते हैं उतना और कोई न करता द्वोगा। आपके 
सद्गचनों से कई जीवन पलट गये, श्रज्ञानी ज्ञानी बन गये और 
नास्तिक आस्तिक । 

नारद-देवराज ! यह तो सब देव-लीला है । 

इंद्र-देव-लोला द्वी कद्दो, परंतु मद्॒र्पि ! आपका इसमें बड़ा 
हाथ है। कहिए, इस समय किस भूमि को पवित्र करके 
ञआ रहे हें ९ 

नारदू-इस समय तो, सुरेश ! में प्राग्देश से आ रहा हूँ। 
वाह ! क्या ह्वी सुंदर देश है ! औ ्श्रीवत्स केत न्याय-शील हैं, ८ 
दान-शील हैं, धम-शील 5 " 

इंद्र-एक स्गय द्वी इर्तने शील ? 


४ श्रीवत्स [ अंक १; 


नारद--जी हॉ(अओवत्स को न्याय और शोल की तो साज्ञात्‌ 
मूर्ति समम्ये, दान-धर्म उस मूर्ति के प्राण और पुण्य-कर्म उसको 


घी, ५ 

[दर -मह्‌पिं, इस पृथ्वी लोक पर एक से एक बढ़ चढ़कर. 
राजा हैं, श्रीवत्स से कई बढ़ कर ही होंगे। 

नारद्‌-मैंने तो सब राज्यों का भ्रमण किया है, इंद्रदेव ! 
मुझे इस समय श्रीवत्स से बढ़कर न्‍्याय-शील कोई राजा नहीं 
दिखाई दिया | 

( बाहर से किसी के रगड़ने का शब्द सुनाई देता हे ) 
इंद्र-( चोंककर ) यह कोलाहल कैसा ? 
( द्वारवाल का प्रवेश ) 

द्वारपल--जय सुरेश की ! लक्ष्मी देवी और शनिदेव किसीः 
विशेष काय से पथधारे हैं । 

इंद्र-तो यह भंगड़ने का कैसा शब्द है ? 

द्वारपाल -देवराज ! वही मंगड़ रहे हैं और आपके दशनों 
के उत्सुक हें । 

इंद्र -( उत्मुकतापूवक ) वे झंगड़ रहे हैं ! अच्छा, आने दो । 

द्वारपाल-जों आज्ञा । [ प्रस्थान 

इंद्र-लक्ष्मी देवी और शनिदेव को मुझ से क्‍या विशेष 
काय आ पड़ा ? भला वे किस लिए आये होंगे ? 

नारद-आपका देवराज नाम साथंक करने के लिए...... 

( लक्ष्मी ओर शनि का प्रवेश । उचित शिश्टचार के पश्चात ) 


दृश्य १ ] श्रीवत्स ५. 


शनि-( उत्तेजित होते हुए ) देवाधिदेव ! हमारा निणेय 
कीजिए कि हम दोनों में कौन बड़ा है। 

इंद्र-( सविस्मय ) इस प्रश्न का अमिप्राय क्‍या है ९ 

शनि--सुरेश ! लक्ष्मी देवी ने मेरा घीर अपमान किया है।... 

( इंद्र लच्मी की ओर देखते ईं ) 

लक्ष्मी-देवराज ! शनि ने मेरा घोर अपमान किया है | 

इंद्र-( सविश्मय ) दोनों कहते हो कि मेरा घोर अपमान 
किया है। बात क्या है ? न 

शनि- लक्ष्मी ने मुझे कई अपशब्द कहे हैं । 

इंद्र-अपशब्द ! बात खोलकर कह्दो । 

शनि-लक्ष्मी ने मुझे कद्दा है कि जैसा तुम्हारा काला रंग है 
वैसा ही तुम्हारा हृदय । जैसा तुम्हारा स्वभाव वक्र है, आत्मा 
बक्र है, वैसा तुम्दारे नाम के ग्रह की वक्र-गति से स्पष्ट है । 

इंद्र--लक्ष्मी ! अब तुम कहो । 

लक्ष्मी-देवराज ! शनि ने मेरे चरित्र पर लांडन लगाये हैं। 
इसने मुझे अज्ञात-कुलजा, कुलग और चपला कहकर मेरा घोर 
अपमान किया है। ये अपशब्द सुनने पर मैंन भी वे शब्द 
क्ह्टे हैं। हि 

इंद्र-तो, शनि ! पहले तुमने अपमान किया ९ 

शनि-नहीं, लक्ष्मी ने । 

लक्ष्मी- नहीं, शनि ने । 

नारदू--( सविस्मय ) यह क्‍या समस्या है ? नारायण ! 
नारायण !! 

इंद्र-शनि ! लक्ष्मी आप पर अभियोग लगाती हैं, आप 
उन पर । वात सुलमाकर कहो | 

लक्ष्मी-शनि ने देवताओं के सामने कहा है कि लक्ष्मी 
अज्ञात माता-पिता की संतान है, स्वभाव से कुलटा है, चपला है । 
न जाने विष्णुदेव ने उसे अपनो अडोंगिनी केसे बना लिया। 
कुलटा और चपला इन अपशब्दों से मेरा हृदय जला जा रद्दा है। 

नारद--नारायण ! नारायण !! विष्णुदेव की अद्धांगिनी के 
प्रति ऐसे वचन ! 

शनि-मैं तो सत्यवक्ता हूँ । जो जैसा होगा, उसे वेसा 
कहूँगा । यदि मेरा कथन असत्य होता तो भले ही लक्ष्मी अपना 
अपमान सममभती । ग् 

इंद्र-अंथे को अंधा पुकारना न्याय नहीं दै।) प्ख्र 

नारद-देवराज ! ये वचन आपके मुख से शोभा नहीं देते । 
इस उपमा से तो आप भी यह्‌ स्वीकार करते प्रतीत होते हैं कि 
लक्ष्मी के जन्म के विषय में कुछ ऐसो-वेसी बात है । 

इंद्र--महषि ! मेरा ऐसा विचार कभी नहीं हो सकता | अम्ृत- 
मंथन के समय लक्ष्मी देवी ओर अम्रत आदि चौदद रत्न एक 
साथ ही निकले थे। जिस देवी के साथ अमृत जैसे पदाथे की 
उत्पत्ति हो, उसके प्रति में ऐसे कुत्सित विचार नहीं रख सकता ! 
अमृत को तो सब देवता पान करते हैं...... 


रश्य १] श्रीवत्स ७ 
शनि-देवेश ! पुष्प के साथ काँटे भो उत्पन्न होते हैं, क्या 
कॉटे पुष्प के समान आदरणीय हैं ? 
इंद्र-( ऋुअ चिढ्र कर ) शनि ! तुम बहुत बढ़ते जा रहे हो । 
मैंने तो बात ठालनो चाद्दी थी, तुम टलने नहीं देते । सुनो, यदि 
अज्ञात माता-पिता की जात कहते हो तो कितने ही देवता तुम्हें 
ऐसे मिलेंगे जिनके माता-पिता का कुछ पता नहीं। 
शनि-पुरुष-देवताओं को वात और है, स्री-रबताओं की 
बात और । कहा है, अज्ञात माता-पिता वाली कन्या से विवाह 
ड्ेय है । 
नारद-मैं इस विचार से सहमत नहों। कन्या-रत्र कहीं से 
ओ प्राप्त हो, बह ग्रहण करने योग्य है । कहा है:-- 
खो रक्नं दुष्कुलादपि 
ओर भी :-- 
स्त्रियों रत्नान्यथों विद्या धर्मः शोर सुभाषितम्‌ । 
विविवानि च शिल्पानि समादेयानि स्वतः ॥ 
शनि-मैं यही नहीं मानता । 
इंद्र--इस प्रश्न से न तुम्हारा संत्रंध है नमेरा। इस विषय 
में विष्णुदेव प्रमाण हैं । तुम्दारे मानने न मानने से क्‍या होगा ? 
शनि-मेरा संत्रंध तो इस बात से है कि अज्ञात कुलवाली 
लक्ष्मी मुझसे पदवी में वड़ो नहीं हो सकती । मैं उससे बड़ा हूँ । 
लक्ष्मी-विश्त्र के पालन-पोषण-कत्ता की ख््री के नाते में बड़ी 
हूँ। मेरी सब लोग पूजा करते हैं | मेरे लिए सब्र लोग लालायित 
श्री? २ 


हि 

रहते हैं । मेरी कृपा से रंक भी राजा वन जाता है। मुमे प्राप्त 
करके लोग गद्गदू हो उठते हैं, ओर तुम्हारी सूरत देखकर... ... 

शनि--और क्या ? तुम गोरी और मैं काला ! तुम जानती 
हो कि तुम्हारे पति विष्णुदेव का केसा रंग है, केसी सूरत है | 
उन्हें भी यही वर्ण प्रिय है। जिस वर्ण की महिमा विष्णुदेव 
स्वीकार करते हैं, उसको बुराई तुम भला क्‍या कर सकती हो ? 
ठुम लोगों में पूजी जाने से अपनी बड़ाई समम्ती हो परंतु मैं 
तुम्हें बताये देता हूँ कि मेरी भी लोग बड़ी श्रद्धा से पूजा करते हैं 

लक्ष्मी-श्रद्धा से नहीं, भय से (प्रेम से किसी की पूजा- 
स्तुति करना उसको महत्ता प्रकट करता है, भय से लघुता । संसार 
में पालन-पोषण-करत्ता बड़ा कहा गया है, विनाश-कर्त्ता नहीं ) 

शनि+लक्ष्मी ! झंगड़ती क्यों हो ? अभी निर्णय हुआ जाता 
है | देवराज ! आप हमारा निर्णय करें कि हम दोनों में कौन 
बड़ा है । 

इंद्र--( सोचकर ) आप दोनों से मैं परिचित हूँ। अतः मैं 
निर्णय करने में असमथ हूँ । पक्तपात हो जाने की संभावना है। 

लक्ष्मी-यदि देवेंद्र हमारा निणंय करने में असमर्थ हैं तो 
और कौन हमारा निर्णंण कर सकता है। ओह ! यह अपमान 
मुझे जला रहा है । 

इंद्र-( सोचकर ) महर्षि नारद ने प्राग्देश के नरेश श्रीवत्स 
को न्यायशालता की प्रशंसा की है, यदि आप वहाँ जाकर निर्णय 
करण यें तो अच्छा है। 


दृश्य १] श्रीवत्स ९ 

शनि--जो आज्ञा । 

नारद-देवराज ! देव-विवाद में किसी मनुष्य को मत 
घसीटो । 

इंद्र-आप कुछ शंका न करें | 

नारद-मेरा मन तो इससे सहमत नहीं होता । चलें, आप 
जो इच्छा हो करें। 

(“हे नर, मन की आँखें खोल ” गाते हुए प्रस्थान 

इंद्र-मेरे विचार में तो यही अच्छा होगा कि आप कल वहाँ 
जाकर राजा श्रीवत्स से निर्णय करायें । 

लक्ष्मी-शनि--ऐसे ही सही । 

4 [ दोनों का प्रस्थान 

इंद्र-अब सोने को परख हो जायगी | पता चल जायगा 
कि शुद्ध सोना कितना है और मिलावट कितनी । श्रीवत्स ! अब 
परीक्षा के लिए तैयार हो जाओ। 


( पट-परिवर्तन ) 


१० श्रीवत्स [ अंक १ 
दूसरा दृश्य ह 
स्थान-:प्राग्ज्योतिषपुर में राज-प्रासाद का उद्यान लक 
€ .. .>-) द्व27$ ३०३७, 
समय- सूर्योदय के पूव ... | ०7८» 
( मंद-मंद वायु चल रही है, पत्षो-गण अपना-अपना राग अलाप रहे 
हैं। भोरे पुप्प-रस के लिए पुष्पों पर मँँडरा रहे हैं। किसी 
के गाने का शब्द सुनाई देता दे । ) 
आज न जाने क्‍यों मन रोता ! 
फलों की मुसकान न भाती, 
( दो युवतियों का धीर-धीरे प्रवेश; दोनों गा रही हैं और 
साथ-साथ फूल चुन रही हैं । ) 
रवि की किरणों हृदय जलातीं, 
कोयल कूक कसक उपजांती, 


बहता आज व्यथा का सोता ! 
आ्राज न ज्ञाने क्यों मन रोता ! 


ऊपा में संध्या-सी छाई, 
दिया ज्योति में तिमिर दिखाई, 
छिपो दँसी में आ्राभ रुलाई, 
कौन बीज् दुख के है बोता, 
आज न जाने क्यों मन रोता ? 
पहली--आज गाने में आनंद नहीं आ रहा | स्वर ठीक ही 
नहीं उठता । न मादम क्यों ! 
दूसरी -' कारण क्या होगा ? ( कुछ सोचकर ) आज हमारे साथ 
रानी नहीं हैँ । कोयल के स्वर की समता गुलगुचियाँ केसे करें ? 


दृश्य २] श्रीवत्स ११ 

पहली--हाँ, सखी ! तुम ठोक कहती हो । परंतु ( मुसकरा- 
कर ).........परन्तु मैं महारानी से तुम्हारी ब्रात कहूँगी। सखी 
सुशीला को आटे-दाल का भाव माल्म हो जायगा ।.। 

( दोनों फूल तोड़ना छोड़ देती हैं ) | 4 

सुशीला--( दूसरी युवती क्री श्रोर देखकर ) वाह ! मैने क्‍या 
कह है, सरला ! जो ऐसे कह रही द्वो ? मैंने तो रानी की बड़ाई 
ही की है। 

सरला--(मुसकराकर) जी, हंस-सो सफ़ेद महारानी को कोयल 
जैसी काली-कल्मूटी तक कह डाला और फिर कहती हो बड़ाई की 
है | ठीक, बहुत ठीक । 

सुशीला-चल, हट । ऐसी अनाप-शनाप बातें ठीक नहीं 
होतीं ! मैंने ........ ( सामने देखकर ) देखो, महारानी अकेली ही 
इधर चली आ रही हैं । 

( पूजा की सामग्री का थाल लिये महद्दारानी चिता का प्रवेश । 

सुशीला श्रोर सरला उधर बढ़ती हैं। ) 

सरला--( पास जाकर ) वाह, महारानी ! आज पूजा की 
इतनी जल्दी, अकेली हो चल पड़ीं । क्या बात है ? 

( सशीला महारनी चिंता के हाथ से पूजा का थाल ले लेती हैं ) 

चिंता-कुछ ऐसी ही वात थी | 

सुशीला-हमें साथ ले जाने की इच्छा नहीं। अच्छा, तो 
यही लेती जाओ । ( चुने हुए फूल महारानी पर बरसा देती है ) 

चिंता-यह क्‍या ? आज मुझे कुछ नहीं भाता । 

सुशीला और सरला--( चोंककर ) क्‍यों, क्या हुआ ? 
चिंता--आज मेरा मन व्याकुल हो रहा है। इसीलिए 
अकेली ही मंदिर को चल पड़ी थी । 
सरला--मन की व्याकुलता कैसी ? आप और व्याकुलता ! 
सुशीला--एकांत में देवता से कोई वर माँगने की ठानी 
दीखती है । 

सरला--तो इसमें क्‍या वात ? सब कोई देवताओं की कृपा 
चाहते हैं । महारानी अपनी गोद भरने. ..... 

चिंता--सखियो ! क्या कहूँ १ मैंने रात एक बुरा सपना देखा 
है, उससे मन व्याकुल है। 

सरला और सुशीला -( चॉककर / बुरा सपना ! 

सुशीला--( उद्दिग्रताप्वंक ) वह बुरा सपना क्‍या था ? 

चिता--( गंभीरतापूर्वक ) स्वामी की ऐसी ढुबेशा होगी, कभी 
कल्पना नहीं हो सकती । ( कॉँपतो है ) हे भगवान्‌ ! कुशल करो, 
कल्याण करों । 

सरला--शिव ! शिव !! बुरा हो ऐसे सपने का। वह सपना 
क्या था? ; 

सुशीला-रानी ! धीरज घरों। बताओ तो, परह क्‍या 
सपना था ? 

चिंता _ ( गंभोरतायवंक ) रात बीतने को थी, दिन निकलने 
वाला था। मैंने दुःस्रप्त में देखा कि नगर में आग लग रही है, 
महाराज नर :बाग कर कहों जा रहे हैं | ( दोनों सबियाँ व्याकुलता 


दृश्य २ ] ' श्रीवत्स _ १३ 
प्रकट करती हैं ) मेरे सित्राय उनके साथ कोई नहीं है। भूख से 
व्याकुल होकर स्वामी लकड़हारे का काम करने लगते हैं। मुझ 
कोई हर ले जाता है ।... 

सरला-द्वाय ! एक साथ द्वी इतनी विपत्तियाँ ! 

सुशोला-ऊँड ! सब भूठ है। सपने की कया शक्ति है कि 
हमारे न्‍्याय-प्रिय महाराज का वाल भी बाँका कर सके | भगवान 
उनका कल्याण करंगे। ज्ञारः 

बिंता-बहुतेरा धोरज धरती हूँ परंतु हृदय विवश है, मानों 
इसे कोई मथ रहा है । 

सरला-मैं अभी पुरोहित जी को इसका उपाय करने का 
कह आती हूँ । आप घबड़ायें नहीं । 

चिंता-पुरोहित जी से तो मैंने उठते ही कहलवा दिया था । 

सुशीला-तो उन्होंने क्या बताया ? 

चिंता - उन्होंने कहा कि मैं इसका उपाय कर दूँगा, आप 
कुछ भय न करें । 

सुशीला-आपने महाराज को सपना सुनाया होगा। 

चिंता-हाँ, सपना देखते-देखते में चोख उठी। महाराज 
जाग गये, चीखने का कारण पूछने लगे। मेंने वह सत्र सपना 
कह सुनाया। 

सरला- उन्होंने क्या कहा ? 

चिंता--उन्होंन कहा, जो द्वोता है भगत्रान्‌ की इच्छा से 

होता है। भगवान्‌ सदा अपने भक्तों का कल्याण क्रिया करते हैं । 
सो कुछ शंका मत करो । च्डा० 

सुशीला-हाँ, ठीक तो है । आप जैसी ज्ञानवती विदुषी को 
यह व्याकुलता नहीं सुह्दातो । 7 

चिंता-परंतु स्वामि देव के अनिष्ट की आशंका से मन 
श्रधीर हो गया है । श्रभो ! प्रभो ! कृपा रखना । 

सरला--इसो कारण मंदिर को अकेली चल पड़ी दीखती 
हो | आओ, चले । देवाराधन से मन को शांति मिलतो है । 

सुशीला--( थ्रागे बढ़कर ) आइए, आइए | 

( सरला श्रोर चिता पीडे-पीछे चलती हैं । ) 


[ सब्र का थीरे-चीरे प्रस्थान 


( पट-परिवर्तन ) 

तीसरा दृश्य 


स्थान--राज-सभा भवन 
समय-दोपहर से पहले 
स्वर्णमय सिंहासन पर राजा श्रीवस विराजप्रान हैं, प्रधान 
मंत्री कुछ पत्रों पर हस्ताक्षर करा रहे हं।) 

प्रधान मंत्रो--( एक पत्र हाथ में लेकर ) यह पत्र एक ब्राह्मण 
काहै। 

श्रीवत्स-क्या चाहता है ? 

प्रधान मंत्रो--आर्थिक संकट में है, कन्या का विवाह है, कुछ 
सहायता चाहता है।) 

श्रीवत्स-अच्छा, दे दो एक सदस्र मुद्रा । 

( प्रधान मंत्री पत्र महाराज के सामने रखता है, श्रोवट्स दस पर 

अपनी श्ाज्ञा लिख देते हैं । + 

प्रधान मंत्री--( एक ओ्रोर पत्र हाथ में लेकर ) यह पत्र कुछ 
सामुद्रिक यात्रियों का है। 

श्रीवत्स--क्या चाहते हैं ? 

प्रधान मंत्री-व्यापार के लिए यहाँ आये थे, परंतु मागे में 
पोत के डूब जाने से उनका सब सामान जाता रहा | वे कुछ ऋण 
माँगते हैं और शीघ्र ही लौटाल देने का बचन देते हैं । वे बड़े 
संकट में हैं । 

श्रीवत्स--अवश्य वे महान संकट में होंगे। अन्यथा कोई: 

धनी किसी से क्यों माँ गेगा ? माँगने का दिन परमात्मा किसी को 
-न दिखाए । अच्छा, वे कितना द्रव्य माँगते हैं ९ 
प्रधान मंत्री--दो सहस्र मुद्रा । 
श्रीवत्स-दे दो । 
( प्रधान मंत्री पत्र राजा श्रीवत्स के सामने रखता हे, वे श्रपनी 
आज्ञा लिख देते हैं । ) . 
(द्वारपाल का प्रवेश ) 
द्वारपाल--( नत-मस्तक होकर ) महाराज ! पुरोहित जो 
“यधारे हैं । 
श्रीवत्स-आने दो । 
द्वारपाल--जो आज्ञा | [ प्रस्थान 
प्रधान मंत्री--आज उनका !इस समय केसे आना हुआ ? 
दोपहर तक तो उनका पूजा-पाठ ही नहीं समाप्त होता । 
( पुरोहित का प्रवेश ) 
श्रीवत्स--पुरोहित जी ! प्रणाम ! 
प्रधान मंत्री--( पुरोहित की ओर झुककर ) प्रणाम ! 
पुरोहित--( दोनों को ) चिरंजीब रहो, सानंद रहो । ( श्रीवःस 
को ) महाराज ! मैंने महारानी के दुःस्त्रप्त का विचार किया है। 
सामला कुछ टेढ़ा ह्वी जान पड़ता है। महारानी को मैंने कहलवा 
दिया है कि कुछ शंका मत करो परंतु......परंतु .....क्या कहूँ ? 
प्रधान मंत्री- ( चोंककर ) कैसा दुःस्वप्त ? क्‍या बात है ९ 
शीघ्र सुनाइये । 

( आकाशवाणी होतो हे ) 
८ मुनाना कया, हम स्वयं ही आ रहे हैं।” 
सब--( चोंककर ) ये कौन हैं ९ 
( सा ऊरर देखते हैं ) 
पुरोहित-यह्‌ क्या ? आकाश में यह प्रचंड प्रकाश कैसा हो 
रहा है ? 
: ( प्रकाश कुछ नीचे आता है और उसमें दो तेज ववो मूर्तियाँ नीचे 
उतरती दिखाई देती हैं ) 
श्रीवत्स--( ऊपर देखकर ) एक आकृति तो महर्षि नारद की 
ह्वोगी । वे प्रायः इस मत्य-लोक को पवित्र किया करते हैं । दूसरी 
आकृति किसकी है ? (फिर देखकर ) यह तो कोई देवी जान 
यड़ती है | 
( दोनों आकृतियाँ और नीचे उतर आती हैं ) 
पुरोहित-( ध्यान से ऊपर देखकर ) एक तो लक्ष्मी देवी हैं 
और दूसरे, अरे ! यह तो शनि हैं । 
प्रधान मंत्री--( चोंककर ) शनि ! 
श्रीवत्स--(ऊपर देखकर, सह) माता लक्ष्मी ! और सूये देव के 
पुत्र शनि !! अद्योभाग्य हैं कि आज इनके दशेन हुए । (पुरोहित से) 
आप शनि देव के नाम से भयभीत क्यों हो गए ? (प्रधान मंत्री से) 
इन अतिथियों के सत्कार की शीघ्र आयोजना करो | 
प्रधान मंत्री--वहुत अच्छा । [ प्रस्थान 
श्रीवत्स-( देखकर सारचर्य ) आकाश केसा जगमगा रहा है ' 

लक्ष्मी देवी के शरीर से केसा उज्ज्वल तेज फूट रहा है और शनि 
देव के शरीर से नीलम-सदृश प्रकाश केसी विचित्र शोभा दे 
रहा है । 

पुरोहित-( ऊपर देखते हुए ) अथवा यह कहो कि नील वर्ण 
मेघों पर विद्यु्लेखा का आलोक हो रहा है । 

श्रीवत्स--छाया और प्रकाश का केसा अनूठा संमिश्रण है ! 

( दोनों ऊपर ध्यान से देखते हैं । ग्रतिथि-सतकार की सामग्री लिये 

प्रधान-मंत्री का प्रवेश । ) 

प्रधान मंत्री--( आकाश को ओर देखकर ) अहा ! केसा अद्भुत 
दृश्य है । 

( लच्मी देवी श्रोर शनिदेव भूमि पर उतरते हैं। श्रीवत्स उनका 

उचित श्रातिध्य-पत्कार करने हैं। दोनों देवता आशीर्वाद 
देते हैं । श्रीवृत्स सादर उन्हें सिंहासनों 
पर बेटठाते हैं । ) 

श्रीवत्स--( हाथ जोड़े हुए ) आप देवताओं ने आज इस 
मर्त्य-लोक को पवित्र कर दिया । मैं इस अनुग्नह के लिए आभारी 
हैं। आप अवश्य हमारे पूर्व जन्म के संचित पुण्य कर्मों के प्रताप 
से इधर खिंच आये हैं। यदि मेरे योग्य सेवा हो तो आज्ञा 
कीजिए । 

शनि-राजन्‌ ! आपकी कोर्ति देव-लोक में भी फेल रही है । 
आपके न्याय का डंका दूर-दूर बज रहा है। हम भी किसी विशेष 
कारण से यहाँ आये हैं । 

श्रीवत्स -( नम्नतापूवक ) पूज्यदेव ! यह सत्र कुछ आप 
देवताओं की कृपा का फल है। तुच्छ मनुष्य तो देवताश्ों का 
कठपुतला है । आपको अंतःप्र एणा से सब काम होता है। में किस 
योग्य हूँ ? आप इस प्रकार प्रशंसा द्वारा मुझे लज््तित कर रहे हैं। 

लक्ष्मी-पुत्र ! नम्नता सज्मनों का भूषण है । में तुम्हारे बचन 
सुनकर प्रसन्न हुई हूँ। मैंने जैसा तुम्हारा चरित्र सुना था, बेसा 
डी प्रत्यक्ष देख लिया । 

श्रीवत्स--( लच्मी क्री ओए देखकर ) माताजी ! ( शनि को 
ओर देखकर ) पूज्यदेव ! मेरे लिए क्‍या आज्ञा है, कहिए । 

शनि-राजन्‌ ! हम दोनों में विवाद हा गया है कि हममें कौन 
चड़ा है। हम इसका निर्णय कराने के लिए तुम्हारे यहाँ आये हैं। 

श्रीवस्स--(साश्चय) देवताओं का विवाद और मनुष्य निर्णय 
करे | यह असंभव है। में निणय करने में असमर्थ हूँ । कोई और 
सेवा दो, वह आज्ञा कीजिए । 

लक्ष्मी-वत्स ! तुम्हें हमारा मनोरथ-भंग करना उचित 
नहीं | हम इसी कारण तुम्दारे पास आये हैं । तुम निर्भय होकर 
बताओ कि हम दोनों में कौन वड़ा है, कौन शक्तिशाली है। 
इसके अतिरिक्त हमारी कोई इच्छा नहीं। तुम न्याय-प्रिय हो, 
हमारा निर्णय करो । 


श्रीवत्स- माता ! मुझे आश्चर्य है कि आपने देव-लोक में 
किसी देवता द्वारा निणेय क्‍यों नहीं करवाया ? 

लक्ष्मी-पुत्र ! इसका एक कारण है। वहाँ देव-लोक में 
नित्य रहने के कारण हमें पक्तपात हो जाने का भय है । 

शनि- राजन ! तुम हमारा निर्णय कर सकोगे या नहीं, यह 
बात हमारे लिए विचारणीय है, तुम्हारे लिए नहीं। हमें तो 
विश्वास है कि तुम हमारा निर्णय कर सकोगे । 

श्रीवत्स-देव ! यह पहेली मेरी बुद्धि से बाहर है । श्षुद्र ज्ञान- 
वाला मनुष्य देवता का देवत्व केसे जानेगा, और बिना यह्‌ निश्चय 
किये इस विवाद का निणय केसे कर सकेगा ९ एचन्‍्त। ० 

शनि-श्रीवत्स ! सोच-विचार में न पड़ो ( तत्तनज्ञानवती श्री 
तुम्हारे हृदय-मंदिर की अधिछात्री देवी है । तुम उसके पति हो । 
उसके संबंध से तुम देवता से न्‍्यून नहीं रद्दे । सती साध्वी शक्ति- 
शालिनी स्त्री के प्रभाव से तुम देव-सदश हो गये हो ट््र 

( श्रीवत्स सोचने लगते हैं ) 

लक्ष्मी-राजन्‌ ! चुप क्यों हो गये ? उत्तर दो। ९ 

श्रीवत्स-- (दीन भाव से) माता ! मैं उत्तर क्या दूँ ! मेरी बुद्धि 
काम नहीं करती । मुके शोक है कि आपने कष्ट उठाया किन्तु में 
आपकी सेवा फरने में असमर्थ हूँ, (कुछ उद्विग्न होकर) विवश हूँ । 

लक्ष्मी-प्रागराज ! हमारा निर्णय तुम्हें करना होगा। इससे 
तुम्हें छुटकारा नहीं मिल सकता | <2? 

शनि- हाँ, लक्ष्मी ने ठीक कहा है । श्रीवत्स ! (सुनो, न्याय- 
प्रिय व्यक्ति को निणंय करने में संकोच करना अच्छा नहीं। 
जब न्याय का तराजू ह्वाथ में ले लिया तो मिकक केसी ? साँच 


दे 

को आँच नहीं, फिर भय क्‍यों ? तुम निर्भीक व्यक्ति हो, अब 
भोरु क्‍यों बनते हो १० 

श्रीवत्स--( विवशताप्वक ) अच्छा, जो आज्ञा, क्रितु यह प्रश्न 
कठिन है । सोचने के लिए कुछ समय दीज्िए। आज आप इस 
कुटिया को पवित्र कीजिए । कल आपके प्रश्न का उत्तर देने का 
प्रयत्न करूँगा । 

शनि--अच्छा, कल ही सही, किंतु हम यहाँ ठहर नहीं 
सकते । 

श्रीवत्स-हे छाया-नंदन ! हे सागर-सुते ! यह में जानता हूँ 
कि यह्‌ प्रृथ्बी देवताओं के लिए उचित वासप्तथान नहों, किंतु 
अपने भक्तों के लिए देवताओं को सव कुछ करना पड़ता है। 
भक्तों से देवताओं की मयांदा बढ़ती है । 

शनि-श्रोवत्स ! (हम तुम्दारी इस नम्नता ओर सज्जनता पर 
मुग्ध हैं.) किंतु निर्णय करनेवाले का आतिथ्य स्वोकार करना 
अनुचित है। इससे पक्षपात दो जाने की संभावना है । 

लक्ष्मी--राजन्‌ ! हमारे लौट जाने का बुरा मत मानना हमें 
तुमसे अनुराग है, इसीलिए और किसी राजा के यहाँ न जाकर 
तुम्हारे पास आये हैं । भक्त-जन देवताओं के प्रेम-पात्र होते हैं। 
हम कल इसी समय फिर आ जायेंगे। तुम भली प्रकार विचार 
कर लो और सच्चे निर्णय का आश्रय लेकर कार्य करो । किसी को 
अप्रसन्नता का भय न करो । 

श्रीवत्स-जो आज्ञा । (*.| - 


श्र 

शनि-तो हम चलते हैं । 
'(( श्रीवत्स आदि सिर झुकाते हैं, शनि ओर लच्मी आशीर्वाद देते 
हुए श्रंतर्डान हो जाते हैं | ) 7.7: ; 
पुरोहित--मेरी आशंका सत्य द्वोती जान पड़ती है। 
श्रीवत्स--समस्या अत्यंत कठिन है। इधर कुआँ, उधर 
खाई। मेरा मस्तिष्क काम नहीं देता. कदाचित्‌ महारानी कोई 
मार्ग निकाल सकें। वहीं जाता हूँ। तो फिर श्राज की सभा 
समाप्त | 


|[ विचार-ग्रस्त श्रीवत्स का एक ओर प्रस्थान | पुगेहित तथा 
प्रधान-मंत्री का चुपचाप दूसरी ओर प्रस्थान ] 


( पट परिवर्तन ) 


इश्य ४ ] श्रीव॒त्स २३ 


चौथा दृश्य 
स्थान - श्रीवत्स का अंतःपुर 
समय-दोपहर 
( घिंता संगमरमर की चोकी पर उदास बेठी दे । सामने एक 
चित्र लटक रहा हैं। उधर ध्यान से देखते हुए ) 

चिंता-न जाने परमात्मा ने हमारे भाग्य में क्या लिखा है, 
उसे हमें क्या-क्या कौतुक दिखाने हैं ! उसको लीला अपरंपार है, 
उसका कोई पार नहीं पा सकता । पल भर में वह पुरुष को पबत- 
शिखर पर चढ़ा दे और पल भर में पाताल पहुँचा दे । मनुष्य के 
किये क्‍या होता है ? ( कुछ सोचकर ) धींरज रखतो हूँ परंतु कोई 
अंतःशक्ति हृदय को व्याकुल कर देती है। अच्छा, जो प्रभु की 
इच्छा ! प्रभु की ही कृपा चाहिए। 

( सुशीला का शीकघ्रता से प्रवेश । रानी के भ्रंतिम शब्द सुनकर ) 

सुशीला-हाँ, प्रभु की ही क्रपा चाहिए। उसकी इच्छा बिना 
कुछ नहीं होता । उसकी इच्छा हुई तो आज आनंद का दिन 
दिखा दिया । 

चिंता-कैसा आनंद का दिन ! क्या कह रही हो ? 

सुशीला--आज लक्ष्मी देवी और शनि देव यहाँ पथधारे हैं । 
हमारे देश पर उनकी कृपा-दृष्टि है । 

चिता--( गंभीरतापूवंक ) तुम इसी घटना से फूल रही हो, 
परंतु मुझे कोई हपे नहीं। देवता लोग निष्कारण प्रथ्वी पर नहीं 

श्री० ३ 

आते । तभी आज प्रभात से मेरे सामने कोई अज्ञात आशंका 
नाच रही है । इसके साथ यदि आज के दुःस्वप्त का संबंध है तो 
में कह नहीं सकती कि हमारे भाग्य में क्या लिखा है । 

सुशीला--सखी !... ... 

( सरला का शीत्रता से प्रवेश ) 

सरला -रानी ! कुछ सुना आपने 

चिंता और सुशीला--्या ? 

सरला-लक्ष्मी देवी और शनि देव ने यहाँ पधार कर हमारे 
महाराज को एक भारों परोत्षञा में डाल दिया है । 

चिंता -परीक्षा ? क्रेसी परीक्षा ! 

सरला -दोनों देवताओं में विवाद हो रहा है. कि उन दोलनों में 
कौन बड़ा है । महाराज़ से इसका निर्णय कराने के लिए बे यहाँ 
आये हैं । जिसे छोटा कहा, वही सरुष्ट होकर दुःख देगा। बड़ी 
विकट परीक्षा है । 

चिंता - उनका यहाँ आना सुनकर ही मेरा माथा ठनका था । 
देवताओं का मनुष्य लोक में आना कुशल प्रकट नहीं करता । 

सरला--बाह ! देवताओं को तो कल्याणकारी कहा जाता 
है । तुम उलटी मंगा क्‍यों बहाती हो ? 

सुशीला--द। री ! मैं इनकी वात जान गई।। यह सममती 
हैं कि देवतागण यहाँ मनुष्यों की परीक्षा के लिये आते हैं, उनकी 
जाँच करते हैं । ..... 


दृश्य ४ ] श्रीव॒त्स र५ 

चिंता-हाँ, दुःख-सागर में फेंककर मानव-धैर्य की थाह लेते 
हैं, गुणोत्कप को परख करते हैं | और... 

सरजा-मैं तो इस विचार से सहमत नहीं। यदि तुम्हारा 
कहना सच्चा हो ता देव-दर्शन क्या हुआ, देत्य-दर्शन हुआ । देव 
ओर दैत्य में अंतर क्या रहा ? 

सुशीला--( रानी को जितित देखकर ) हाँ, सरला ठोक 
कहती है । 

चिंता--विधि बलवान है । देखें, क्या घटना घटती है । अभी 
तो इस समस्या को सुलमाना दे । 

सरला--यह तो आपके लिए कोई कठिन काम नहीं। 

सुशोला--इसमें क्‍या संदेद ? 

( बाहर किसी के आने की आहट सुनाई देती हे ) 

सरला--( ्रहट सुनकर ओर उयर देखकर ) महाराज आ 

रहे हैं। 
( चिता-प्रस्त श्रीवत्स का प्रवेश ) 
[ सरला तथा सुशीला का दूसरी ओए से प्रस्थान 

चिंता--( महाराज को विचार-लीन देखकर ) देव ! आज यह 
चिंता को मलक कसो ? भला लक्ष्मी देवी और शनि देव की 
समस्या का इतना सोच-विचार ? 

श्रीवत्स-समस्या बड़ो जटिल है । जिसको छोटा कहूँगा, वही 
मुझ पर क्रोध दिखाएगा | इधर कुआँ है, उधर खाई । 


नर 
न्णी 

चिंता-स्वाामी ! आप तनिक धीरज से काम लें कोई उपाय 
सूक जायगा | 

श्रीवत्स--विचार किया है, अभी कुछ सूमा नहीं | तुम ही 
कुछ सहायता करो | 
चिंता-मैं सहायता करूँ? मेरी ख्री-बुद्धि क्या करेगी ? 
श्रीवत्स -स्त्री-युद्धि की वात छोड़ो | [मैं जानता हूँ तुम्दारे 
मध्तिष्क की शक्ति )कोई उपाय सोचो | 
चिता-उपाय तो मैंने सोचा है । 
श्रीवत्स--वह्‌ क्या ? 
( भागते हुए दासी का प्रवेश ) 
दासी- महाराज ! बचाइए, बचाइए । 
चिंता और श्रीवत्स--( दोनों घबड़ाकर ) क्या हुआ ? 
दाप्षी-द्वाय ! सुशीला पड़ी तड़प रहो है । 
चिता-किसलिए ? 
दासी- उसे कीड़े ने छू लिया ९ 
चिंदा--( विनयपूंक्त ) महाराज ! आप इसका प्रतिकार 
जानते हैं; आप मेरी सखी की रक्षा करें । 
श्रीवत्स-देवी ! उद्विम्त मत हो। अभी उसे ठीक किये 
देता हूँ। 
[ क्ीवत्स ओर उनके पीद्धे-पीछे उद्विग्न चिंता तथा दासो का प्रस्थान ] 


( पट-परिवतंन ) 


दृश्य ५ ] श्रीव॒त्स २७ 
पाँचवाँ दृश्य 
स्थान - श्रीवत्स की राज़सभा 
समय--मध्याह के पूर्व 
( श्रीवस्स ओर चिंता राजसिहासन पर विशजमान हें । उनके सामने दाई 
ओर स॑.ने का सिंहासन हैं, चाई ओर चाँदी करा। सिंहासनों के 
ऊपर पुष्प-मालाओं का ताना-बालता बनाया गया डे । 
सुगंध-पात्रों से थुश्नाँ उठकर वायु को सुवासित कर 
रहा हैं| प्रधान मंत्री पुरोहित ग्रादि सच 
यथास्थान बेटे हैं । ) 

पुरोहित--दीनबंधो ! उपाय तो अच्छा है। अब भगवान्‌ 
करें, सब मंगल हो । 

प्रधान मंत्री -मुझे भय है कि जो श्रेष्ठ पद नहीं पायेगा, वही 
क्रोध दिखायेगा । 

श्रीवत्स--अब इसकी चिंता क्या // न्याय-प्रथ से विचलित 2 
न होऊँगा, कष्ट चाहे अनेक हों | ' 

पुरोहित -निश्चय, महाराज”! आपकी कोर्ति-पताक़ा त्रिलोक 
में फहरायेगी । 

( श्राकाशवाणी होती है ) 
८४ ठोक है, हम इसीलिर यहाँ आये. 


( सब सारचय ऊपर देखते हैं। लक्ष्मी देवी ओर शनि देव एथ्वी 
पर उतरते दिखाई देते हैं । सब उनके स्वागत के लिए सड़े हो जाते हैं। ) 

श्रीवस्स--( ऊपर देखऋर ) मंत्रीजन ! पूज्य देवता आ गये। 
पूजा की सामग्री लेकर प्रस्तुत हो जाओ। 
( लच्मी देवी और शनि देव नीचे सभा में उतरते हैं, श्रीवत्स उनका 
यथोचित आदर ऋरते हैं। देवता उन्हें आशीर्वाद देते हैं । ) 
श्रीवत्स-पूज्य देवताओं ! अपना अपना सिंहासन ग्रहण 


कीजिए । 
शनि अपनी इच्चा से बाई ओर चाँदो के सिंहासन पर बैठ जाते हैं 


ओर लच््मी दाई और सोने के सिंहासन पर ) 

चिंता--( हाथ जोड़कर ) मातेश्वरी लक्ष्मी! आज आपके 
दर्शनों से मैं क्रतार्थ हुई । शनि देव ! आपने यहाँ पधारकर हम 
पर अलुग्रह क्रिया है। कल मैं आपके दर्शनों से वंचित रही थी, 
आज में अपने आपको धन्य समभती हूँ। 

श्रीवत्स- पूज्य देवताओं ! आपके पुण्य-दशेन से में अनु- 
ग्ृहीत हूँ । अनेक वर्षों की तपस्या से जो फल मिलता है, वह हमें 
विना प्रयत्न किये प्राप्त हो गया । 

शनि-राजन्‌ ! शिष्टाचार हो चुक्रा। अब हमें यह बताओ 
कि हमारे विवाद का क्‍या निर्णय किया ? 

श्रीवत्स-देववर ! मैं क्षुद्र मनुष्य हूँ । मेरो बुद्धि तुच्छ है । में 
इसमें निर्णय क्‍या करूँ ९ 

शनि- ( कुछ क्रोध के साथ ) राजन ! यदि निर्णय नहीं करना 
था तो हमें कल ही क्‍यों न कह दिया ? कल हमें “ हाँ” कहकर 
अब हमारः उपहास करते हो ? 


दृश्य ५ ] श्रीवत्स २९ 

अवत्स--( नश्रतापू्क ) रवि-नंदन ! मैं आपका उपहास 
क॒दापि नहीं कर सकता । आप दोनों ही अपना निर्णय कर लें। 

लक्ष्मी-( कुछ चिदकर ) फिर वही बात ! यदि हम दोनों ही 
अपना निर्णय आप कर लेते तो यहाँ क्यों आते ९ 

श्रीवत्स--पूज्य देवताओं ! आप मुझसे निर्णय क्या करवाना 
चाहते हैं. ? आपने अपना निर्णय स्वयं कर लिया है । 

शनि और लक्ष्मी--( छजिस्मप ) निर्णय स्वयं कर लिया 
है! यह केसे ९ 

श्रीवत्स--आप अपना-अपना सिंहासन देखें । 

( लच्मी और शनि श्रयना-अ्पना सिंहासन देखते हैं, किंतु ऋुद 

समभ नहों पाते । ) 

शनि--नर-पुंगत्र ! हम तुम्हारे अतिथि हैं। तुम ने हमें जहाँ 
बैठने को स्थान दिया; वहाँ हम बैठ गये। इससे हमारे विवाद 
का निर्णय क्‍यों कर हो सकता है । जो कहना है. वह स्पष्ट 
कट्दो । 

अ्रीवत्स-- देववर ! यह आपको विदित है कि जो श्रेष्ठ होता है 
उसका आसन मूल्यवान्‌ और दाई ओर होता है। आपने स्त्रय॑ 
बाई ओर चाँदी के सिंहासन पर बैठ कर लक्ष्मी देवी को अपने 
दाई ओर सोने के सिंहासन पर स्थान दिया है। अब इस निर्णय 
में में क्या कहूँ ९ 

( लत्मी के मुख पर हए-रेखा दिखाई देती हें ) 
शनि-( उत्तेजित होकर ) श्रीवत्स ! तुम बड़े चपल हो । 

तुम्हारा वास्तत्र में प्रयोजन है मेरा अपमान करना । अच्छा, देख 
लेगा | तुम .... . ...- 

. श्रीवत्स-देव ! इप्त निर्णय में मेरा कुछ हाथ नहीं। मेरे 
कहने से आप इस सिंहासन पर नहीं बैठ । आप दूसरे सिंहासन 
पर बैठ सकते थे, परंतु जगत्‌ का धर्म है कि अपने से ऊँचे के: 
आगे सिर भुकाया जाय । आपने इसी धर्म का पालन किया है 
ओर अपनी इच्छा से किया है |... 

शनि--( क्रोध से श्रॉखें लाल किये हुए ) श्रीवत्स ! में नहीं 
जानता था क्रि तुम इतने वाक्पटु हो । तुम देव-पुत्र का तिर॒स्कार 
करते हो, अज्ञात माता-पिता की संतान का आदर ! यही तुम्हारा 
न्याय है ? 

(रठो,. चिंता-देव ! आप क्रोध न करें । (विष्णु देव इस विश्व के 
पालन-पोष ण-कर्त्ता हैं, इस विश्व के आधार हैं। देवी लक्ष्मी 
उनकी अद्धांगिनी हैं। आपके श्रीमुख से उनके प्रति ऐसे कट 
बचन शोभा नहीं देते ।) 

शनि-चिंता ! तुम्हारा यह साहस !... 

चिंता--शनिदेव ! साहस नहीं, स्री का अपमान... 

लक्ष्मी-पुत्री ! तुम शांत रहो। शनि के वचनों का कुछ 
ध्यान मत करो । 

शनि--( सक्रोध ) लक्ष्मी, तुम्दारा इतना गब ! मेरे बचनों 
पर भी लोग कान में तेल डाले बैठे रहें ? तुम्हें उन्होंने श्रेष्ठ जो 
ठहरा दिया, तो उनका पक्ष क्‍यों न लोगी ? मैं भो देख लेगा कि 

उनकी सुख-निद्रा कैसे भंग नहीं होती है, शांति का राज्य केसे 
अशांत नहीं होता है, और धन-घान्य से पूर्ण देश में केसे 
अनावृष्टि और अकाल नहीं पड़ता है । तब श्रीवत्स को ज्ञात हो 
जायगा कि शनि के अपमान का मूल्य कितना महँगा है । मैं..." 
€९ भयंकर विध्वंस, महाप्रलय, महाज्वाला ओर दुभिक्ष तथा महा-व्से 
मारी बनकर श्रीवस्स द्वारा अपने अपमान का बदला लूँगा | >शैट-_ 
नव ७. फऋ्रएन 
[ क्रोध से लाल आँखें किये सगवे शनि का प्रस्थान 7 
( श्रीवत्स, चिंता आदि उद्विग्न हो जाते हैं ) 
लक्ष्मो--( श्राश्वासन देती हुई ) श्रीवत्ख ! चिंता ! तुम कुछ 
भय मत करो । मैं सदा तुम्हारा साथ दूँगी। तुम सुख में, ठुःख 
में, अपना कर्तव्य मत छोड़ना । कत्तंव्य-परायण रहने पर तुम्हारा 
कुछ भी अनिष्ट न हो सकेगा | जहाँ शनि तुम्हें दुःख देने की 
योजना करेगा मैं सुख दूँगी | तुम दोनों ने मुझे प्रीति-बंधन में 
बाँध लिया है । वह बंधन अटूट रहेगा । तुम्दारा अंत में कल्याण 
होगा । 
चिंता -मातेश्वरी ! यह प्रथ्वी दुःख-संकटों से परिपूर्ण है। 
देवताओं का आशोवोद दी परम सहायक है। आपसे अब यही 
प्रार्थना है कि संसार-सागर में दुर्दिन के समय आप हमारी 
नौका पार लगाएँ | 
लक्ष्मी-पुत्री | कुछ चिंता मत करो । तुम्हारा कल्याण 
होगा । 


श्र श्रीव॒त्स [ अंक १ 

श्रीवत्स-देवी ! आपका आशीवांद हमें घैये और शक्ति 
देगा। 

लक्ष्मी-श्रीवत्स ! चिंता ( यह संसार कर्म-भूमि है। कर्म 
ही संसार-सागर को पार कर जाने को एकमात्र नौका है। 
अतणएव सत्कर्म तुम्हारे जीवन का आदर्श रहे, ऐसी मेरी इच्छा 
है। अब में चलती हूँ 

( श्रीवत्स ओर चिंता 9 नत-मस्तक होते हैं, लच्मी धीरे-चीरें 
अंतरद्धान हो जाती हैं | कुछ देर तक निस्तव्यता छाई रहती है । ) 

श्रीवत्स --( तिचारप्‌थंक ) प्रधान मंत्री ! देखी देवताओं की 
लीला ! अपने श्राप निर्णय करने पर भी मुझ पर इतना क्रोध ! 
मैंने तो पहले ही जान लिया था कि इस विवाद का निर्णय करना 
विपत्ति को बुलाना है । 

पुरोहित-- महाराज ! भाग्य-रेखा अमिट है। आपको शनि 
द्वारा दुःख भोगना होगा | व्याकुल मत होइए, धीरज रखिए। 
माता लक्ष्मी आपकी सहायता करेंगी । 

चिता-प्रभु से मेरा अ्रब यही अनुरोध है कि हम अपने 
कर्तव्य-पथ पर सब्रैय चलते चलें; दुःख, क्लेश, बाधा आदि 
हम पर कुछ प्रभात्र न दिखा सके | 

प्रधान मंत्री--परमात्मा से मेरी यही प्रार्थना है क्रि आप इस 
परीक्षा में सफल हों । 

श्रीवत्स -तुम देखोगे कि श्रोवत्स देव-परीक्षा में व्याकुल नहीं 

होगा। धोर पुरुष वही है जो आपत्तियों के टूट पड़ने पर भी 
विचलित न हो । 
( श्रीवत्स आ्रासन से उतरते दें और हाथ जोड़कर श्राक्राश की 
ओर देखते हैं । सभी सभासद खड़े हो जाते हैं । ) 
श्रीवत्स-हे भगवान्‌ , मुझे शक्ति दो कि विपत्तियों की बाढ़ 
में भी में सत्पथ न छोड़ | संकटों के समुद्र को हँसते-हँसते 
पार करूँ ! ह 


[ पटाक्षेप ] 


दूसरा अंक 
पहला व्श्य 
स्थान- प्राग्ज्योतिषपुर 
समय-दोपदर के वाद 
( राजमार्ग पर कुछ नागरिक बातचीत कर रहे हैं । ) 
एक- ऐसा सूखा पहले कभी न पड़ा था, कहीं भी हरियाली 
दिखाई नहीं देती | हरी-भरी खेतियाँ सब सूख गई, खाने को 
कुछ न बचा, अब क्या करेंगे १-शिव ! शिव !! 
दूसरा-भगवान्‌ ही कुशल करे। मेरी इतनी अवस्था हो 
गई, किंतु ऐसी दुदशा कभी न देखी थी। इतना भयंकर अकाल ! 
हरे ! हरे !! 
तीसरा-फूल में काटा है, चंद्रमा में कालिमा है 
चौथा -तुम रहे मूर्ख के मूख ही । भाई ! प्रसंग तो है भूखे 
मरने का और तुम काव्य की उपमाओं का बखान करने लगे। 
तीसरा- मैं मूर्ख हूँ तो तुम द्ो मूलेराज ! बिना सुने, बिना 
सोचे-विचारे जो वोलता है, वह मूखराज कहलाता है। (सोचते हुए) 
कहा भी है , 


अनाहतो विशेद॒यस्तु अनाज्ञप्ेश्न यो वरदेत। 
अ्विचारेण यः कुर्यान्‍्म्र्खाणां प्रधमो द्वि सः ॥ 

पहला--अरे ! अब श्लोक बोलन लगा | अपनी बात क्‍यों 
नहीं पूरो करता ? 

तीसरा--बिंगड़्ते क्यों हो ? सुनो, फूल में काँटा है, चंद्रमा 
में कालिमा है, गुण में अवगुण है, स्पष्ट-वादिता में शप्रियता है, 
न्याय में संकट है...... थे 

दूसरा--भाई ! न्याय किया किसी ने, श्रेष्ठ सिद्ध कोई हुआ, 
कुपित कोइ, सिंह के मुंह में हम क्या दिये गये ९ 

तोसरा-क्योंकि श्रीवत्स हमारे महाराज हैं, हम उनकी 
प्रजा। हम प्राग्देश के निवासी हैं, वे प्राग्देश के नरेश। हम 
उनकी संतान हें, वे हमारे पिता । 

पहला--तुम तो तिल का पह्दाड़ बनाकर कहते हो । 

दूसरा- तो यह कहो कि जैसे किसी कुकम से सारा परिवार 
लांछित ह्वो जाता है, वैसे ही राजा के कारण प्रजा । 

पहला--कुकमे क्‍यों कहते हो ९ 


( एक ओर से कोलाहल सुनाई देता है, सब उस ओर घ्यान से देखते 
| । ढोल बजाते हुए एक राजपुरुष का प्रवेश |) 


राजपुरुष--( ढोल वजाते हुए एक स्थान पर खड़ा होता है. और 
ढोल बज्ञाना बंद करके ) हे प्राग्देश के निवासियों ! सर्वेश्री-सपन्न 
सकल-गुणवारिधि महाराज श्रीवत्स देश मं अनावृष्टि के कारण 
अन्न का अभाव अनुभव कर, प्रजा-प्रेम और दीन-वत्सलता से 
प्रभावित होकर, तथा आपकत्काल में प्रज्ञा की सहायता करना 
अपना आवश्यक कर्त्तव्य समझकर, घोषणा करते हैं कि आज से 

प्राथियों को राज-भंडार से अन्न बिना मूल्य मिला करेंगा। जो 
अन्न लेना चाहे वह दोपहर से लेकर सायंकाल तक वहाँ से ले 
सकता है । [ होल बजाते हुए एक ओर प्रस्थान 

पहला -धन्य हो मद्वाराज ! आप हमारे लिए कल्पद्रुम हैं । 

दूसरा-अब दुर्भिक्ष पड़ा है तो सहज में छुटकारा न 
मिलेगा । चोर और डाकुओं के दल वन जायँगे ओर वे मनमाना 
अत्याचार करेंगे | 

तीसरा-भाई !(महाराज दूरदर्शी हैं, न्याय-प्रिय हैं, सत्र 
प्रबंध कर देंगे। चिंता मत करो") 

चौथा-हाँ, चिंता कैसी ? चिंता तो उन्होंने सब इकट्ठी कर, 
उसे रूप देकर, अपने पास रख ली है। श्रीवत्स महाराज के 
राज्य में दुःख, अत्याचार होना असंभव है । 

पहला--अरे, भविष्य किसने देखा हे ? अभो तक प्राग्देश- 
निवासी दुःखों से बचे थे, अब शनि जो करे सो कम है । 

दूसरा-यही तो मैं कहता हूँ । ( क्राकाश की ओर देख कर ) 
अरे ! आधी आ रही हे । 

चौथा-हाँ, उस ओर आकाश धूल से भर गया। इधर भी 
साँय-साँय का शब्द आने लगा है । 

तीसरा - अरे ! अब यहाँ स नौ-दो ग्यारह हो जाओ ! 

"४ [ सब्र का सवेग प्रस्थान 


( पद-परिवर्तन ) 

दूसरा व्श्य 


ईऔस्थान- महारात श्रीवत्स का राज-भंडार 
समय--रात 
( राज-भंडार में आग लग गई है; लोग दुखी हुए खड़े-खड़े 
बातचीत कर रहे हैं। ) 

पहला-यह्‌ सब शनि देव को कृपा है । 

दूसरा - शनि देव मत कहो, शनि पिशाच कह्दो । 

तीसरा--अरे, देव हो या पिशाच, ऐसे निठुर का नाम लेना 
भो पाप है । 

चौथा--अरे, ऐसा मत कहो । शनि सूर्य भगवान्‌ का पुत्र है । 

पाँचवाँ -परंतु वह सूर्य भगवान्‌ जैसा उपकारी नहीं ......... 

तीक्षरा-अपकारी तो है । 

( एक ओर सहसा छत गिर पड़ती हैं। ) 

पहला--अरे, सत्र लोग पीछे हट जाश्रो । 

पहला--इस अग्निकांड से शनि देव का क्रोध शांव हो जाय 
तो बहुत है । 

तासरा--शनिदेव का क्रोध ऐसे शांत नहां होगा । वे देर तक 
मन में बिप घोला करते हैं । 

पहला-सब जलकर राख हो गया। अब नगर में कुछ 
खाने को नहीं रहा । देवताओं की लगाई आग शीघ्र शांत नहीं 
हो सकती । 

दूसरा-हमारे भाग्य में भूखे मरना ही लिखा होगा । 
तीसरा-चलो, ऐसे ही सही ! इकट्ठे मरने पर सब सूये देव 
के पुत्र पर नृशंसता का अभियोग लगायेंगे। 
चौथा--अभियोग सब॒ निकल जायगा जब बच्चे भूख से 
तड़प-तड़पकर प्राण देंगे। 

तीसरा--इससे तो हमारे क्रोध की मात्रा शनि के विरुद्ध 
और भड़क उठेगी । 

( महाराज श्रीवःस तथा प्रधानमंत्री का प्रवेश ) 

श्रोवत्स--( राज-भंढार की ओर देखकर ) सब नष्ट हो गया ! 
शनि देव ! आप यही अपनी शांति के लिए आहुति समभें। मेरी 
प्रजा को कोपाग्नि की आहुति न बनाएँ। निर्णय के कारण 
आपका क्रोध मेरे ऊपर है, उसका पात्र में हूँ, मुझ पर आपकी 
जो इच्छा हो, प्रहार कीजिये । 

प्रधान मंत्री < नाश करने वाले की अपेक्षा पालन-पोषण करने 
वाला बड़ा होता हैं) यह भो एक कारण है कि लक्ष्मी क्‍यों बड़ी 
हैं । शनि देव ! आप यदि लक्ष्मी से बढ़कर अपना प्रताप दिखाना 
चाहते थे तो देश में धन-धान्य की और अधिकता कर देते। 
उससे सब कहते कि लक्ष्मी के किये जो नहीं हुआ वह शनि देव 
द्वारा हो गया । अस्तु, आपको इच्छा । 

पहला--महाराज ! यह आग शनिदेव के हृदय की अंतम्बोला 
से संबंध रखती है । न जाने अभी क्या-क्या घटना है! 

श्रीवत्स-मेरे प्रिय कम चारियो और प्रजा-जनो ! कुछ चिता 

मत करो। में और-और स्थानों से खाद्य-सामग्री शीघ्र मेंग- 
वाता हूँ | जो होना था सो हो गया | जाओ, विश्राम करो । 
[ सच का प्रस्थान 
( एक ओर से शनि का प्रवेश ) 


शनि--विश्राम !(विश्राम अथ मैंने सपना कर दिया। जहाँ 
पहले सुख और चैन को वंशी वज़तो थो, वहाँ अब दुःख-भरी 
आहें सुनाई पड़ा करेंगी ] मैं तब तक श्रोवव्स और उसकी प्रज्ञा 
को कष्ट दिये जाऊँगा “जब तक श्रीवत्स यह न कहने लगे कि 
“शनि ! क्षमा करो | भूल हुई । तुम ही वास्तव में बड़े हो।' 
मुझे छोटा कहने से सब देवताओं को मादा पर बढद्ढा लगा। 
तेजस्वी सूर्य का पुत्र भला लक्ष्मी से छोटा कैसे हो सकता है ? 
स्त्री तो वैसे भी अबला कहो जाती हैं, फिर भी श्रीव॒त्स ने लक्ष्मी 
को ही बड़ा ठहराया ! यह न्याय नहीं, अन्याय है। देखता हूँ 
लक्ष्मी मेरा सामना केसे और कितना कर सकती है 


[ प्रस्थान 


( पट परिवर्तन ) 


३० श्रोव॒त्स [अंक २ 
तोसरा दृश्य 


स्थान-- महाराज श्रीवत्स का शयन-ग्रृह्‌ 


( मद्दाराज श्रीवत्स ओर चिता विचारलीन दिखाई देते हैं। मद्दाशन 
शय्या पर वेठे हैं । पास में चिता खड़ी हैं । 

श्रीवत्स-ह्वाय | दुर्भित्ष, अग्निकांड आदि सब घोर यातनाएँ 
प्रजा को मेरे कारण द्वी सहन करनी पड़ रही दें। शनिदेव को 
क्र दृष्टि मुर पर है। मेरे कारण ही मेरी प्रजा पीड़ित हुई है्‌। 
यदि मैं यहाँ से राज-पाट त्याग कर चल दूँ, तो मेरी प्रजा के लिए 
फिर सुख और शांति की वषा होने लगेगी। 

चिंता-स्वामी ! शनि देव तो हमारा पीछा छोड़ने के नहीं + 
उनके कोप-पात्र हम हैं, नक्रि हमारी प्रजा । आप ठोक कद्दते 
हैं कि हम राज-पाट छोड़कर कहीं चले जायेँ। किंतु कहाँ चलाः 
जाय १ है 0४८ 22. 

श्रीवत्स-मेरा विचार है कि तुम अपने नेहूर चली जाओ। 
में शनि की दृष्टि की अवधि व्यतोत कर, भाग्य पलटने पर, अपने 
देश को लौट आऊँगा। इस संमय मेरे साथ चलकर तुम्हें पग-पग 
पर विपद्‌ में पड़ना होगा । भाग्योदय होने पर तुम यहाँ 
आ जाना । 

चिंता--( सविनय ) स्वामिदेव । मेने कौन-सा अपराध किया' 
है जो आप मुमे अपने से प्रथक्‌ करके दंड दे रहे हैं ? 


दृश्य ३ ] श्रीवत्स ४१ 

श्रीवत्स--तुमसे अपराध क्‍या हो सकता है ? केबल तुम्दारे 
सुख के लिए ऐसा कहता हूँ । मेरे साथ तुम्दें दुःख सहने पड़ेंगे । 

चिंता-( विनयएृवंक ) पृज्यदेव (सत्रो पति के कर्मों को सह- 
योगिनी और सहमभोगिनों है। अतणव मैं आपके साथ ह्वी रहूँगी। 
सैं कोयल नहीं, जो बौर आने पर आम के पेड़ पर कूजने लगती है 
ओर वौर न रहने पर उड़ जाती है । में चंद्रमा की चाँदनी हूँ, जा 
चंद्रमा के राहु-म्रस्त होने पर साथ में प्रसी जाती है । में सूय की 
धूप हूँ, जो सूय के मेधाच्छादित द्वोने पर साथ ही छिप जाती है 9. 

श्रीवत्स-मेरा जाना कहीं निश्चित नहीं | में नहीं चाहता कि 
किसी जन-संकोर्ण प्रदेश में जाकर रहूँ । मेरे वहाँ रहने पर वहाँ 
के निवरासियों पर ऐसा ही दुःख-क्लेश वरस पड़ेगा। न जाने 
मुझे कहाँ-कहाँ भटकना पड़े । तुम्हें साथ कैसे ले जाऊँ ? 

चिंता-देव ! मैं समझती थी कि आप मुझसे असीम प्रेम 
करते हैं, दु:ख, भय और संकट आपके प्रेम को सीमित नहीं 
कर सकते । परंतु एक हो वार दुःख आ पड़ने पर आप मुमसे 
प्ृथक्‌ होना चाहते हैँ । आप अज्ञात भय की आशंका से डरकर 
मुझे छोड़ जाना चाहते हैं । 

श्रीवत्स- में तुम्हें प्रथक्‌ करना नहीं चाहता, परंतु विवश हूँ । 
संकट का समय व्यतीत होने पर फिर हमारा संमिलन होगा। 
घीरज रखो । 

चिंता-मेरे लिए ऐसे घीरज रखना असंभव है (( सूय से धूप, 
चंद्रमा से ज्योत्स्ना, और पति से पत्नी प्रथक्‌ नहों हों सकती । 


श्र श्रीवत्स [ अंक/२ 
पति से वियुक्त स्री जीवित नहीं रह सकती । स्री को पति के साथ 
रहते हुए दुःख सुख है. और पति से प्रथक्‌ रहते हुए सुख दुःख 
है । जल से बाहर निक्राली हुई, स्वणमय रल्नजटित सिंहासन पर 
खाद्य-सामग्री आदि से रक्षित मछली को जो दशा द्वोती है, वही 
आपसे बिछुड़ कर मेरी दशा होगो। यदि आप मुझे जीवित 
रखना चाहते हैं तो अपने श्रीचरणों में स्थान दीजिए ! आप जब 
परिश्रम से थक जायँगे, मैं आपकी सेवा क्रिया करूँगी |) 
( आँखें सजल हो जातो हैं भ्रौर गला भारी हो जाता है । ) 
हम हप॑ से गदगद होकर ) अच्छा, तुम मेरे साथ 

चलो । तुम तो मेरे कार्य में साधता हो, निराशा के समय सांत्वना 
हो, जीवन-पथ में प्रेम-स्रोत हो, मेरी जजर नौका को पतवार हो । 
मेरी वद्धि भ्रांत हो जाने पर तुम्हारा तत्वज्ञान मेरा पथ-प्रद्शन 
करेगा | )) के. 

चिंता-( सहष, श्रॉस्‌ पॉंछकर ) नाथ ! मैं आपकी अद्धोंगिनी 
हूँ। जो गुण आपमें हैं, वे मुक॒में भी उपध्थित होने लगें, यह्‌ 
मेरी आंतरिक इच्छा है। में स्वयं कुछ भी नहीं हूँ, में भला 
आपका पथ-प्रद्शन कया करूँगी ? 

श्रोवस्स--कुछ मशि-रत्र आदि अमूल्य पदार्थ साथ बाँव 
लो | ये दुःख में हमारे सहायक होंगे। अभी सारा नगर निद्रा-देवी 
की गोद में विश्राम कर रहा है। हम रात्रि के घने अंधकार में 
कहीं निकल चलें । दिन के समय प्रजा-जन ऐसा करने में बाधा 
डालेंगे | 


दृश्य ३ ] श्रोवत्स ४३ 
चिंता-जो आज्ञा | मैं सब सामान अभी तैयार किये 
लेती हूँ । 
[ प्रस्थान 
५५ मीन ० मल ५ 
श्रीवत्स-देखो ! अब यह केसी प्रसन्न-बदन दिखाई देती हैं । 
पति के साथ धर्मपन्नी का अटूट ..... ... 


( एक ओर अटद्वहास सुनाई देता है। श्रीवत्स चोंककर डसी ओर 
टकटकी लगाकर देखते हैं किंतु उन्हें दिखाई कुड नहों देता । 
तब भी उत्सुकता से वे उधर जाने लगते हैं । ) 


[ प्रस्थान 


( पट-परिवर्तन ) 


४8 श्रीव॒त्स (अंक रे 
चौथा दृहय 
स्थान-्राग्ज्योतिषपुर के बाहर 
समय--रात 
( महाराज श्रीवत्स और रानी चिंता साधारण वज्र पहने दिखाई देते हैं। 
श्राकाश में कुछ तारे चम्रक रहे हें । महाराज के सिर पर गठरी 
रखी है, आई ओर चिंता है। दोनों चल रहे हैं। पास में 
गीदड़ों की आवाज़ सुनाई देती हे।) 
श्रीवत्स-वाह रे भाग्य तेरी लीला ! जहाँ सिर पर राजपुक्रुट 
होता था, वहाँ अब यद्द गठरोी लदी है ! पहले जहाँ आगे-पीछे 
सेबक रहते थे, वद्दाँ अब रुदन करते हुए गीदड़ घेर रहे हैं ! 
चिता - कुद्ध परवाह नहीं, मनुष्य को सुख-दुःख दोनों भोगने 
पड़ते हैं । रात और दिन एक दूसरे का निरन्तर पीछा करते हैं । 
अब्र धूप है, क्षण भर में छाया | अब दुःख है, फिर सुख | 
श्रीवत्स-मुझे इस समय चिता है तो यह्‌ कि तम इतने कष्ट 
केसे सहन करोगी ? स्त्री स्वभाव से ही सुकुमार होती है, दुःख 
मेलने में असमथ होती है, तभो तो स्री को अबला कहा है। कहाँ 
# वन के हिंसक जीव ओर...... 
| ता-+नाथ ! आए खस््रो को केवल अच्लला ही मत सममिए | 
समय पड़ने पर वही अब्रला सबला होकर शत्र का ध्वंस कर 
सकतो है । महिषासुर-मर्दिनी ढुगा भो 'अबला' हो हैं और. ,) -. 
श्रीवत्स--कुछ समम में नहीं आता । कहां तो ख्री जरा-सी 


हश्य ४ ] श्रीवत्स ४५ 
चात पर डरकर चीख उठती है और कहीं रुद्र रूप धारणकर 
संसार को भयभीत कर देती है।... 
( एफ ओर से “ हों हो ” का शब्द सुनाई देता है. रानी 
चिंता भयभीत हो जाती है। ) 
चिंता-हाय ! यह शब्द कैसा है ९ 
श्रीवत्स--बस, बन गई' सबला ! गीदड़ों के शब्द से घबड़ा 
गई ९ . 
चिंता--( मुसकरशाकर ) अच्छा, यह गीदड़ों का शब्द है? ये 
रो क्यों रहे हैं ? 
श्रीवत्स-हमारे भाग्य का अधःपतन देखकर । धन्य हे ये 
जो दमारे दुःख के समय हमारे साथ सहानुभूति दिखा रहे हैं | 
चिता-हमारे चलने को आहट से इस स्थान को नीरबता 
अंग हो गई जान पड़ती है । रात्रि के ऐसे विकट समय में हमें जाते 
देखकर ये समम गये हैं कि हम विपदू के मारे भटक रहे हैं । 
श्रीवत्स- गीदड़ो ' प्रसन्न रहो | हम तुम्दारी सहानुभूति के 
लिए कृठज्ञ हैं । अब से हमें अपना दिपेपी समझना । दम तुम्हारे 
साथ यहाँ विचरा करेंगे । 
( पुनः हों हों” का शब्द सुनाई देता है। ) 
श्रीवत्स-देखो, ये हुंकार शब्द द्वारा हमारे विचार का अनु- 
मोदन रहे हैं । 
(चिंता-इस समय निशाचर जंतुओं का राज्य दै। अपने 
आपको सृष्टि की उत्कृष्ट रचना मानने वाला मानव-संसार इस 


४६ श्रीवत्स [ अंक रे 
समय निद्रा-देवी की गोद में विश्राम कर रहा है। दुभोग्य से 
घक्ेले हुए हम दो प्राणी अपना राज-पाट त्यागकर, भाई, बंघु, 
मित्र, श्रजा आदि को छोड़कर इन निशाचर जंतुओं के राज्य 
में प्रवेश करते हैं । 

श्रीवत्स--यह्‌ अवसर हमें परमात्मा को मूक सृष्टि के निरी- 
क्षण के लिए अच्छा मिला । 

चिंता-और मुझे आपकी सेवा के लिए अपूर्व अवसर 
मिला । 

(“कूऊवब,..कूऊत ” का शब्द सुनाई देता है। ) 

चिंता--( कुतृहल से ) यह किसका शब्द है ९ 

श्रीवत्स-यह उल्ल्यू का शब्द है । 

चिंता-यह क्‍या कह रहा है ? 

श्रीवत्स-यह्‌ हम से पूछ रहा है, किधर जाना है । 

( चिंता के पेर में काँशा चुभ ज्ञाता है, वह चोज़ उठती है। ) 

श्रीवत्स--( चीज़ सुनकर ) अरे ! डर गई  ( देखकर रूफ 
जाते हैं। ) 

चिंता--नहीं, डरी नहीं । पैर में काँटा चुभ गया है। वह 
निकाल रही हूँ । 

श्रीवत्स--दिखाओ, में निकाल दूं । 

चिंता--अँधेरा है, आपको काँटा दिखाई नहीं देगा। में ही 
निकाल लेती हूँ । 

श्रीवत्स -यह काँटा नहीं, शनिदेव का कठोर तीर समझो 


रश्य ४ ] श्रोषत्स | छ्७ 

चिंता-न, न, तीर की अनी । 

( चिंता काँटा निकालकर चलने लगती हैं । श्रीवत्स भो चल 

पड़ते हैं । उल्लू का किर शब्द सुनाई देता हैं। ) 

चिता--यह्‌ देखो, उल्लू फिर बोल रहा है । 

श्रीवत्स--भाई उल्त्यू ! क्या बताए, कहाँ जायेंगे ? जायेंगे 
वहाँ, जहाँ भाग्य खींच ले जायगा । 

चलते चलते चिता का पेर उलटने लगता हैं 
गिरतो गिरती बच जाती हैं । ) 

सिंता-बड़ा अंधकार हो रहा है, हाथ को हाथ नहीं सूम 
पड़ता है | कोई पगडंडी नहीं दिखाई देती । ऊबड़-खाबड़ पृथ्वी पर 
पैर उलटने-सा लगता है । 

श्रीवत्स-पैर द्वी क्या, सारा शरीर, भाग्य, सुख आदि 
सब कुछ ही उलट गया । प्रभु से हमारी केवल यह्‌ प्रार्थना है कि 
हम सत्पथ से कभी विचलित न हों... 

चिंता- रात कैसी भयानक हो रही है ! 

( दृर से शेर की गजेना सुनाई देती हे। चिता भयभीत होकर 

काँपने लगती है। ) 

श्रीवत्स--शेर की गजना रात्रि के समय, सन्नाटे के कारण, 
दूर-दूर सुनाई देती है | ( चिंता चोख़ उठती हैँ । उसकी चोज़ सुनकर 
शीघ्रता से ) क्या शेर की गर्जता से डर गई” ? (चिंता गिर पड़ती डे) 
अरे ! गिर पड़ी ? शेर तो यहाँ से दूर होगा । 

( श्रीवत्स सिर पर गठरी को एक हाथ से थामकर दूसरे 
हाथ से चिंता को उठाते हैं । ) 


८ * श्रीवत्स [अंक २ 

श्रीवत्स--कुछ अधिक चोट तो नहीं लगी २ 

चिंता-( मुसकराकर ) नहीं, प्रथ्त्री माता ने विश्राम करने के 
लिए कहा था, में लेटी नहीं । चोट भला क्यों लगती ९ 

( दोनों फिर चलने लगते हैं । सहसा एक श्रोर से 
कुछ प्रकाश दिखाई देता है। ) 

श्रीवत्स--( प्रकाश देखकर ) यह प्रकाश कैसा ? ( चिंता को 
शोर देखकर ) अरे ! अरे ! लंगड़ा क्यों रही द्ो ९ 

चिंता-लहू वह रहा है। शनि देव कद्दते हैं लहू अधिक है, 
निकल जाने दो । 

श्रीव॒त्स- मेरे कारण तुम्हें कितने कष्ट सहन करने पड़ रहे 
हैं । अच्छा, शनिदेव की इच्छा ! तुम पैर पर मिट्टी डाल लो, 
लहू बहना बंद हो जायगा । 

( थिंता ऐसा ही करदी है, प्रकाश कुड श्रत्रिक हो जाता है। ) 

चिंता-( प्रकाश देखकर ) यह प्रकाश कौन कर रहा है ९ 

श्रीवत्स- प्रतीत होता है कि सर्प-राज हमें यहाँ आये रेखऋर 
अपने अप्रूल्य मशि दीप से हमारे जिए प्रक्राश कर रहे हैं । 

चिंता -इस क्रूरात्मा में भी परोपकार का इतना विचार है? 
धन्य हो सपराज ! 

श्रीवत्स-हम इन हिंसक जोवों की शरण में आ गये हैं। 
इनका कर्त्तव्य है शरणागत की रक्षा करना। इसीलिए सपराज 
ने प्रकाश रिखाया है । 

चिंः7- प्रछाश दिखाते-दिखाते कहीं दूसरा लोक न दिखा दें । 


दृश्य ४ ] श्रीवत्स ५९ 
श्रीवत्स- क्या ? तुम्हें दूसरे लोक से भय लगता है ? 
चिंता-भय नहीं, अभी हमारी देव-परीक्षा का परिणाम नहों 
निकला । इसलिए अ्रभी जोवित रहने की इच्छा है । 
श्रीवत्स- हाँ, ठीक कहती हो । 
( प्रकाश अधिक निकट आ जाता है। ) 


श्रीवत्स--यह्‌ प्रकाश तो हमारे निकट आ रहा है । सपेराज 
की मरिए का प्रकाश इतना नहीं हो सकता | 
चिंता- क्या संजीवनी बूटी यहाँ बहुतायत से है ? उसका, 
सुना है, रात के सम्रय प्रद्राश होता है । कहां 
श्रीवस्स - ( देखकर सविस्मय ) यह तो कोई द्व्याकृति चमकती 
दिखाई देती है । 
( नूपुरों की ध्वनि सुनाई देरी है 
थिंता--( दिव्याकृति को ओर निकट आई देखहर तथा नूपुर्रों की 
घ्वनि सुनकर ) यट तो माता लक्ष्मों देवी को दिव्य मूत्ति जान 
पड़ती है । 
( लक्मी देवी पास आकर खड़ी दो जातो है । दोनों प्रणाम 
करते हैं । लच्मी आरीर्वार देती हैं । ) 
श्रीवव्सत--मातेश्वरी !' इत समय आपने बड़ी कृपा की ! 
लक्ष्मी-वत्स ! तुम्हें अंधेरे में चलने से कष्ट हो रहा था। 
तुम्दारे पथ-प्रदर्शन के लिए प्रकट हुई हूँ । बस तो मैं तुम्दारे साथ 
आअब सदैव हूँ । इस समय प्रत्यक्ष हो गई हूँ। 


५० श्रोवत्स, [ अंक रे 

चिंता-माता ! हम आपके अत्यंत अनुगृहीत हें। हमारे 
पास शब्द नहीं कि आपकी इस कृपा-दृष्टि के लिए कृतज्ञता प्रकट 
कर सके । 

श्रीवत्स--इसमें कह्दना कया ? माता लक्ष्मी तो हमारे, तुम्हारे, 
सबके हृदयों की गू ढृतम वार्तें जानती हैं, वह अंतयामिनी हैं । 

लक्ष्मी-पुत्री चिंता! पुत्र वत्स! मुके सदा अपनो ही 
समभो ! माता अपनी संतान के लिए क्या-क्या नहीं करती ? इस 
समय तुम मार्ग भूलकर कुमार्ग पर जा रहे थे। इसलिए तुम्हें 
अधिक कष्ट द्वो रह्या था। जिस मार्ग पर मैं चल रही हूँ वह्दी मार्ग 


तुम्हारे लिए श्रेयस्कर रहेगा । 
श्रीवत्स-- माता (क्या हम वास्तव में मागे-भ्रष्ट हो गये ! क्या 


हमारे जीवन का ध्येय सदा के लिए जाता रहद्दा ? हमारे नित्य के 
नियम, पूजा, ब्रत, पाठ आदि का फल सब व्यर्थ हुआ १) 
लक्ष्मी-पुत्र ( तुम इस निर्जेन वन का मार्ग भूल गये थे । 


| जीवन का सत्पथ तुमसे प्रथक्‌ नहीं हो सकता | तुम आशा का 


आँचल मत छोड़ो | कत्तव्य का सदा पालन करते रहना । शनि 
द्वारा दिया गया दुःख तुम्हारा कुछ विगाड़ न सकेगा कष्टों की 
आँच में तुम कुंदन के समान निखर पड़ोगे। विधि बलवान है। 
तुम अपने न्‍्याय-पथ पर स्थिर रहो । भाग्य के साथ तुम्हारी 
कलह है । असंख्य कष्ट सहन करने होंगे, असाध्य को सिद्ध 
बे ह श्ु 35० 22%:75% बीज 
करना होगा । तुम्हारी इस सिद्धि को देखने के लिए देवीनदिवता 
सब उत्सुक हैं । निराश मत होना। शनि का क्रोध अधिक से 


दृश्य ४ ] श्रीव॒त्स ५१ 
अधिक बारह वर्ष रहता है। उसके पश्चात्‌ तुम्ें फिर सुख और 
शांति की प्राप्ति होगी 9 

श्रीवत्स- माता ! मैं आपके सह्ठचनों के लिए कृतज्ञ हूँ | आप 
मुमे शक्ति दें कि मैं यदद अवधि पैयपूवंक समाप्त कर सकें। 

लक्ष्मी (हाँ, यद्दो होगा । पुत्री चिता ! तुम भी सन्माग से 
विचलित न होना । सतीत्व-धर्म सत्री का सर्वोच्च धर्म है। यही 
स््री के लिए परम व्रत है। इसो त्रत द्वारा महान्‌ से महान्‌ विपत्ति 
ओर विपरीत शक्ति का सती-साध्वी सनी सामना कर सकती है। 
जब तुम मेरा स्मरण करोगी, तव मैं प्रकट होकर तुम्हारी सहायता 
करूँगी। 

( दोनों प्रणाम करते हैं , पीरें-चीरें लच्मी अ्रंतर्दाव हो जाती हर 
चंद्रमा का कुछ अंश प्रकट होता हे श्रीवःस ओर चिंता आगे 
चलने लगते हैं श्रोर दृष्टि से आमकल हो जाते मेँ । ) 


( पट-परिवर्तन ) 


पर श्रीवत्स [अंक रे 
पाँचवाँ दृश्य 
स्थान-एक निजेन प्रदेश 
समय-रात्रि का अवसान 
( श्रोवस्‍्स और चिता चलते हुए दिखाई देते हैं । दोनों के ६ह प्यास से सूछ 
रहे हैं । श्रीवत्स की पीठ पर एक गठरी कंये पर से लटक रही है। ) 

चिता-कहीं कोई जलाशय या नदी नहीं दिखाई दी, इतनी 
दूर निकल आये । अब प्यास भी अधिक लग रही है । 

श्रीवत्स--तुम जानती हो कि जिस वस्तु की आवश्यकता हो 
बह सुलभ वस्तु भी प्रायः दुर्लभ हो जाया करती है। यही वात 
इस समय जल की सममो । अब तो तुम थक गई होगी । 

चिंता-नहीं तो, में थकी नहीं। 

श्रीवत्स - मुझे आश्चर्य दो रहा है कि तुम रात भर कैसे चल 
सकी हो | अवश्य कोई दैवी शक्ति इसका कारण है। 

चिंता- माता लक्ष्मी देवी की कृपा सममिए | 

श्रीवत्स- हाँ, विष्णु भगवान्‌ की अड्भांगिनी सब कुछ कर 
सकती हैं । ( पूर्व दिशा की ओ्रोर देखकर ) देखो, पौ फट गई। 

चिंता-रात के घने अँधेरे में छिपो हुई पृथ्वी अब फिर स्पष्ट 
दिखाई देने लगी है । 

( शीतल वायु का पक भोंका लगता है। ) 

श्रीवत्स--अह॒ह ! केसी अच्छी पवन चलने लगी है। 

प्रात:काल का समय कैसा सुह्दावना होता है ! 


दश्य५ ] श्रीवत्स ५३ 
जिंता-तभी तो इसे त्राक्ष-मुहूर्त कद्दा है । ( एक ओर देखकर ) 
उधर देखिए, वह सफ़ेद घाटी-सी दिखाई देती है । 
श्षोवत्स--( देखकर, सह ) यह तो कोई नदी जान पड़ती है। 
यिंता--( सद्ृर्ष ) अच्छा । 
अ्रीवत्स--कहीं हम भी मग-ठृष्णा के शिकार न हों। ( ढंदी 
हवा के भपेटे अनुभवरुर ) नहीं ! नहीं ! अवश्य ही कोई नदी पास 
होगी । नदी के समीप द्वी ऐप्ती ठंढी हवा चलती है । चलो, 
आगे बढ़ें । [ दोनों का प्रस्थान 
( दृश्य-यरिवतेन ) 
स्थान--नदी-तट 
( श्रीवत्स श्रौर चिंता का पूर्वोक्त श्रव॒स्‍्था में प्रवेश ) 
श्रीवस्स--देखो, स्वच्छ जल कैसा चमक रहा है ! यही दूर से 
सफ़ेद घाटी-सा दिखाई देता था । 
चिंता--अब यहाँ स्नान आदि नित्य कमे से निपटकर फिर 
आगे बढ़ेंगे। 
श्रीवत्स-हाँ, ठोक है । [ द्वोनों का एक ओर प्रस्थान 
( एक मनुष्य का गाते हुए दूसरी ओर से प्रवेश ) 
है वायु बही पुरवेया! 
साँसखों में सोरभ साने, 
प्राणों में भर मथु-गाने , 
आई  उन्मत्त बनाने। 
पक्षी-गण बने गवया! 
है वायु बही पुरवेया! 


्ष्छ श्रीवत्स [ अंक २ 


आलोक गगन में छाया , 
० आलोक श्रवनि पर आया , 
कल-गान सरित ने गाया। 


हम खेवें अपनी नेया! 
है वायु बही पुरवेया! 
पुरुष--चलो, केवल गाने से पेट न भरेगा, नाव चलायें । 
हम खेवें अपनी नेया, 
है “२,३७७ मी 
है. वायु बही पुखेया एज 5 
[ गाते हुए एक ओ्रोर प्र थान 
( श्रीवःस श्र चिता का दूसरी शोर से प्रवेश ) 
चिंता- देखो न, जल का स्पश होते ही सारी थकान वद्द गई। 
श्रीवस्स--( मुसकराकर ) हाँ, वह्‌ वही जा रही है। थकान 
का रंग जल जैसा ही है । 
चिंता--( मुसकरकर ) लालिमा से जल इस समय केसा रक्त- 
वर्ण दिखाई दे रद्दा है । 
श्रीवत्स--( मुसकाकर ) उषा को लालिमा से या हमारी 
थकान से ? 
चिंता-ऊँह ! आप थकान-थकान कहे जा रहे हैं, मैं तो 
थकी नहीं | 
श्रीवव्स-थकी न सही। यह तो बताओ कया जल-स्पश से 
नव-बल का संचार नहीं हुआ ? 


ख्वश्य ५ ] श्रीवत्स ण्प 
चिंता-यह तो जल का स्वभाव है। ( कुछ रुककर ) अब 
क्या विचार है ? कया नदी पार जाना होगा ! 
श्रीवत्स--हाँ, इच्छा तो यही है । फिर कोई सहज में दमारा 
'पीछा न कर पायेगा । परंतु यह निजन प्रदेश है। क्‍या माल्म 
कोई नाव मिले या न मिले । 
चिंता--तब तो नाव की प्रतीक्षा में यहीं बैठना होगा । 
श्रीवस्स--नहीं, अभी इधर-उधर तट पर जाकर देखते हैं कि 
कोई ऐसा स्थान हो जहाँ से लोग नदी पार जा सकते हों । 
( क्रिप्ती के गाने करा शब्द सुनाई देता हैं ) 
यह नोका डग-प्रग ढोले, 
छप-छुप सरिता-जल बोजे , 
खेता चल होले - होले 


तरणी को, चतुर खिवेया ! 
है वायु बही पुरवेया! 

( क्रीवः्स श्रोर चिता गाना सुनकर चोंक पड़ते है ) 
पचिता-अद्दा ! यहाँ पास ही कोई गा रहा है । 
ओऔवत्स--चलो, देखें, कौन है । 

( दोनों थ्रागे बढ़ने लगते हें । गीत फिर सुनाई देता ४ ) 
यह नोका ढगनमग डहोले, 
छप-छुप  सरिता-जल बोले , 
खेता. चल होले-होले 


तरणी को, चतुर खित्रेया ! 
श्री० ५ 


५६ श्रीवंत्स [ श्रंक २ 
चिंता- यह कोई माँफी गा रहा जान पड़ता है। 
श्रीवत्स-हाँ, किसी माँकी का गान है | ( गायक को ओर देख! 
कर ) हाँ, वह देखो कोई माँफी नाव पर बेठा गा रहा है। 
चिंता-देखी माता लक्ष्मी की कपा। अभी नाव को इच्छा 
की थी, तुरंत नाव आ गई । 

श्रीवत्स--माता लक्ष्मी ! तुम्हारा कोटिशः धन्यवाद ! नाक 
क्या मिल गई, डूबते हुए को सहारा मिल गया। 

चिंता-अब चलिए, उधर चलें । 


( दोनों माफी की श्रोर बढ़ते हैं श्रोर श्रीवत्स मॉँकी को पुकारते हैं । ) 


श्रीवस्स- माँफी ! हमें नदी पार ले चलेगा ? 
( माँकी का प्रवेश ) 

माँभी--तुम कौन द्ो जो इतने सबेरे सुनसान में खड़े हो ? 
( चिंता की ओर देखकर श्रीवत्स से ) जान पड़ता है किसी को स्त्री 
को भगाकर लिये जाते हो । 

श्रीवत्स--( क्रोध को दबाकर ) भाई माँकी । में कोई ऐसा- 
पैसा नहीं हूँ । आपदू का मारा हूँ । अपनी स्त्री के साथ कहीं जा 
रहा हूँ। मेरे प्रति ऐसे हीन कछुषित विचार मत करो । 

मॉभी-हाँ , सब कोई अपने आपको साहू कहते हैं। में इस 
ममेले में नहीं पड़ता | घर-ग्रहस्थी वाला भला कोन है जो ख््री 
को ये तड़के ही घर से निकल पड़े | मुझे; तो संदेह द्वोता है, 
क्षमा करो । 


दृश्य ५ ] श्रीवत्स ५७ 
श्रीवत्स--भाई माँफ्ी ! में एक देश का राजा हूँ, यह मेरो 
रानी हैं । मैं दुभाग्य का मारा राज-पाट छोड़कर निकल पड़ा हूँ। 


माँकी - ( हेंसकर ) यदि तुम राजा हो तो तुम्हारे नौकर- 
चाकर कहाँ हैं ? यह वेश केसा हो रहा है ? 
श्रीवत्स--मैं अपने साथ किसी को नहीं लाया । मुझे अपने 
देश की स्मृति मत दिलाओ । मेरो बात पर विश्वास करो | 
मॉमी- तो आपमें इस नदी को पार कर जाने की शक्ति है ? 
श्रीवत्स- इसमें शक्ति केसी ? नाव द्वारा सब कोई नदी पार 
कर लेते हैं । 
माँकी- मैं भाग्य को नदी को कह रहा हूँ । क्‍या सब कोई 
उसे पार कर सकते हैं ९ 
यह भाग्य-नदी का पानों , 
किसने गहराई जानी १ 
इन लहरों की मनमानी 
है हिला रही यह नेया? 
हैं वायु वही पुरवेया ! 
तुम केसे पार करोगे? 
उस पार कहाँ पहुँचोगे ? 
लहरों को जीत सकोगे ? 
हैं. वक्त कर्म-गति भंया ! 
हैं वायु बही पुरठेया ! 


५८ श्रोवत्स [ अंक ९ 

श्रीव्सत८-तुम तो बड़े तत््वज्ञानों दिखाई देते हो। हम भी 
कर्मगति' के फेर में पढ़े हैं। देखें, हम वह नदो कब और कसे 
पार करते हैं । ( अंगुली से अंगूठी उतार कर ) यह अँगृठी तुम्हें दूँगा, 
हमें पार ले चली । 

माँकी - ( अंगूठी देखकर ) भाई ! मेरी नाव छोटी और हटी- 
कूटी है। आप दोनों को पार नले जा सकूँगा। आपके साथ 
गठरी भी है, मेरी नाव डूब जायगी । 

श्रीवत्स--भाई ! एक-एक करके पार ले चलो | 

माँको-हाँ, ऐसे हो सकता है। बताइए, पहले आपको पार 
ले चले, वाद में गठरी ? श्रथवा कद्दिए तो पहले गठरी उधर 
छोड़ आऊँ, फिर आपको ले चल । 

श्रीवत्स--पहले गठरों ले जाओ, फिर हमें ले जाना । 

माँकी-तो लाइए गठरी | 

( माँकी हाथ बढ़ाता है, श्रीवत्स गठरी पकड़ा देते हैं, माँफी 

गठरी लेकर गाता हुआ चला जाता है।) 


( 
तुम जग में नंगे आये, 


जग-रस्ला पर ललचाये, 

जब साथ न कुछ जा पाये, 
क्यों बनते बोक दुवेया ! 
है वायु बही पुरवेया ! 


चिंता--( देखकर साश्रय ) यह क्या ? न नाव है, न नाविक। 


दृश्य५ ] श्रोवत्स ९ 
श्रीवत्स-- ( चोंकऋर ) यह क्‍या ? 

( एक श्रोर से किसी के श्रद्धवास का शब्द सुनाई देता है ' ) 

श्रीवत्स-यह्‌ देखो, चिंता ! शनि देव हमारा उपहास कर 
रहे हैं । यह सब शनि देव की माया का प्रसार था। वे हमारे 
रत्न, मणि, भूषण सब हर ले गये । 

चिंता--( गंभीरतापृठंक ) अच्छा, उनको इच्छा ! जब हमने 
सारा राज-पाट त्याग दिया है. तब इतने से आभूषणों के लिए 
कैसी चिंता ? ईश्वर जो करता है, अच्छा ही करता है। अब 
हमें किसी प्रकार का भय नहीं रहेगा। 

#25३०:< | धन्यवाद ! मैं बीर पुरुष हूँ, मेरी 
भुजाओं में बल है। मैं बिना धन के अपना काम चला लूँगा । 
आँधी से वृक्त द्वी हिला करते हैं, पत नहीं । वें अटल भाव से 
मूसलाधार बृष्टि और आँधी के मपेटे सह लेते हैं। अतण्व में 
विपद्‌ में अटल रहने का प्रयत्र करूँगा धन्यवाद ! शनिदेव ! 

घन्यवाद ! ( पृ दिशा की ओर देखकर ) अब सूर्य देव की लालिमा 
भली भांति फेल गई 2५ 

चिंता-( पूर्व िशा की श्रोर देखकर ) सूर्य देव ! प्रणाम 
स्वीकार हो ! आप हम पर कृपा-टृष्टि रखें। 

( एक ओर से अ्रद्धदास का शब्द सुनाई देता है । श्रीवत्स 
ओर चिता डचर ही जाने लगते हैं । ) 


( पट-परिवर्तन ) 

छठा दृश्य 


स्थान-प्राग्ज्योतिषपुर 
समय--दिन का पहला पहर 

( राज-मार्ग पर कुछ नागरिक खड़े वार्तालाप कर रहे हैं। महाराज 

श्रीवत्स और चिंता के न मिलने पर सब व्याकुल हो रहे हैं। ) 

पहला - कुछ समम में नहीं आता । 

दूसरा-समभ में क्या आये ? कहा नहीं कि दुःख के समय 
बुद्धि नष्ट दो जाती है । 

तीसरा-महाराज सदा हमारे हित की चिंता किया करते थे । 

चौथा-' थे ' ऐसा क्‍यों कहते हो ? हमारे महाराज जीवित 
हैं, अवश्य जावित हैं । 

पाँचबाँ--तुम यह कैसे कहते हो ? 

चौथा--यदि यह वात सत्य न द्ोतो लक्ष्मी का बड़प्पन 
केसा ? वह अवश्य महाराज की रक्षा करेंगी । 

दूसरा--कदाचित्‌ माता लक्ष्मी देवी ही उन्हें अपने पास ले 
गई हों । 

पहला-क्या जानें ? शनि भी तो उन्हें ले जा सकता है | 

तोसरा -यदि शनि उन्हें हर ले गया हो तो सब नष्ट हो 
गया । 

चौथा--और यदि महाराज हमारा दुःख देखकर स्वयं ही 
देश त्यागकर कहीं चले गये हों ? 


रश्य ६*] श्रीब॒त्स ६१ 

पाँचवाँ--भाई तुम चाहे कुछ कहो, मुझे तो यहाँ शनि 
ईपेशाच की माया का ही प्रसार जान पड़ता है। 

तीसरा- शनि हमारे पीछे बुरी तरह पड़े हैं। अपना बल 
दिखाना है तो दिखाएँ लक्ष्मी देवो पर । 

पहला--विष्णु देव जो वहाँ बेठे हैं । उनके सामने शनि के 
पिता की भी कुछ न चले, शनि भला क्या है ? 

दूसरा--तो उसके क्रोध की वलि हम ही हैं । 

चौथा--सत्र कोई निबल को ही दबाते हैं। 3॥ ०० चर 

पाँचवाँ- यह तो आततायियों का-सा काम है। ऐसा 
देवताओं के लिए उचित नहीं। उन्हें तो हमारे लिए आदर्श 
स्थापित करना चाहिए । 

चौथा--अजी साधारण देवताओं की बात छोड़ो। देवराज 
इंद्र को ही लो । जब कोई राजा सौ यज्ञ पूरे करने लगता है तो 
वे ईपाग्नि में जलने लगते हैं और किसी न किसो प्रकार बाधा 


पहुँचाकर यज्ञ रुकवा देते हैं । यह कहाँ का न्याय है ? न्याय सब 
सबल के लाभ के लिए है। 


दूसरा-तुम तो केवल इंद्र का नाम लेते हो (अम्रत-मंथन के 

22 समय, सुना है, क्या हुआ था १ देवत। लोग सारा अमृत आप 
ही हृडप जाना चाहते थे। वे असुरों को सूखा ही टालना चाहते 

थे। विष्णु देव ने माया द्वारा मोहिनी-रूप धारण कर असुरां को 

छला और सारा अमृत देवताओं को हो पिला दिया। सौभाग्य 

से एक असुर को अम्रत मिल गया | विष्णु देव ने अपनी भूल 

देखकर मट उसका सिर धड़ से अलग कर दिया | यह सब क्‍यों 
हुआ ? बताओ, न्याय के लिए अथवा अन्याय के लिए ? क्या 
असुरों ने अम्ृत-मंथन में परिश्रम नहीं क्रिया था ? 

पाँचवा-ऐराबत, लक्ष्मो आदि आदि रत्न जो 8 में से 
निकले थे, वे भी तो देवताओं ने ले लिये। 

पहला--तो इन कथानकों का हमारे साथ क्या संबंध ९ 

दूसरा-बलवान्‌ निबल को दवा लेते हैं । 

तीसरा-डँहूँ ! कभी-कभी निबेल भी अपने प्रतिद्वंद्वी कोः 
आड़े हाथें लेता है। जिसके कर्म बलवान्‌ हैं, उसका भाग्य बल- 
वान्‌ है, जिसका भाग्य बलवान्‌ है उसका पक्त वलवान्‌ है और 
वही अजेय है। हाँ, अपनी कर्म-रेखा को कोई मिटा नहीं सकता | 
जो दु:ख भोगना लिखा है, उससे मुक्ति नहीं हो सकती । 

चौथा-झशरे छोड़ो इन दूर की वातों को। हमें तो संबंधा 
अपने महाराज श्रीवत्स से है । जब तक वे...( पुरोहित की ओर 
देखकर । देखो, पुरोहितजी आ रहे हैं, उनसे महाराज के विषय में 
पूछते हैं । 





( पुरोहित का कुछ सोचते हुए प्रवेश ) 
पुरोहित-शनि ! दे लो दुःख जितना देना चाहो, परंतु जैसे 
सोना तपाने से निखरता ही है. बेसे हो श्रीव्रत्स का चरित्र उज्ज्वल 
ही निकलेगा | उसे हर ले गये हो, तो क्या हुआ ? तुम्हारा कुछ: 
बस न चलेगा । 


दृश्य ६ ] श्रीवत्स ६३ 
( नागरिक पास पहुँच कर साभिवादन ) 

पहला--पुरोहितजी ! मद्दाराज के विषय में आपकी विद्या 
क्या बताती है ? 

पुरोद्दित - मेरी विद्या बताती है कि शनि को अंतःप्ररणा से 
महाराज श्रीवत्स और रानी चिंता देश त्याग कर कहीं चले 
गये हैं । 

. दूसरा--तों सममों कि शनि के चंगुल में फँस गये हैं। अब 

उनका शीघ्र लौटना कठिन है । 

तीसरा--तब क्या किया जाय ? 

पुरोहित--व्याकुलता से काम नहीं चलेगा। माता लक्ष्मी 
देवी से कृपा-दृष्टि रखने के लिए प्रार्थना करो । 

दूसरा--( उत्तेजित होकर ) हम महाराज की खोज करेंगे । 

तीसरा--इससे कुछ न बनेगा । खोज उसकी को जाती है जो 
असावधानता से खो गया हो और फिर अपने सज़ातीयों से 
मिलने की इच्छा करता हो | यहाँ तो यह बात है नहीं। महाराज 
हमें देख कर भो छिप जायेंगे, हमारे सत्र प्रयत्न निष्फल रहेंगे । 

पुरोदित-देव-शक्ति से मानव-शक्ति का भला सामना हो 
सकता है ? 

( शनिदेव सहसा प्रकट होकर ) 


शनि-( सक्रोध ) सामना करने दो । ये दुष्ट उस श्रीवत्स से 

भी बढ़ गये । वह मुझे 'देव” कह कर पुकारे, ये नर-दुष्ट मुझे 
“पिशाच' कहें । ठहरो, अभी सबको ठीक ठिकाने लगता हूँ। 
( क्रोध से हाथ मलता है। भूकंप आता है । लोग ढरकर 
इधर-उबर भागने लगते हैं । कई मकानों के गिरने 
का शब्द सुनाई देता है। ) 


शनि--अहा हा हा ; मेरे मित्र भूकंप ! तुमने इन्हें डचित 
दंड दिया | अब नगर शीघ्र ही न बसेगा। [ हँसते हुए प्रस्थान 


( पटाछोप ) 


तीसरा अंक 
पहला द्श्य 


स्थान- निजेन वन 
समय- मध्याह के पश्चात्‌ 
( श्रीवत्स ओर चिंता का प्रवेश ) 

श्रीवत्स- बड़े सरल-हृदय ग्रामीण थे | हम पर इतना प्रेम ! 
बलिहारी हुए जाते थे | 

चिंता--हमें कुटिया में न देखकर उन बेचारों के हृदयों पर 
साँप लोटन लगते थे । 

श्रीवत्स- किस प्रेम और लगन से उन्होंने हमारे लिए कुटिया 
तैयार को थी। इतनी भक्ति और श्रद्धा सेवक में भी नहीं पाई 
जाती । हि 

चिंता-परंतु हमारे कारण उन पर भी शनि ने कोंप करना 
आरंभ कर दिया । हमसे उन्हें सुख के बदले दुःख ही मिला । 

श्रीवत्स-हाय ! हमारे कारण उन्हें पानी तक पीने को न 
मिलता था । प्रत्येक जलाशय में कोड़े रेंगते दिखाई देते थे । फल 
तो केवल कीड़ों की ग्रैली हो रहे थे । 

चिंता-दमें तो शनिदेव द्वारा ऐसा कांड रचे जाने को आशंका 

थो हो । इसोलिए हमने उन्हें बहुतेरा मना क्रिया था किहमेंन 

रोको । परंतु वे मानते नहीं थे । भलाई का बदला बुराई, यही 
शनि देव का न्याय है । यह उन्हें विदित न था| 

श्रोवत्स-मुझे शोक है कि मैं भी उनकी वातों में आ गया । 
हम तो शनि देव के ऐसे कौतुक देखते-देखते अभ्यस्त हो गये हें । 

चिंता-परंतु अब भी शनि देव का क्रोध शांत हो जायगा, 
यही आशा हमें उन लोगों के साथ रद्द जाने को बाध्य करती रही । 

((ओवल्स-अच्छा, शनिदेव की इच्छा। हमें जितना चाहें» 

दुःख दे लें, परंतु वे हमें न्‍्याय-पथ से तनिक भी विचलित नहीं 
कर पायेंगे । श्रीवत्स ढुःख-संकट से भयभीत होने वाला नहीं |...) 

चिंता-अब तो दोपहर हो गई | अभी अंधेरा ही था, जब 
हम चल पड़े थे । अब हम इतनी दूर निकल आये हैं कि वे हमें 
पा नहीं सकेंगे । अब कुछ खाने का भ्रवंध किया जाय ? 

श्रीवत्स- यही मैं सोच रहा था । परंतु खाया कया जाय ? 

चिंता- उसी गाँव के कुछ फल हैं । यहाँ तो कोई फल दिखाई 
नहीं देते | कुछ आगे चला जाय । 

श्रीवव्तस--और कहाँ तक अब जला जाय ? तुम्दारा मुख 
मुरमा रहा है । तुम थक गई जान पड़ती हो । भूख और प्यास 
मनुष्य को शीघ्र हो व्याकुल कर देते हैं। अच्छा, वही फल 
निकालो, कदाचित्‌ कुछ अच्छे निकल आयें | 

चिता-अच्छा, तो वैठ जाइए । ॒ 
( दोनों बेठते हैं, चिता एक छोटी-सी गठरी खोलकर फल निकालतीः 

ओऔर एक-एक करके उन्हें तोड़ती है ।) 


जज 

चिंता--( एक फल तोड़कर ) आह ! यहाँ भी वही बात ! इस 
में भी कीड़े हैं। ( पहला फल फेंक देती हैं ओर दूसरा फल तोड़ती 
हैं। ) ऊँह ! इसमें भो । ( +क देती है । ) 

श्रीवत्सझ--तो जाने दो । शनि देव की यही इच्छा है कि हम 
खाये बिना तड़प-तड़प कर प्राण त्याग दें । ( खड़े हो जाते हैं। ) 

चिंता--( खड़े होकर ) स्वामी ! अधीर न हों । माता लक्ष्मी 
देवी के उपदेश का ध्यान रखें । सत्र ठीक हो जायगा | आप जैसे 
वीर पुरुष व्याकुल नहीं होते । 

श्रीवत्स-हाय ! मेरी धर्मपत्नी भूख से व्याकुल हो! 
“विधाता ! यह क्‍या लीला हो रही है ? 

चिंता-परीक्षा, नाथ । आप मेरा कुछ विचार न करें | स्रियों 
को भूख अधिक पीड़ा नहीं देती । स््रो जाति ब्रत-उपवास से प्रेम 
रखतो है, अतएव भूख से उसे कुछ क्लेश नहीं होता |)आइए, 
आगे बढ़िए, कदाचित्‌ कोई फलवाले व्ृत्त मिल जायें । 

श्रीवत्स -अच्छा, बढ़ी चलो । ( पीरे-भीरे चलते हैं ) 

( नेपथ्य में वातांलाप का शब्द सुनाई देता दे ) 

एक--अरे | उधर देखो, वे कौन आ रहे हैं ? 

दूसरा--कोई बटोह्दी होंगे, यहाँ के रहनेवाले नहीं दीखते । 
चलो, देखें । 

( कुछ यामोणों का प्रवेश । एक के हाथ में एक मछली 

लटक रही है । ) 


एक--( देखकर ) यात्रों हैं । 


ह आ 
७ 

दूसरा--आज दिन अच्छा है जो अतिथि-देव के दशन हुए । 
आओ इनका स्वागत करें | 

तीसरा-हमारे पास इस समय कुछ बिलाने को तो है ही 
नहीं । इनका स्वागत क्या करेंगे । 

चौथा-भाई ! स्वागत तो मधुर शब्दों से भी हो जाता है । 
इन्हें देखकर तो बिना मिले नहीं जाना चाहिए । 

पहला-और यद्द जो उसके हाथ में ( एक ग्रामीण को ओर 
संक्रेत करता हे ) है, इसी से अतिथि पूजा की जाय | 

तीसरा- अरे बढ़े चलो | यहाँ पास कुछ नहीं तो क्या हुआ ? 
उन्हें अपने गाँव को ले जायेंगे । 

( ग्रामीण श्रीवत्स श्रोर चिंता की श्रोर बढ़ते हैँ । श्रीवत्स 
उन्हें देखकर रुक जाते हैं। ) 

ग्रामीण -प्रणाम हो, अतिथि देव ! 

श्रीवत्स - सज्जनो ! भगवान्‌ तुम्हें सानंद रखे । 

* एक--( थीरे से ) धवर से ये कोई महापुरुष जान पड़ते हे । 
दूसरा--( मुसकश कर, थीरें से ) स्वर से या आकृति से ९ 
पहला--( मुसऋर कर. थीरे से ) अच्छा, दोनां हा स । 

उुतोथा --अतिथिदेव ! हमारे योग्य सेवा कहिए । 

3॥ ( श्रीवःस गहरी साँस लेकर चुप र८ते हं। ) 

£ तीसरा -महानुभाव ! ध्रृष्टता क्षमा हो। कृपया वताइए। 
आपने जन्म से कौन-सा कुल सुशोभित किया है ? 
श्रीवत्स--मैं एक दुखिया हूँ ? मेरे जन्म से क्या ? 

दूसरा--श्रीमान्‌ ! दुखिया तो सारा संसार ही है । 
तोसरा-क्या हम लोग आपका शुभ नाम जान क्षकते हैं ९ 
श्रीवत्स-मैं शनि द्वारा पीड़ित हूँ । मेरे नाम-धाम से कया ? 
दूसरा-अहो ! क्या आप ही प्राग्देश-नरेश हैं ? आप ही 

महाराज श्रीवत्स हैं और ये (चिंता की ओर संकेत करके ) 

महारानी चिंता ? 

तीसरा-महाराज ! हम आपकी न्याय-गाथा सुन चुके हें 
आप हम से छिपे नहीं रह सकते | बताइए, हमारा अनुमान 
ठीक है ? 

श्रीवस्‍्स--हाँ, आपका अनुमान ठोक है । आप अपना 
परिचय दं। 

पहला-हम लकड़्दारे हैं । चंदन की लकड़ी काटकर 
अपना निवांह करते हैं । 

चौथा-महाराज ! मैं एक तुच्छ वस्तु भेंट करता हूँ | ( मछली 
आगे बढ़ाता है । यहू 

तीसरा-यह्‌ क्या मूखता कर रहे दो ? महाराज्ञ के स्वागत 
में छत्तीस पदार्थों के बदले एक-मात्र मछलो दे रहे हो ! छिः ! 

चौथा--( खिसियाकर ) मुझ से बड़ा अपराध हो गया, 
क्षमा कीजिए । 

श्रीवत्स - मद्दानुभाव ! इसमें अपराध क्‍या ! भेंट कैसी भी 
हो, शिरोधाय है| लाइए । 

चौथा --यह मछली शनि की दशा के लिए विशेष लाभदायक 
है। आपके लिए यह मछली अच्छी रहेगी। 

( मछली नीचे रख देता हे ) 

चिंता--( थीरे से ) यदि इस प्रकार शनि देव का कोप शांत 
हो जाय तो यह्‌ एक सरल उपाय है। 

श्रोवत्स--मेरा सन नहीं मानता । ब्रह्म-रेखा कोई म्रिटा नहीं 
सकता । जो दुःख हमें भोगना है, वह भोंगे विना हमारा छुटकारा 
नहीं हो सकता । 

दूसरा--मद्दाराज ! यह एक उपाय है, कर देखिए । आशा है 
भगवान्‌ कुशल करेंगे । 

तीसरा--अरे ! भागकर घर से कुछ और क्‍यों नहीं ले 
आते ९ 

पहला-( धीरे से ) इन्हें अपने गाँव को ले चलो । 

तीसरा--( थोरे से ) हाँ; ठोक कहा | पहले वहाँ इनके 
स्वागत की तैयारी कर आये । 

चौथा--महाराज ! हम अभी लौटकर आते हैं। आप उतनी 
देर में यह मछली भून कर खाइए | 

[ छिर भुकाकर लकड़िहारों का प्रस्थान 

चिंता--अच्छा, तो मैं यह मछली भून लाऊँ। आप इसी 
से अपनी भूख मिटायें । एक पंथ दो काज । यदि शनि की 
कोप-दृष्टि भी हट जाय, तो इससे अधिक और क्या चाहिए ? 

श्रीवत्स--तुम्द्ारी इच्छा । [ चिता का मछली लेकर प्रस्थान 

श्रीवत्स--भूख भी विचित्र वस्तु है।इस दग्ध उदर को 
ज्वाला सारे शरीर को निःशक्त कर देती है। इसी पापों पेट के 
लिए विश्वामित्र ने कुत्ते का मांस खाया था । 

( डबडबाई आँखों से चिता का प्रवेश ) 

चिता--नाथ ! मछली भूनकर धो रही थो, कुत्ता ले गया । 
अब आप क्या खायेंगे १ ( चिता के गालों पर आँसू टपक पड़ते हैं । 

ओवत्स--वाह ! रोना कैसा ? शनि देव को प्रसन्न हो लेने दो। 

चिंता--( आँसू पोंडक्र ऊपर की ओर देखकर :) शनि देव | 
जितना चाहो मुझे दुःख दे लो | परंतु आप मेरे स्वामी पर क्रोध 
न करें | वह उपाय तो मैंने ही बताया था। आप मुझे ........ 

श्रीवत्स-वाह्‌ ! इतनी-सी वात पर जी छोटा कर रही हो । 
जितने दिन जीना है, उतने दिन बिना कुछ खाये भी जीते रहंगे, 
फिर सोच-विचार कैसा ? 

चिंता-माता लक्ष्मी ! वह उपाय मेरा था, मुझे चाहे कितने 
भी कष्ट सहने पड़ जायें, परंतु मेरे स्वामी को ...... ... 

( सहसा लक्ष्मी देवी प्रकट हो जाती हैं श्रोर चिंता के सिर 
पर हाथ फेरती दिखाई देती हैं । ) 
श्रीवत्स और चिंता--( लच्मी को देखकर ) माता लक्ष्मी जय ! 
लक्ष्मी--तुम व्याकुल मत हो। मेरे साथ आओ । अभी 


खुधा शान्त हो जायगी । [ सब का प्रस्थान 


( पट-परिवत न ) 

दूसरा दृश्य 


स्थान-श्रीवत्स की कुटिया 
समय--दोपहर 
( श्रीवत्स और चिता विचार-मग्न बैठे हैं । उनके सामने तोते का पिंजड़ा 
दँगा है। एक ढढ तोते को कुछ फल खिला रहा है। ) 
वृद्ध-भाई ! मेरे विचार में तो आप शनि को बड़ा कहकर 
सब मागड़ा दूर कर दें । 
श्रीवत्स--यह नहीं हो सकता । न्याय-पथ एक ही होता है । 


वृद्ध-यह तो आपका हूठ है । 
चिंता--सचाई के लिए हठ करना कोई दोष नहीं | 
वृद्ध-आप तो नीति जानते हैं, फिर मेरी बात मानने में 
आनाकानी केसी ? 
श्रीवत्स--नीति तो कपट का दूसरा नाम है। कपट से मेरा 
कुछ संबंध नहीं । 
वृद्ध- कैसे सममाऊँ ! 
( नेपश्य में गाना सुनाई देता है। सब चौंक कर उधर देखने लगते हैं ) 
रें नर, साहस को मत छोड़ ! 
पथ के कॉँटे खून बहा लें, 
सिर के वज्ञ टृक कर डालें, 

( महर्षि नारद का प्रवेश । सब महर्षि को देखकर शीश भुकाते हैं । 
महर्षि एक हाथ से आशीवांद देते हैं और गाते हैं । ) 

विपदाएँ भरप्र सता लें; 
पर त्‌ स्नेह न हरि से तोड़ ! 
रें नर, साहस को प्रत छोड़ ! 


सत्पथ पर ही पाँव बढ़ाना , 
कभी न अपना धर्म गँवाना , 
सत्‌ पर अपना शीश चढ़ाना , 


मुख न न्याय से अपना मोड़ , 
रे नर, साहस को मत छोड़ । 
श्रीवेत्स--( हाथ भोड़े हुए ) महर्षि! आज आपका दर्शन 
पाकर हृदय-कमल खिल उठा। मेरे अहोभाग्य ! 
चिंता-देवर्षि ! आपने इस बार चिरकाल में दर्शन दिये । 
नारदू--( बिना सुने ) धन्य हैं आप ! आपका विचित्र साहस 
ओर अगाध थैये प्रशंसनीय है । 
श्रीवत्स--आप पूज्य जनों के आशीर्वाद से ही ऐसा हो सका 
है । शक्ति का मूल उद्गम स्थान तो देवता ही हैं । 
नारद-शनि देव अपने आपे से बाहर हो रहे हैं, परंत मँह 
की खायगे । लक्ष्मी से शत्रुता ! नारायण ! नारायण !! 
चिंता--उनकी जो इच्छा द्वो कर लें । किंतु उनका इस प्रकार 
मनोरथ सिद्ध न हो सकेगा । 
वृद्ध- ऐसा भी भला देवता क्‍या जो मनुष्य को धोषा दे ! 
शनि ने छल से इनके सब रत्न हर लिये ! 

नारद--नारायण ! नारायण !! शनि देव, छल-कपट देवता 
को शोभा नहीं देता । हाँ, एक बात और, माया का प्रसार उसे 
दिखाना चाहिए जो उसका उत्तर दे सके। 

वृद्ध-रत्न आदि हर कर ही शनि शांत नहीं हुए। ये फल- 
मूल खाकर निर्वाह कर लेते थे परंत्‌ शनि देव यह भी सहन न 
कर सके | उनमें कोड़े डाल दिये | 

नारद--नारायण ! नारायण !! इतनी निष्ठुरता ! 

वृद्ध-ये स्वच्छ जल द्वारा ही तृप्त हो जाते थे, शनि देव ने 
उसमें भी कीड़े और दुर्गंघ डाल दिये। 

नारद--नारायण ! नारायण !! 

बृद्धकई वार हिंसक जोब इनके प्राण लेने को ही थे 
परंतु ४०४ डर 

नारद-में यह कया सुन रहा हूँ? श्रीवत्स और चिंता के 
पवित्र शरीरों पर हिंसात्मक जीव आक्रमण करें। नारायण ! 
नारायण !! 

श्रीवत्स--( टढ से ) महाशय ! इन बातों का बखान करने में 
क्या रखा है ? जाने दो । 

बृद्ध--( श्रीवततस का कथन विना सुने ) सहर्षि! एक बार 
मूसलाधार वर्षा हो रही थो। बिजली ज़ोर से गरजी और इन 
पर गिरने लगी। परंतु किसी ने उसे बोच में ही लुप्त कर दिया, 
ओर इनकी रक्षा हो गई । 

नारद-हैं ! आप पर इंद्रदेव के वज् का कोप ! शनि का 
यह कुचक्र ! अच्छा, समर गया ! धिकार है ' 

श्रीवस्स-महर्षि ! आप ऐसे वचन न कहें । इससे देव के 
देवत्व की मर्यादा भंग हो जायगी । 

नारद-धन्य हो तम ! परंत देव हो या दैत्य, सुर हो या 
असुर, जैसा कोई कर्म करेगा, बसा फल पायेगा। जो जैसा 
वोयेगा, वैसा काटेगा। यदि शनि ऐसी घृणित लीला रचेगा, तो 
क्या उसे कोई कुछ न कहेगा ? 

चिता-देवषिं ! आप भी देव-अंश से युक्त हैं, आपको हम 
किसी बात से रोक नहीं सकते । केवल आपसे हमारा यही नम्र 
निवेदन है कि आप हमारे सामने उनकी ...... ... 

नारद-हाँ, कहो कहो | रुक क्‍यों गई' ? 

चिंता--मैं आपको रोक नहीं सकतो, क्या कहूँ ? 

नारइ--अहो ! आश्चर्य है तुम्हारे चरित्र पर ! शनि तुमसे 
शत्रुता करे, तुम्हारा प्राण हरने का प्रयत्न करे और तुम्हें, उसके 
नाम पर 'घिकार' शब्द बुरा लगे | नारायण ! नारायण !! प्रभो ! 
ऐसे महात्माश्रों पर ईश्वर ही कृपा करें । 

चिंता--जब हम अकेले किसी समय कुछ खाने लगते हैं तब 
हमें बहुत बुरा लगता है। झट यह विचार घेर लेता है कि कहाँ 
हम सैकड़ों पुरुषों को भोजन कराते थे, कहाँ अब यह दशा ' 

नारद--नारायण ! नारायण ! लक्ष्मी के भक्तों की यह्द 
दशा ! अच्छा, धीरज रखो, कल्याण होगा । 

श्रीवत्स--महर्षि ! धीरज ही से हमारे कष्ट के इतने वर्ष 
व्यतीत हो सके हैं। आशा है इसी से हमारा शेप संकट कट 
जायगा। 

नारद--श्रीवत्स ! चिता ! तुम्हारों यह दीन-होन दशा देख 
कर, मेरा हृदय द्रवीभूत हो गया। चलता हूँ, कोई उपाय 
सोचता हूँ । 

[ सब उनके पीडे-पीछे जाते हैं । नारद का ' रे नर, साइस को मत 
छोड़  गते हुए प्रस्थान 


( पट-पत्विर्तन ) 

तीसरा दृश्य 
स्थान--विष्णु-लोक 
समय--सायंकाल से पूव 
( महपि नारद का गाते दुए प्रवेश ) 
करो २ स्वार्थ-सिद्धि अश्रभिशम ! 
स्वार्थ ररट्टि का मुल तच्च हैं, स्वार्थ इशट अभिराप्र । 
स्वार्थ सिद्धि हैं सम विश्व का, स्वार्थ ईश का नाम । 
आवना मतलब साथ। भाई, छोड़ो सारे काम | 
स्वार्थी नर को स्वर्गलोक में भिलता सुदर थाम । 
करो रे स्वार्थ-सिदि अभिराम ! 
( नेषध्य में ) 
८ यह कौन गा रहा है ? महर्षि नारद का स्वर प्रतीत होता 
है। देखूँ।” 
( लच्प्री -देवी का प्रवेश | यधोचित शिश्चार के पश्चात्र ) 
लक्ष्मी -महर्षि आज स्वार्थ को मद्मा क्‍यों गाई जा रही है? 
नारद्‌ू-स्व्रार्थ  अद्दा ! कैसा सुंदर शब्द है! स्वाथ की 
महिमा का वए/न नहीं किया जा सकता 

लक्ष्मी--आज आप किस लोक से आ रहे हैं ? स्वाथ-स्वाय 
द्वो रट रहे हैं । 

नारद--देवी ! झिस लोक से आ रहा हूँ, ऐसा पूछन का क्‍या 
श्रयोजन ? यह पूछो, किस लोक को शआ रहा हूँ। 

लक्ष्मी--इसका क्‍या पूछना ? आप हमारे यहाँ आ रहे हैं। 
नारद--“ हमारे यहाँ ” नहीं, नहों, कदापि नहीं । में स्वार्थ 
लोक, न, न, विष्णु-लोक को आ रहा हूँ । 
लक्ष्मी--( साअयं ) आप क्या कहना चाहते हैं? जो इष्ट 
हो, वह स्पष्ट कहिए । 

नारद--आप यहाँ आनंद में हें। अपने भक्त श्रीवत्स की 
भी चिंता है ? अथवा अपना स्वाथ पूरा करना था, सो कर 
लिया ! 

लक्ष्मी--वाह ! इसी कारण “ स्वार्थ-स्वार्थ ” का पाठ हो 
रहा था ! महर्षि ! वास्‍्तत्र में मेरे चुप रहने का एक कारण है। 

नारद-वह क्या ? 

लक्ष्मी-(कई बार पुरुष आपत्ति पड़ने पर अपना मंतव्य 
परिवतन कर लेते हैं) मैं यह देखना चाहती हूँ कि श्रीवत्स दुःख 
सहन करने पर भी अपने पहले निर्णय पर ही हृढ़ रहता है या 
नहीं | इससे उसके चरित्र को महत्ता प्रकट होगी। उसको पूर्ण 
परीक्षा होगी, और हमारे विवाद का पूर्ण निर्णय । 

नारद--( गंभीर होकर ) श्रीवत्स को दुःख में फेंकने का मूल 
कारण में ही हूँ । इसका पाप मुझे अवश्य लगेगा | 

लक्ष्मी-महर्षि ! आप कुछ विचार न करें। मूल कारण आप 
नहीं, त्रिधाता है। विधि के विधानानुसार सारा संसार चल 
रहा है । सत्र कोई अपने-अपने कर्म भोगते हैं। आपका इसमें 

कुछ अपराध नहीं । श्रीवत्स के भाग्य में शनि का कोप सहन 
करना लिखा था, सो भोग रहे हैं | आप चिंतित न हों । 

नारद--तो अभी शनि-कोप की अवधि कितनी शेष है ? 

लक्ष्मी- आठ बे व्यतीत हो गये । चार वर्ष शेप हैं ? 

नारद-दुःख का तो एक-एक दिन भी एक-एक ब्ष के 
समान प्रतीत होता है, चार वर्ष का कया ठिकाना ! ( सोचकर ) 
देवी | मेरा एक निवेदन है । 

लक्ष्मी--आज्ञा कीजिए । 

नारद--श्रीवत्स पर दया कीजिए, उसका दुःख-भार न्यून 
कीजिए । 

लक्ष्मी-महर्पि ! में तो पहले ही श्रीवत्स के कल्याण के लिए 
तत्पर हूँ। आप उसकी चिता न करें। आप उसका अथाह थेये 
आऔर-अक्षीण न्‍्यायशोलता देखकर विस्मित हो जायेंगे | 

नारद-जो आपकी इच्छा ! चलतो- हूँ । नारायण ! 
नारायण !! 


[ नारद का “ नारायण-नाशायण बोल गाते हुए प्रस्थान 


( पट परिवर्तन ) 

चौथा दृश्य 


स्थान- इंद्रलोक के समीप 
समय-दोपहर के पहले 
( शनिदेव क्रोधावेश में आ्राते दिखाई देते हैं ) 

शनि देव-(अपमान अमोघ अमन है। श्र-अख्न देह को 
काटते हैं, अपमान हृदय को सेकड़ों वाणों से बींधता है। 
अपमान मर्म-भेदी है । इसीलिए स्वाभिमानी मान-रक्षा के लिए 
मर मिटते हैं ) मेरा भी अपमान हुआ है, वह भी एक तुच्छ 
मनुष्य द्वारा ! इस अपमान से में जला जा रहा हूँ। जहाँ जाता 
हूँ, मेरे अपमान की चर्चा पहुँच चुकी होती है। यह्द सब लक्ष्मी 
का काम है। अस्तु, इतना भ्रच्छा है कि इंद्र मेरे पक्त में हैं। वे 
भला अबला को सबला केसे मान सकते हैं ? कहाँ में और कहाँ 
लक्ष्मी ! आकाश-पाताल का अंतर है । मेरा जन्म स्वर्ग-लोक में 
हुआ, लक्ष्मी का समुद्र में, जहाँ नदियों द्वारा सारे संसार का मल 
आता है। छि: ! छि: !! लक्ष्मी बढ़ी है ! कभी नहीं । अब वह 
श्रीवत्स की सहायता क्यों नहीं करती ? शक्ति हो तब न ! उसके 
भक्त भूखे हैं, खाने को कुछ नहीं, वह उन्हें कुछ खाने को क्‍यों 
नहीं देती ? मैं तो इसी प्रकार श्रीवत्स को दुःख देता रहूँगा जब 
तक कि वह कह न दे “ शनि-देव ! क्षमा करो आप बड़े हैं ।” 

( आरकाशवाणो होती है ) 
“बहू ऐसा कभी नहीं कहेगा । तुम्हें जो करना हो कर लो ।” 

शनि--अच्छा ! लक्ष्मी ! तुम्हारा यद्द गव ! तुम्हारा अहंकार 
चुर-चूर कर दूँगा । 

( गीत का शब्द सुनाई देता हैं ) 
मन, मत कर दृतना अरमान ! 

खूब सज्ञाई कंचन काया, 

सोना चोदो दब्य कप्राया 

विशि-दिन श्रम कर जोड़ी माया, 

जिस दिन यम का रथ घर या, 


( 


किया अकेले ही प्रस्‍ध्थान । 
मन, मत कर इतना अ्रभिमान ! 
शनि--( चोंककर ) हैँ ! यह कौन गा रहा है ? 

( महर्षि नारद का प्रवेश । जे वीणा बजाने में तत्लीत दिखाई देते हैं। ) 
शनि-महूर्षि ! आज कौन-सा राग अलापा जा रहा है ९ 
नारेदू--( उधर देखकर ) अहो ! शनि देव, आजकल आप 

इघर बहुत आते-जाते हैं । 
शनि-तो इसमें आपको क्या बुराई हो गई ? 
नारद--पेरों बुराई क्‍या होगी ? मुझे तो कुश्च चिंता नहीं । 

( गाने लगते हैं। ) 
मन, मत कर इतना अभिमान ! 
ऊँचे गिरि भी भुक नाते हैं, 
महल धूल में प्रिल नाते हैं, 

मुझुट उ॒पों के छिन जाते. हैं, 
सब ' विनाश ! में छिप जाते हैं 
घन्‍-वेभव योवन, सम्मान, 
मन, मत कर इतना अभिमान ! 

शनि--(ऋुछ चिढ़ कर) महषि ! आज आप क्या गा रहे हैं ? 
इसका तात्पये क्‍या है । 

नारद--आज आप क्रुद्ध जान पडते हैं। आपके क्रोधावेश 
का क्‍या कारण है ? 

शनि-कारण ! श्रीवत्स ही इसका कारण है। आप ही ने 
उसकी प्रशंसा की थी न ९ 

नारद-प्रशंसा तो मैंने की थी, अब भी करता हूँ । 

शनि-तों यह कहिए कि मेरे अपमान में आपका भी 
हाथ है । 

नारद--नारायण ! नारायण !! नारद को किसी के मान- 
अपमान से क्‍या ? वह तो संसार-पथ का यात्री है। निर्विकार 
होकर जगत्‌ के घटना-क्रम को देखा करता है, और आननन्‍्द- 
विभोर होकर अपनी वीणा पर भगवान्‌ की[महिमा गाता है। 

शनि-मैं जानता हूँ, नारद ! तुम बड़े भोले बनते हो | तुमने 
संसार में न जाने किस-किस को नाच नचाया ? यह भी तुम्हारा 
ही प्रपंच होगा । 

नारद-कुछ भी हो, इतना तो सबको दिखाई देता है छि- 
श्रीवत्स को जो निर्णय सूक पड़ा, उसने कर दिया। इसमें उसने 


द्श्य ४] श्रीवत्स ८३ 
कोई छुल-कपट नहीं किया । किसी प्रकार का लाग-लगाव नहीं 
रखा । फिर उस पर दुःख-संकट की काली घटा क्यों ? 

शनि--( सहोथ ) यदि आपका हृदय उसका दुःख देखकर 
करुणा से फ्वावित हो रहा है तो आप उसकी सहायता करें । 

नारदू-नारायण ! नारायण !! मैं इस ममेले में नहीं पड़ता । 
आप जानें और श्रीवत्स । जो मेरा विचार था, वह मैंने कह 
दिया, आगे आपकी इच्छा । 

शनि--( क्रोधावेश से ) हाँ , मेरी इच्छा ही सही । मेरी इच्छा 
के प्रतिकूल कोई कुछ नहों कर सकता। में चाहूँ ता पएथ्बी को 
दूसरे तारों से टकराकर चूर-चूर कर दूँ, सूर्य से आग वरसाकर 
सारी पृथ्वी जला दूँ। श्रीवत्स मुकके छोटा कहे ! यह मेरे लिए 
असम है । [ स्क्रोध प्रस्थान 

नारद-तो दिखा लो क्रोध, अंत में नीचा तुम्हें ही देखना 
पड़ेगा । जितना कष्ट उसके भाग्य में लिखा है उससे रत्ती-भर भी 
अधिक कष्ट तुम नहीं दे सकोगे। 

( गाते हैं ) 
नर, मत कर इतना अ्रभिमान ! 
ख़्ब सनाई कंचन काया, 
सोना चॉँदी द्रव्य कमाया, 


[ गाते हुए प्रस्थान 


( पट-परिवतन ) 

पाँचवाँ दृश्य 
स्थान--श्रीवत्स की कुटिया 
समय--दोपहर 
( चिता कुटिया में श्रीवःस की प्रतीक्षा कर रहो »ैँ । एक ओर 
तोते का पिंजड़ा लटक रहा हे । ठहर-ठहर कर 
तोते का कुछ शब्द सुनाई देता है। ) 

चिता-आज बहुत विलंब हो गया। स्वामी अभी लोटे 

नहीं | क्या हुआ ? क्या कहीं दूर निकल गये ? 
( पिंजड़े में तोता बोलता दे ) 
इश नाम भज, दुःख जाय भज | 

चिंता-क्यों रे सूए ! भूख लगो है ? श्रच्छा, अभी रुक 
जाओ | स्वामी फल लेकर लौट रहे होंगे। उनके आने पर तुम्हें 
भी खाने को मिलेगा । ( अपने आपसे ) शनि देव ! क्या आपको 
हमारा इस गाँव में भी रहना नहीं भाता ? क्या हमारा राज-पाट 
छीनकर आपका क्रोध शांत नहीं हुआ ? क्या हमारे मणि-रत्न- 
भूषण आदि हथियाकर भी आपका हृदय दृप्त नहीं हुआ १ फल- 
मूल खाकर हम भूख मिटा लेते हैं, यह भी आपको असद्य है। 
सब फलों में कीड़े डाल दिये हैं | ( रुककर )आस-पास कहीं भी 
अच्छे फल नहीं मिलते । इसीलिए स्त्रामी फल-मूल बटोरने कहीं 
दूर निकल गये जान पड़ते हैं । क्‍या जाने, वहाँ भी शनि देव की 
माया का प्रसार हो चुका हो । तव तो व्यर्थ ही उन्हें इधर-उधर 


भटकना पड़ रद होगा । चलूँ, मैं भी उनके पास पहुँचूं । [ प्रस्थान 
( दृश्य-परिवततन ) 


द्श्य ०] श्रोवत्स ८५ 
स्थान-फर्लो के बन का एक स्थल 
( श्रीवत्स को दँदती हुईं चिता का प्रवेश ) 

चिंता-अब उन्हें कहाँ देखें ? कहाँ ढूँढूँ ? इधर फल-मूल 
बहुतायत से हैं । यहां देखती हूँ । ( इपर-उबर देखती हैं, एक ओर 
से श्रीवत्स का शब्द सुनाई देता है ) “ क्‍या किया जाय, यहाँ तक 
लिए चला आया परतु... 

चिंता-यह उनका ही स्वर प्रतीत होता है । ( स्वर का श्रनु- 
सरण करती हुई देखकर ) वे रहे स्वामी । देव ! 

( श्रीवत्स एक ओर खड़े दिखाई देते दें । चिता उनके 
पास पहुँचती हैं । ) 

चिता--आज आपने बहुत विलंब किया ? क्‍या अभी अच्छे. 
फल-मूल नहीं मिले ? 

( श्रीवत्स के पास कई फल पड़े दें जिनमें कीड़े दिखाई देते हैं । 

पास में एक हेँडिया खाली पड़ी है। ) 

श्रीवत्स-नहीं मिले । इधर-उधर भटकता हुआ यहाँ पहुँच 
गया, परंतु सब फलों में कीड़े पड़ गये हैं । यहाँ फल अच्छे मिला 
करते थे, इसी आशा से यहाँ आया था, परंतु निराश होना पड़ा । 
अब तो और कहीं ढूँढने की शक्ति नहीं रही । आज अनशन 
किये ही पढ़े रहेंगे । 

थजिंता- नाथ ! अनशन किये कब तक रहेंगे ? एक दिन, दो 
दिन, तीन दिन, अंत में कब तक ? 

श्रीवत्स - यदि शनि देव को हमारे प्राण लेना ही अभीष्र 
है, तो हम क्या कर सकते हैं ? यदि वे हमें भूख से पीड़ित 
कर हमारा खेल देखना चाहते हैं, तो हम क्या कर सकते हैं ९ 

चिंता-हमारे कारण इन गाँववालों पर भी शनि देव का 
-कोप होगा । 

श्रीवत्स--आज हम यदि किसी ओर स्थान को चले जाये तो 
अच्छा है । 

चिंता-हाँ, मेरी भी यही इच्छा है । चलिए कुटिया को लोट 
चलें। (द्वोठों पर जीभ फेरती है ) प्यास लगी है। जल पीकर 


चलती हूँ । 

श्रीवत्स--उधर देखो, वहाँ जल है | (एक ओर संकेत 
करते हैं । ) 

चिंता--अच्छा । 


चिंता--( जलाशय के पाप्त पहुँचकर ) यह जल तो बहुत 
गँदला हो रहा है । 

श्रोवत्स-दूर से जल ऐसा ही दिखाई दिया करता है। 
श्रंजलि भरकर कर देखो, जल अच्छा दिखाई देगा। 

( श्रीवत्स एक पेड़ से पीठ लगाकर बेठ जाते हैं । ) 
चिंता--अच्छ्रा, देखती हूँ । 
( चिता अ्रंजलि भरकर जल देखती हैं, जल गँदला दिखाई देता है। ) 

चिंता-यह देखिए, ( अंजलि भरकर दिखाती हें ) यह जल 

तो पीन योग्य नहीं | ( अ्जलि का जल छोड़ देती हैं। ) 


रश्य ५] श्रोवत्स ८ 

श्रीवत्स-- मैंन पहल यहाँ कई वार जल पाया है, जल अच्छा 
था आज शनि देव ने यहाँ भी अपनी लोला दिखाई है। 
ओह ! मेरे कारण तुम्हें विना अन्न और बिना जल के रहना 
पड़ेगा । हाय ! मेरा हृदय विदीरण क्‍यों नहीं हो जाता ? क्‍या इंद्र- 
वज ...( मच्छित-से हं। जाते हें । ) 


चिंता--( शोकाऋुल होकर ) हाय ! मरे दुःख से इन्हें इतना 
संताप हुआ। ( श्रीवस म्स्छित हो जाते हैं ) हाय ! धिकार है गुझे ! 
मैंने तो सोचा था कि वन-कंदराओं में रहकर इनके सुख का 
साधन बनूँगी, पर विपरीत क्‍यों हुआ ?( #वस को मूछित 
देखकर ) अरे ! मूच्छित हो गये ! अच्छा, इन्हें पहल सचेत करूँ । 
( आँचल से हवा करने लगता हैं ) स्वच्छ जल भी नहीं क्रि इनके 
मैँद में कुछ जन डाल कर इन्हें शीघ्र सचेत कर सक । ( सोचकर, 
प्रकट ) अच्छा, इसी जल को अपने आँचल से छानकर देखती हूँ । 
जल किसमें लूँ ? ( सोचकर, प्रकट ) हां, वहाँ फलों के पास एक 
हँडिया पड़ी है। वही उठा लातो द्रेँ 

( हँडिया लाने के लिए चिता जातो हैं, ओर हेंडिया लेकर 

लोटते समय ठोकर लग जाने से गिर पड़ती हैं | हडिया 
टूटने का शब्द होता 2 । ) 

श्रीवत्स - ( शब्द से सचेत होकर ) यह वज्जपात किसने किया ? 
क्या इंद्र देव ने मेरी प्राथंना सुन ली ? मरा हृदय विदीर्णा ऋरने 
के लिए वज्ाश्न को आज्ञा दे दी ? 

श्री० ७ 

( श्रीवत्स इधर-उधर देखते हैं ओर कुछ दूर पर चिता को भूमि 

पर गिरी देखकर व्याकुल हो जाते हैं। ) 

श्रीवत्स-हैं ! चिता ऐसे क्यों लेटी हैं? क्या भूख ओर 
प्यास ने व्याकुल कर डाला ? क्या इंद्र-बञ्ज का पहला प्रहार इन्हीं 
पर हुआ ? ओह | 
( श्रीवत्स पुनः म्च्छित हो जाते हैं । चिंता सचत होकर उठती हे और 

हँडिया के दो बड़े-बड़े टुकड़े लेकर श्रीवत्स के पास आती हैं। ) 

चिता--अभी तक मृूच्छा भंग नहीं हुई ? अच्छा, जल 
लाती हूँ । 

( चिंता जल लेने लगती हैं। एक दुकड़े में जल लेती हें, दुसरे टुकड़े 

में ग्रपने आँचल से जल छानकर खड़ी द्वोती हैं । ) 

चिंता-( जल को देखकर ) अब जल कुल अच्छा दिखाई 
देता है । 

( चिता जल लेकर चलने लगती हें, एक कोआ उड़ा जाता हें, 

उत्की बीट जल में आरा गरतो है। ) 

चिंता-हा ! जल दूषित हो गया । ( ऊपर देखतों हैं । कौए को' 

देखकर ) हाय, राम । यह भी अपनी बुराई से न टला । 
( कोए का * काँव,काँव ” का शब्द सुनाई देता है ) 

चिंता-क्या है ? क्या है ? हाँ, कौए तुम ठीक कहते हो कि क्या 
है ? तुमने तो कुछ नहीं किया । किसी ने बलात्‌ तुम्हें ऐसा करने 
को विवश किया है। अच्छा, जाओ। में भी और जल लाती हूँ। 
(चिंता पहला जल फेंक देतीं हें, ओर दूसरा जल लेकर दानती हें। अपनी: 
दुईशा का विचार करते-करते उनके कुछ आँसू जल में गिर पड़ते हैं। ) 


दृश्य ५ ] श्रीवत्स ८९ 
चिंता-द्वाय ! जल में आँसू गिर पड़े ! जल फिर दूषित हो 
गया ! अच्छा, और जल लेती हूँ । 
( चिता आर जल लेकर चलती हें ओर श्रीवत्स के पास सॉँप को 
रेंगते देखकर उनके रोंगटे छड़े हो जाते हैं। ) 
चिता--( भयभीत होकर ) हाय ! यह क्‍या होने को है ? 
( जल से भरा हुआ पात्र साँप को ओर फेंकरती हैं जिससे साँ। 
श्रीवत्स को छोड़कर उनकी ओर ऊऋषटता है। ) 
चिता--हाँ, लक्ष्य ठीक बैठा । साँप मेरी ओर आने लगा है। 
भागूँ। 
( चोट खाकर साँप चिंता को श्रोर चलता है, गे-श्रागे 
चिंता देढ़ी तिरछी भागती दिखाई देती हैं । ) 
श्रीवत्स--( जल-विदुओओं से सचेत होकर ) चिता नहीं आइ। 
क्या हुआ ? देखता हूँ । ( उठकर देखते हैं ) वह कौन भागा जा 
रद्ा है ? चिंता द्वी तो हैं। और साँप ! ( भागते हैं ) चिंता ! 
चिंता !! 


( पट-परिवतन ) 

स्थान-लकड्हारों का गाँव 
समय-तीसरा पह्र 
( कुछ लकड़हारे ब्रातचोत करते दिखाई देते है । ) 

पहला--महाराज पर घोर कष्ट है । कल उन्हें अच्छे फल-मूल 
नहीं मिले । सुना सारा दिन निराद्वार बिताया है । 

दूसरा -कहाँ इतने बड़े महाराज और कहाँ यह दीन-हीन 
दशा ! कहाँ सेकड़ों ब्राह्मण और अनाथों को भोजन खिलाकर 
भोजन करना और कहाँ स्त्रयं बिना खाये पड़े रहना ! 

तीसरा-कल जब में उनकी कुटिया को ओर से आ रहा था, 
तब वहाँ महाराज और महारानी दोनों नहीं थे। उनका तोता 
पिजड़े में पड़ा भूख से छटपटा रहा था | मेंने जब उसे कुछ खाने 
को डाला तब उसके जी में जी आया। ऐसे भला कब तक 
निर्वाह होगा ? 

पहला-मैंन कल उन्हें सायंकाल कुटिया में बैदे देखा 
था। में भी उनके पास जाकर यैठ गया | बातचीत से पता लगा 
कि आज उन लोगों ने कुछ नहीं खाया । परंतु उनकी मुखनमुद्रा 
बिगड़ी नहीं थी, उनके मुख पर दिव्य ज्योति पहले जैसी ही 
दिखाई देती थी | भाई ! तुम मानो या न मानो, उन्हें किसी देवी 
या देवता की सिद्धि अवश्य है । 


दृश्य ६ ] श्रीव॒त्स ९१ 

दूसरा--हाँ अवश्य उन्हें किसो देवता का इंष्ट है। ब्रिना 
खान-पान किये भी वे ऐसे रहते हैं जेस राजसी भोजन किये हों । 

चौथा--हाँ, ऐसा ही जान पड़ता है। कभी-कभी रात में 
उनकी कुटिया के पास ज्योति दिखाई दिया करतो है । जान पड़ता 
है कि कोई दिव्य मूत्ति उनकी देख रेख करती है । 

तीसरा--यही तो मैं कहता हूँ । 

पहला यह भी द्वो सकता है कि वह दिव्य मूर्त्ति ही उनके 
पीछे पड़ी हो, उनके सुख में!बाधा डालती द्वों।आप जो उनके 
मुख पर दिव्य ज्योति. की वात करते हैं, वह्‌ तो इन राजा- 
मदह्ाराजाओं की स्वाभाविक विभूति है । 

दूसरा-यदि हम कुछ खान-पीने को देते हैं तो मद्दाराज 
उसे लेते नहीं | फल-मृल में कोड़े पड़ गये हैं. । वे श्रव खाने योग्य 
नहीं रहे | ऐसी दशा में उनका निवांह कैसे होगा ? 

तीसरा--यही तो में कहता हूँ । अब एक बात है । यदि उन्हें 
अपने हाथों से परिश्रम करके आजाविका प्राप्त करनी है तो हमारे 
साथ चंदन की लकड़ी काटा करें; इससे उनका जीवन सुख और 
शांति से कट जायगा। 

पहला-हाँ, ठोक है। 

दूसरा-भाई ! मेरे विचार में यह काम महाराज के योग्य 
नहीं ! उन्होंने एस नीच काम का कभी सपना भी न देखा होगा । 

चौथा-तुम ठीक कहते हो, परंतु चंदन की लकड़ी के सिवाय 

यहाँ और काम क्या हो सकता है ? जब भाग्य ने उन्हें कुचक्र में 
डाल दिया है तव इसका उपाय और क्या हो सकता है ? 
( श्रीवत्स ओर चिंता घमते हुए इयर आ पहुँचते हैं 
ओर लकड़हारों को देख कर ) 

श्रीवतस--अजी ! आज यहाँ क्‍या सभा हो रही है ? 

तीसरा--हमने अनुमान लगाया था कि आप इधर ही आ रद्द 
हैं। सो आपके स्वागत के लिए यहाँ आ खड़े हुए थे | 

( सब हँसते हैं । श्रीवत्स ओर चिता भी मुसकराते हैं। ) 

श्रीवत्स- कहिए, क्या प्रसंग चल रहा है ९ 

दूसरा-महाराज ! आपकी ही वात हो रही थी, आप स्वयं 
आ पधारे | आपकी आयु लंबी है । 

श्रीवत्स-मैं भी कुटिया में बैठा आपकी शिष्टता का स्मरण 
कर रहा था । परमात्मा आप को सद्दैव प्रसन्न रक्खे, आपका 
कल्याण हो। आपने अनेक उपकारों द्वारा हमें अनुग्रहीत 
किया है। 

तीसरा--महाराज ! आप तो हमें कुछ सेवा करने नहीं देते । 
हमने कुछ भी नहीं किया । 

श्रीवत्स-- भाइयो ! आज मुझे आपसे एक निवेदन करना है | 

चौथा-आज्ञा कीजिए | 

श्रीवव्स- आप अब मुझे यहाँ से और कहीं जाने की 
अनुमति द॑ । 

सब--न, यह न होगा । 


डश्य ६ ] श्रीवत्स ९३ 
श्रीवत्स- में पर-जीविका से जीवन-निवाह नहीं करना 
चाहता । फलों में अब कोड़े पड़ गये हैं, संभव है शनिदेव का 
आप पर भी क्रोध हो । अतएत्र भरा यहाँ रहना ठोक नहीं है 
दूसरा -फल मूल नहीं मिलते तो न सही, भाड़ में जायें 
फल-मूल | आपके भोजन के लिए भला किसी वस्तु को कमी है 
श्रीवत्स--फल-मूल के अतिरिक्त दूसरे पदार्थ न खाने का भी 
विशेष कारण है । हम फल-मूल खाते हैं, तो शनि देव उनमें भी 
कीड़े डाल देते हैं । यदि अन्य पदाथ खायेंगे तो आप भी दुःख- 
ग्रस्त होने से न बचेंगे । 
दूसरा-आप तो हमारे राजा हैं, आप हमारे पिता हैं। 
भोजन तो आपको घर चैठे ही पहुँच सकता है । आप ह॒5 करते 
हैं, हमारो बात नहीं मानते | यदि आप शनि से इस प्रकार डर 
कर रहेंगे तो आपकी जीवन-रक्षा केसे होगी ? नहीं तो आप 
आत्महत्या के पाप के भागी द्वोंगे । सो आप हमारी प्राथना माने । 
तीसरा--आप स्वयं किसी पदार्थ के मंमट में पड़ें हो नहीं। 
श्रीवत्स-हाँ, आप का कहना ठीक जेंचता है, परंतु में 
वीर पुरुष हूँ । मेरे भी आपके समान दो भुजाएँ हैं और दोनों 
भजाओं में वल है। में स्वयं धनाउ-न कर सकता हूँ । मैं आप पर 
भार-स्वरूप क्‍यों बने ? 
पहला - यदि आपका ऐसा आग्रह है तो हम विवश हैं । 
परंतु हमारी एक प्राथना है। आप कृपा करके यहां अपने 
पुरुषार्थ द्वारा आजीविका प्राप्र कर लें | हम इससे प्रसन्न होंगे । 

तीसरा--जब हम इन्हं अपना राजा मानते हैं. तब इन्हें हमसे 
छटठा भाग राजकीय कर लेने में कुछ आपत्ति नहीं होनी चाहिए । 

श्रीवत्स-भाइयो ! में अब राजा नहीं बनता। एक स्थान 
पर राजा बना था, प्रजा का नाश करा दिया। अब मैं फिर -राजा 
क्यों कर वनूँ ! अब आप जैसे सज्जनों की मित्रता पाकर ही मैं 
अति प्रसन्न हूँ | मेरा यही अनुरोध है कि मुझे स्वयं आजीविका 
प्राप्त करने दो । 

चौथा -( दो-एक लकड़हारों को देखकर ) यदि महाराज की 
यही इच्छा है तो हम कया कर सकते हैं १ ( श्रीवत्स से) आपकी 
इच्छा । यदि अप्रिय न हो तो आप हमारे साथ चंदन की लकड़ी 
काटा करें । चंदन की लकड़ी महेँगी बिकती है । थोड़े ही परिश्रम 
से काम बन जाता है। 

श्रीवत्स--( सोचकर ) हाँ, यही ठीक है | कल से मुझे साथ 
ले चला करना | 

चिंता --( एक श्रोर धीरे से ) हाय ! महाराज अब लकड़हारे 
का काम करेंगे। यह असह्य है| माता लक्ष्मी ! यह क्‍या हो रहा 
है ? ( आँखों में ऑसू भर आते हैं ) 

श्रीवत्स--( जिंता की श्राँखों में ऑतू देखकर ) तुम कुछ सोच 
न करो (मनुष्य कर्म-रेखा के सामने एक कठपुतली है। जिधर 
कर्म खींच ले जाता है, मनुष्य उधर हाथ बाँधे चल पड़ता ० 

चिंता--( श्रॉस्‌ पोंहकर ) तो में भी आपके साथ जाया 
करूँगी । आपको इस कठिन काम में सहायता दिया करूँगी । 


रृश्य ६ श्रीवत्स ५ 

श्रीवत्स- अच्छा, देखा जायगा । ( लकःहारों से ) भाइयों ! 
कल मुझे साथ अवश्य लेते जाना । ( झुछ सोचकर ) परंतु इस 
आजीविका में आपके साथ ही मेरा संघर्ष होगा । मैं नहीं चाहता 
कि मैं आपके सुख-मार्ग में किसी प्रकार से बाधा डालें । 

तीसरा-महाराज ! इसमें संघ केसा ? चंदन की लकड़ी 
तो जितनी कट जाय उतनी बिक जाती है। आप भी बेच लेंगे. 
हम भी वेच लेंगे । 

चौथा-महाराज ' और भी दस आदमी काम करें तो हमारे 
लिए कुछ भी वाधा न होंगी। आप ऐसा विचार मन में क्यों 
ला रहे हें? 

श्रीवत्स-- अच्छा, जो तुम्हारी इच्छा... 

( एक ओ्रोर शेर की गर्जना श्रौर हाथी की चिंघाड़ सुनाई देती 

है। सब उस ओ्रोर देखने लगते हैं । ) 

पहला-वह देखो, हाथी भागता हुआ इधर आता दिखाई 
देता है, और शेर उसका पीछा कर रहा है । 

दूसरा-( दृश्कर, क्षीत्रस का हाथ पकड़कर ) आइए एक 
ओर छिप जायें। 


[ सत्र का प्रस्थान 


( पद-परिवतन ) 

सातवाँ दृश्य 
'स्थान-गाँव के निकटवर्ती एक वाटिका 
समय-पहला पहर 
(विचार-लीन चिता धीरे-पीरे आती दिखाई देती हैं। एक हाथ में 
गीले वस्त्र हैं. जिनसे प्रतीत होता हे कि चिंता स्नान करके 
आई हैं । कुछ दूर भाड़ी पर गोले वन्न फेचाती हुई 
कुछ कहने लगती हैं । ) 

चिंता < दयाछु परमात्मा का भंडार सदा खुला है। उनका 
दान अनंत है। भक्त-जन उन्हें दयासागर कहकर पुकारते हैं। 
परंतु परमात्मा को भक्त या अभक्त की चिंता नहीं, वे सब्र जीवों 
का सम-भाव से पालन करते हैं । उनके बशवर्ती सूर्य, चंद्र, वायु, 
जल आदि उच्च-नीच, सज्जन-दुजन, भक्त-अभक्त, सब को एक 
दृष्टि से देखते हैं । कोई भाग्यवान्‌ है या भाग्यहीन, वे इसका 
विचार नहीं करते । ( कपड़े फेलाकर दो चार पग चलकर ) परमात्मा 
सब को कुछ न कुछ खाने को देते हैं। मनुष्य उन स्वशक्ति- 
मान प्रभु के प्रति कृतज्ञ रहे या क्ृतन्न, यह बात मनुष्य की इच्छा 
पर निभर है ॥ स्करर ) अच्छा, मैं फूल चुनकर अब इश-वबंदना 
से निपट लें । 
( चिता इधर-उघर फूल चुनने लगती हें ओर साथ-साथ गातो जाती 

हैं। भाड़ियों के हिलने से फूलों का रस पी रहे भोंरे मेंढराने 

लगते हैं श्रोर तितलियाँ उड़ने लगती हैं । ) 


दृश्य ७ ] श्रीवत्स ९७ 


इन निशशा के घनों में 
एक शआ्राशा की किरण हें। 
वेदना के जिपिन में 
यह शांति का स॒दर सुमन है। 
दुःख की निशि के ज्ञितिज पर 
छग रहा उज्ज्वल शथ्ररुण ड्ै। 
इस शिशिर के बाद निश्चय 
आ रहो मधु-ऋतु तरूण है। 
( दो स्त्रियों का प्रवेश 
पहली--आज देव-आराधना के लिए देर हो गई। ( गीत 
सुनकर ) यह गा कौन रहा है ? 
दूसरी-वहिन चिंता का-सा स्वर है। ( इधर-उधर देखकर ) 
वह रही बहिन चिंता ! 
( दोनों उचर चलने लगती हैं । ) 
पहली--( सहसा रुककर ) हमें देखकर बहिन चिता गाना 
बंद कर देगी । ज़रा यहीं ठहर कर गाने का आनंद ले। 
दूसरी--अरे गाना तो बंद हो गया ! देखो, अब वह क्‍या 
कर रही है । 
( चिता घूय-वंदना करती दिखाई देती हैं । दोनों हा चिता को 
सूर्य-5दना करते देखकर चकित होती हें / 
चिंता-हे सूर्य देव ' आप सारे विश्व में जोबन का संचार 
करते हैं। आपके दर्शन से प्रस्येक जीब में स्क्रूति का उद्घाटन 

क्या गिनाऊँ ? जप ही आधेरे में उजाला करते हैं। आप ही 
प्रत्येक ऋतु के मूल कारण हैं । आपके प्रचंड प्रकाश से पाप-पुंज 
परास्त होकर नष्ट दो जाता है। आप ही कत्तंव्य-पथ पर आरूदृ 
रहने की शक्ति के प्रदाता हैं | हे देव ! हमें वल दो, हमें साहस 
दो कि हम अपने न्‍्याय-पथ पर दृढ़ रहे न्‍ 
( चिंता सूय को जल देती हें । दोनों स्त्रियों चिता के पास 
आकर विध्मित-सी खड़ी हो जाती हैं । डचित 
शिश्शाचार के परचात ) 


होता है, नित्य-कर्म का स्मरण होता है, ओर हे देव ! में क्या- 


एक-वबहिन चिंता ! तुम सूर्य-वंदना क्‍यों करती हो ? सूर्य 
के पुत्र के कारण ही तो तुम्हारी यह दुदंशा हो रही है। 

दूसरी-हाँ, ठीक बात है । सू की वंदना क्‍यों की जाय 

( चिता-बहिनो ! ऐसा न कहो | जो वंदनीय है, वह्‌ तिरस्कर- 

णीय नहीं हो सकता । आदरणीय का आदर करना ही न्याय है। 
हम तो शनि देव का भी निरादर नहीं करते। वे अकारण द्वी 
बुरा मान गये हैं ! उनकी इच्छा । उनके रोष के कारण मैं उन 
पर अथवा उनके पिता सूर्य देत्र पर रोष नद्ीीं कर सकती। वे तो 
समस्त विश्व द्वारा वंदनीय हैं |? 

पहली--तुम्हारे विचार तो बड़े ऊँचे हैं । 

दूसरी-धन्य हो तुम । 


( सहसा क़िसो के गाने का शब्द सुनाई देता हे ) 


डश्य ७ ] ह श्रीवत्स ९९ 
रे नर, साहस को मत छोड़ । 
पथ के काटे ख़्न बहा लें, 
छपछ्िर के वज््‌ टृक कर इालें, 


( एक श्रोर से महर्षि नारद गाते हुए आते दिशाई देते हैं । 


चिंता-बहिनों ! महर्षि नारद आ रहे हैं । मंदिर से इनके 
सत्कार के लिए अध्य ले आओ | 

( दोओों रियाँ अब्ये लेने एक ओर बढ़ती हैं । नारद गाते हुए 

चिता के पास पहुँच जाते हैं । चिता उन्हें प्रणाम करती 
४ और महर्षि नारद आ्राशीवांद देते है । ) 

नारद-पुत्री ! “ धन्य दो तुम ! ” यही देव और मृत्य, 
दोनों तुम्दारे विषय में कहते हें । तुम्हें, कष्ट में पढ़े देखकर शनि 
की माया छाया का हृदय द्रवीभूत द्वो उठा हे। उनके अनुरोध 
से सूये देव ने तुम पर प्रसन्नता प्रकट करते हुए तुम्हें एक बर 
प्रदान किया है । उन्दोंने कहा है कि “जब झोई घोर संकट 
उपस्थित द्वो, मुझे स्मरण करना, में तुम्दारा मनोरथ पूर्ण करूँगा ।” 

चिंता--(सहष) जब्र शनि देव के माता-पिता मरे साथ सहानु- 
भूति रखते हैं तब यद्द दुःख-सागर शीघ्र ही पार हो जायगा। 
देवर्षि ! आप हमारे लिए... 

नारद-तुम्दें कठिनाई में पड़े देखकर मैं लज़ा अनुभव 
करता हूँ । मेरे कारण द्वी इंद्र ने ईपा-वश तुम्हारी परीक्षा 
लेनी चाद्दी । 

चिता-महर्षि ! आप किसी वात की शंका न करें | आपने 
तो इंद्र के सम्मुख हमारी प्रशंसा ही की थो, न कि निंदा। आगे 
जो हमारे भाग्य में लिखा था, सो हुआ । 

नारद-हाँ, यह्‌ समभो कि मेरे द्वारा की गई आपकी प्रशंसा 
यथार्थ सिद्ध हो जायगी । उस पर देव-समुदाय की मुद्रा लग 
जायगी। 

चिंता-( मंदिर की ओर देखकर, धीरे से ) उन्होंने विलंब 
किया । | प्रकट ) आइए, मंदिर में पधारिए, वहाँ तनिक विश्राम 
कीजिएगा । 

नारद--पुत्नी ! नारद को विश्राम कहाँ ? अब चलता हूँ। 
तुम धोरज रखो | 

चिंता--आपका उचित सत्कार भी न कर सकी । 

( नारद श्राशीवांद देने के लिए द्वाथ उठाते हें, चिंता शीश 
झकाती हैं ) 
[ नारद का “ रे नर, साहस को मत छोड़ ” गाते हुए प्रस्थान | 


(पट-पखितंन ) 


दृश्य ८ ] श्रीवत्स १०१ 


आठवाँ दृश्य 
स्थान-चंदन वन 
समय--एक पहर के पश्चात्‌ 

( श्रीव:स छतक्त पर खड़े लकड़ी काट रहे हैं। नीचे चिता खड़ी 

हैं। दूर से दूसरे लकड़हारों का लकड़ी काटने का 

शब्द सुनाई देता हैं। ) 
चिंता--( श्रीवत्स की श्रोर देखकर ) यह शाखा पतली दै, इस 
पर न चढ़िए । 
श्रीवत्स--( वह शाखा छोड़ते हुए ) उस शाखा पर चढ़ता हूँ । 
( एक मोटी शाखा की ओर संकेत करते हैं ) 
चिंता- हाँ, वह्‌ शाखा ठीक है । 
( श्रीवस्स रस शाखा पर चढ़ने लगते हैं । एक टोंग उस पर 
रखते हैं, ओरोर दूसरी टाँग पहली शाखा से उठाते ही दें कि 
वहाँ एक दरावना सॉँप दिखाई देता हे । श्रीवत्स 
एक टाँग के बल ही खड़े दिखाई देते हैं । ) 
चिंता--( सांप को देखकर व्याऋुलतापूर्वक ) शीघ्र उतर आइए । 
( श्रीवर्स उतरने लगते हैं । दूसरा पेर किसो पतली टहनी पर 
पड़ने से फिसल जाते हें श्रोर गिरते-गिरते अपनी बाँदद 
एक स्थान पर शअड़ाकर खड़े हो जाते हैं । चिता 
यह दुृश्य देखकर कॉपने लगती दैँ। ) 

चिता-हाय ! क्‍या करूँ ? क्रुद्ध शनिदेव न माल्म अभी 
क्या करनेवाले हैं ! माता लक्ष्मी ! रक्षा करो, रज्षा करो ! 
( मृच्छित होकर गिर पड़ती हैं । ) 

श्रीवत्स--( चिंता को मुन्छित होकर गिरती देखकर ) अब शीघ्र 
केस उतरूँ 

( इवर-उचर दूसरी शाखाओं की ओर देखते हें ओर एक स्थान 

पर पेर रखकर नीचे उतरने लगते हें कि शीघ्रता के 
कारण गिए पड़ते हैं ओर अचेत हो ज्ञाते हैं। ) 
१ ( नेपश्य में ) 

“यह धमाके का शब्द केसे हुआ ? कोई पेड़ पर से गिरा 
दीखता है ! ( देखता हैं ) महाराज जान पड़ते हैं | आओ, चलें ।”” 
( दो लकड़हारों का प्रवेश ) 

एक--विचित्र दृश्य है। एक ओर महारानी गिरी पड़ी हैं, 
दूसरी ओर महाराज | 

दूसरा--अरे ! महारानी के पास साँप कडली मारे बैठा है। 
कहीं इस 2४ ने देवी का शरार..... हाय, कहीं. . .... 

पहला--नहीं, भय की कुछ बात नहीं | तुम महाराज को 
देखो, में महारानी को सचेत करता हूँ । 

( पहला लकड़हारा चिता को ओर बढ़ता हें, दूसरा श्रीवत्स 

की ओर । ) 

पहला--( चिता के पास पहुँचकर आर उन्हें देखकर ) धन्य दो, 

नाग देव ! तुमने महारानी पर कृपा ही रखी । 

(साँप शब्द सुनकर चोंकता हैं ओर एक ओर भाग जाता है। ) 
दूसरा -( श्रीवःस को देखकर ) पेड़ पर से गिर पड़े दीखते हैं । 

कुशल हुई, कहीं चोट नहीं आई । न जाने क्रितनी ऊँचाई से गिरे 
हैं । यह भी अच्छा हुआ कि नीचे घनी लंबरी-लंवी घास थी । 
( लकड़॒ह्दारा श्रॉँचल से हवा करता है, झुछ देर में श्रीवस्स 
सचेत हो जाते हैं । ) 
श्रीवत्स--( व्याझुलता से ) चिता ! चिता !! तुम कहाँ हो ? 
< लकड़हारे को देखकर ) भाई ! चिंता केसो हैं ? 
लकड्हारा-महदाराज ! वह अच्छो £ । 
( जिंता सचेत होकर श्रीवस्स को पुकारती हैं ) 
चिंता- स्वामी ! कहाँ हो ? 
( श्रीवत्स चिंता का शब्द सुनकर उठ खड़े द्वोते हैं आर 
उनक पास जान जगत ह। ) 
पहला--महारानों ! महाराज सकुशल है। आप शांत 
डोइए । ( श्रीवत्स को पात श्राते देखकर ) देखिए, महाराज इधर 
आ रहे हैं। 
( श्रीयःस ओर लजकड़द्दारा चिता के पास पहुंचते हें, 
चिंता उठकर बठ जाती ह। ) 
चिंता - ( श्रोवस्स को देखकर ) कपड़ों पर हरा रंग केस लग 
गया ९ 


श्रीवत्स--( मुसकराते हुए ) जेसे लगा करता है । 
श्री०्प८ 

पहला--( मुसकराकर ) महाराज ने तो छलाँग लगाई थी । 
दूसरा-महाराज तो देख रहे थे कि यदि कोई पेड़ से गिरु 

पड़े तो केसे बचाव हो सकता है। 
चिंता--( विस्मयपूर्वक ) तो क्या महाराज पेड़ से गिरे थे ९ 

( गाने का शब्द सुनाई देता है, सब उथर देखने लगते हैं। ) 
रे नर, धाहस को मत छोड़ । 
पथ के कॉाँटे खून बहा लें, 
सिर के वत्र टूक कर डालें, 
( नारद आते दिखाई देते हैं । सब हाथ जोड़कर शीश झकाते हैं । 
नारद गाते हुए पास पहुँचते हैं ओर आशीर्वाद देते हैं । ) 
नारद-महाराज ! देवता लोग आपके अथाह थैये पर 
मुस्ध हैं । 
श्रीवत्स-महर्षि ! आप मनुष्य की तुच्दच॒ शक्ति से भली” 
प्रकार परिचित हैं। हम जो कुछ भी कर पाये हैं, वह सब देवी 
शक्ति का ही परिणाम है। मनुष्य तो निश्शक्त है, वह... 
( लकड़हारे सब विध्मित हुए मोन खड़े रहते हैं. झोर एक दूसरे 
की ओर देखते हैं । ) 
नारद- यह तो आपकी नम्रता है । (परन्तु मनुष्य की शक्ति 
किसी प्रक।र कम नहीं है । मानवी शक्ति से भयभीत होकर इंद्र- 
देव का भी आसन डगमगाने लगता है। मनुष्यों की घोर तपस्या: 
से संतुष्ट होने के बदले वे सतप्न होते हें और उनकी तपस्या को 
विफल करने के लिए सैकड़ों छल-कपट करते हैं) नारायण ! 


दृश्य ८ ] श्रीवत्स १०५ 
नारायण !! जहाँ इंद्रदेव के कान पर जू तक न रेंगनी चाहिए, 
बहाँ उसके वदले उनके हृदय पर साँप लोटने लगते हैं। नारा- 
यण ! नारायण !! 

पहला-देवर्षि ! तब तो मनुष्य देवता के तुल्य हुआ ! अद्भुत 
है यह विश्व-माया ! 

नारद-और क्या ? अच्छा, चलता हूँ सुखी रहो । 

( सब नतमस्तक होते हैं ) 
[ नारद का “रे नर, साहस को मत छोड़ “ गाते हुए प्रस्थान 


( पट-परिवर्तत । 


५०६ श्रीवत्स [ अंक हे 
नवाँ दृश्य 
स्थान--लकड़हारों के गाँव के पास नदो 
समय--दोपहूर के बाद 
( शनिदेव का प्रवेश ) 
शनि--अहहह !' केसा मज़ा चखाया ! परन्तु नहीं, यह 
कुछ नहीं, अभी मेरा क्रोध शांत नहीं हुआ । चिंता श्रीवत्स को 
धीरज बँधाये रहती है, उस दुःख अनुभव नहीं होने देती । इन्हें 
प्रृथक्‌-प्रथक करना होगा । तत्र इनकी गति-मति देखकर आनंद 
आयेगा | तत्र इन्हें अनुभव होगा कि कौन शक्तिशाली है। उस 
व्यपला अबला लक्ष्मी के सामने में सारहीन, शक्तिहीन ! आह ! 
सब ठीक कर दूँगा। आप ही ये कहने लगेंगे कि शनिदेव ! कृपा 
कीजिए, आप ही बड़े हैं। अब कुछ युक्ति लड़ाता हूँ । ( कुछ 
झोचकर ) हाँ, यद्दी ठीक है, यहो ठीक है । हा हवा हा हा ह। ! 
[ हँसते हुए धीरे थीरे अंतर्द्धात 
( किसी का गौत सुनाई देता € ) 
ले रहीं उन्प्त्त सरिता में द्िलोरें आज नोंका। 
हैं विरी नम में घटाएं, विमलियों जिनमें कड़कती । 
सुत्र गरज छाठो एमारी आज भय से है घड़कती ! 
आ रही अधथा भयकर हें प्रलय वतय बिद्सता । 
ले चला हैं वायु का क्रिस ओर दमको श्राज्ञ कोंका ! 
ले रही उन्‍्मत्त सरिता में हिलोरें आज नोका! 


दृश्य ९ ] श्रोवत्स १०७ 
( कुछ बालकों का प्रवेश ) 

पहला--यह गीत कौन गा रहा है ? कोई दिखाई नहीं देता । 

दूसरा-दिखाई क्यों नहीं देता ? वह देखो, वह माँकी नाव 
में बैठा गा रहा है । 

पहला--( नाव की ओर देख#र ) अरे ! नाव तो इधर ही आ 
रही है । 

तीसरा--अहा ! बड़ा आनंद रहेगा । 

चौथा-नाव पर कोई बड़ा सेठ बैठा दिखाई देता है । 

पॉचवाँ--कोई बताये, भला यह्‌ नाव कहाँ से आई है ? 

तीसरा - नदी के बीच में से आई है । 

( सब हँसते हें. तिलक लगाये एक ब्राह्मण का प्रवेश ) 

चौथा--( त्राद्मग को देखकर ) वह ब्राह्मण देवता आ रहे हैं ) 
उनसे पूछो कि नाव कहाँ से आ रहो है । 

दूसरा-अरे ! वे तो ज्योतिषीजी हैं, दमारे घर के सामने 
रहते हैं | चलो, उनसे पूछे । 

( बालक ज्यातिपी जी क्री अर बढ़ते 6, मो मियों का शब्द 
सुनाइ देता ६। ) 

“लगा दो जोर मैया, लगा दो ज़ोर भैया !” 

बालक--( चॉंककर ) अरे ! यह क्‍या हुआ ? 

पहला-नाव रेत में फँस गई । 

दूसरा- यहाँ गहरा पानी है, फँस कैसे गई ? 


( मॉँकियों का शब्द फिर सुनाई देता हैं। ) 

“ लगा दो जोर मैया, लगा दो ज़ोर मैया ! ? 

( सब वालछ श्रौर ब्राह्मण नाव की ओर जाने लगते हैं। ) 
चौथा--नाव किसी चट्टान से अटक गई दिखाई देती है । 
( नाव से सब लोग तट पर रा जाते हैं। केवल माँी लोग 
रह जाते हैं।) 

सेठ - क्‍या करें ? नाव ज़रा भी टस से मस नहीं होती । 
जल्दी पहुँचना है । रेत कहीं भी नहीं, क्या बात है ? 

सेवक-महाराज ! यहाँ के रहनेवालों से पूछना चाहिए। 
उन्हें पता होगा कि यहाँ नदी केसी है ? 

सेठ -( त्राह्मण की श्रोर देखकर ) महाराज ! मेरी नाव चलती 
नहीं । क्या आप इसका कारण वता सकते हैं ! 

ब्राह्मण--कारण, सेठ जी ! हम तो ज्योतिषी हैं । हमारा तो 
काम ही संसार के प्रत्येक कंकट को बताना है। मेरे लिए कौन 
सी बात गुप्त है ? 

सेठ--( सह ) अच्छा, आप ज्योतिषी हैं ! मेरे अहोभाग्य ! 
कृपया शीघ्र बताइए कि क्या विन्न-बाधा है ? 

ब्राह्मण- विन्न-बाधा ? देखिए, मेष, वृष, मिथुन, कक, सिंह, 
कन्या ( अ्रेंगुलिणों पर कुछ गिनता हे ) मेरी विद्या तो शनि की कोप- 
दृष्टि बताती है । 

सेठ--शनि की कोप-दृष्टि ! हाय विधाता ! शनि की...... 

ब्राक्षण --व्याकुल मत होइये । अभी इसका उपाय बताता हूँ। 

सठ--( संभल कर ) हाँ, जल्दी वताइये, जल्दी । 


ऋश्य ९ ] श्रीवत्स १०९ 
ब्राह्मण -( सोचकर ) सती साध्वी स्रो के स्पश से यह नाव 
शीघ्र चल पड़ेगो । 
सेठ-अच्छा, तो ऐसा ही करता हूँ | यह लीजिये । 
( एक मुद्रा ब्राह्मण को देता है ) 
सेठ--( बालकों से ) अरे बालकों ! मिठाई खाओगे १ 
[ ब्राह्मण का प्रस्थान 
वालक-( प्रसन्नता से उछलकर ) हाँ, खायेँंगे, हाँ, खायेंगे। 
पहला-पहले मुझे दो । 
चौथा-पहले मैं खाऊंगा । 
सेठ--तुम सब को मिठाई मिलेगी । अपने-अपने घर से भी 
सब किसी को बुला लाओ | उन्हें. भी मिठाई मिलेगी । 
दो बालक--हम अभी बुला लाते हैं । | भागते हें ) 
सेठ--( श्रपने सेवक से ) तुम भी इन बालकों के साथ जाओ। 
गाँव की स््ियों को अपने साथ लिवा लाओं। उनसे कहना कि 
जिसके छूने से नाव चलेगी, उसे बहुत सा द्रव्य भेंट में मिलेगा । 
सेवक--आओ रे बालकों ! 
[ शेष बालकों के साथ प्रस्थान 
सेठ-ख्रो के छूने से नाव चल पड़ेगी ? ख्रो के स्पश में 
इतनी शक्ति ! जहाँ दसों नाविकों के भरसक यत्र से नाव 6िली 
तक नहीं, वहाँ एक अबला के स्पशे-मात्र स नाव चल पड़ेगी ! 
कुछ समर में नहीं आता । और शनि क्यों कुपित हुए १ होगा 
कुछ | में भी चलता हूँ। [ प्रस्थान 


११० श्रीवत्स, [ अंक हे: 
( शनि का प्रवेश ) 
शनि--आ हा हा हा हा !! अब नया ही खेल खेला जायगा।- 
अब श्रीवत्स और लक्ष्मी को छठो का दूध स्मरण हो आयेगा | 
छल-प्रपंच में कोई शनि को पा सकता है ? लक्ष्मी क्या, स्वयं 
विष्णु भगवान्‌ भी श्रीवत्स की मुझ से रक्ता नहीं कर सकते 8 
चलो, यह भी खेल खेलें । 
[ प्रस्थान! 


( पट-परिवतेन ) 


दृश्य १० ] श्रीवत्स १११, 


दसवाँ दृश्य 
स्थान-गाँव के बाहर नदी-तट को ओर 
समय - दोपहर के वाद 
( कुद बालकों का गाँव की सयों के साथ प्रवेश । बालक कूदतें-फॉदते 
आगे-आगे जा रहे टे, पीछे ख्रियाँ बातचीत करती 
जा रही दें । ) 
एक-नाव चलाने का यह्‌ विचित्र उपाय है ! 
दूसरी-भगवान्‌ की लीला भगवान्‌ ही जाने । 
तोसरी-ज्योतिपी जी ने कुछ सोच-विचार कर ही उपाय 
,बताया होगा । 
चौथी--ज्योतिषी जी बड़े चरुर हैं । 
पाँचबीं--इनका वचन आज तक भूठा नहीं हुआ । हमारे जब 
भूपण खो गये थे तब इन्होंने कैसे बता दिया था कि नदो-तट पर 
शिला के नीचे भूषण रखे हैं और भूषण हमें वदीं मिल गये थे ! 
दूसरी-हमारे साथ चिता नहीं आई। वंचारो गाँव में 
अकेली बैठी है । 
तीसरी--उसक्री अनोखी वात है | हमारे घरों से भी सब 
बाहर गये थे, हम तो सब चली आई 
पाँचवी-भला ज़रा-ज़रा सी बात के लिए पति से क्या 
पूछना ९ 


श्श्र श्रीवत्स [ अंक ३ 

चौथी- अरी ! ऐसे मत कह । वह स्री साधारण स्त्री नहीं। 
उसकी वात हम मूढ़ क्या समझें ? 

( ज्रियों और वालकों को आते देखकर सेठ आगे बढ़ता है। ) 

बालक-लाओ मिठाई, लाओ मिठाई | 
सेठ--( एक सेवक को और संकेत करके ) जाओ, वहाँ से मिठाई 
लेलो। दे " 

( हँसते-कूदते बालक मिठाई लेने चले जाते हैं । ) 

सेठ-( ण्ियों से ) माताओं ! मेरे ऊपर संकट आ पड़ा है, 
सहायता करो । 

सेवक --( प्रवेश करके ) स्वामी ! गाँव को सब ख््रियाँ यहाँ 
आ गई हैं, केवल एक स्त्री नहीं आई । 

सेठ-एक स्त्री नहीं आई । यह क्‍यों ९ 

सेवक - प्रभो ! वह कहती है कि मेरा स्वामी बाहर गया है । 
उसके घर लौट आने पर आज्ञा लेकर में कहीं जा सकती हूँ । 

सेठ--( सोचऊर ) हाँ, सव का ही बुलाना ठीक है। संभव 
है, उसी से हमारा काम निकले | उसे अवश्य बुलाना चाहिए । 

एक सत्री-वह ऐसे नहीं आयेगी | 

सेठ -तो में ही जाकर प्रार्थना करता हूँ। ( सेवक से ) अरे ! 
इन सब को नदी-तट पर ले जाओं | सब को मिठाई दिलवा दो । 

सेवक -जो आज्ञा | [ सब का प्रस्थान 

सेठ--अच्छा, अब में हो जाकर उससे प्रार्थना करता हूँ । 

( सेठ कुछ सोचता हुआ गाँव की ओर बढ़ता है ) 


ऋरृश्य १० ] श्रीवत्स ११३ 
सेठ-वह आई क्यों नहीं ? लोभी होगी । पहले ही कुड भेंट 
चाहती होगी । हाँ, ठीक है | गुण होने पर गुणवान्‌ अपना मूल्य 
बढ़ा लेता है, और फिर ख्रो-जाति ! ख्री तो लोभ का घर है। तभो 
तो परमात्मा ने और वस्तुओं का अधिछ्ठाता देवताओं को बनाया) - 
परंतु घन का लक्ष्मी को। लक्ष्मी विष्णु की स्त्री जो रही ! 
अतएव लक्ष्मी ने विष्णु से धन पर ही अधिकार माँगा होगा। 
अस्तु, कुछ वात नहीं, जो माँ गेगी दे दूँगा । [ प्रश्यान 
£ दृश्य परिवर्तन ) 
<६ गाँव में श्रीवत्स की कुटिया | चिंता कुटिया के बाहर बेंडी है, तोता 
विजड़े में ब्ेठा टीं-टीं कर रहा हैं । चिंता तोते को संबोधन करके 
गा रहो हैं । ) 
तोते, क्या सुख हें बंवन में ? 
कहाँ गई वह तरू की डालो, 
तरू की डाली फूलों वाली, 
वह बन-टपत्रन को हरिणाली, 
डबे प्राण थ्राज क्रदन में ! 
तोते, क्या सुख हे बंधन में ? 
विहगों का उड़-उड्कर आना 
आकर सुंदर गीत सुनाना, 
बिछुड़े घर का याद दिलाना, 
भर देता व्याकुलता मन में ! 
तोते, व्या सुख दें बंधन में ? 


११४ श्रीवत्स [ अंक हे 
(सेठ का प्रवेश ) 

सेठ--( रॉपड़ी की ओर देखकर ) वह रही वह स्त्री ! मुख पर 
केसी अद्भुत ज्योति जगमगा रही है ! ( पास पहुँलुकर सबिनय ) 
देवी ! मेरी नाव रेत में फँल गई है ।_क्रिप्ती ज्योतिषी ने बताया है 
कि सती-साथ्वी खत्री के छूने से नात्र चल पड़ेगी। आप कृपा. 
करके मेरे साथ नदी-तट पर चल । 

चिंता-सेठ ! मेरे पति देव अभी लौटे नहीं | उनसे बिना: 
पूछे में कहीं नहीं जा सकती । 

सेठ-देवी ! संकट के समय दुखिया की सहायता करनी 
चाहिए। में आपकी शरण आया हूँ, मेरी प्रार्थना स्वीकार 
कीजिये। 

चिता -अभी रूक जाओ । मेरे स्त्रामी के लौटने में थोड़ा ही 
बिलंब है । 

सेठ-देवी ! उनके लौटने तक तो आप यहाँ वापस भी आ 
सकतो हैं । सामने ही तो नदी-तट है | क्या माता अपनी संतान 
पर दुःख आया देखकर पति के आने तक उसका निवारण नहीं 
करती ? माता | क्रपा कोजिए। जीवन भर आपके उपकार का 
स्मरण रखेंगा | आपको बहुमूल्य भेंट अपण करूँगा । 

चिता--( कुछ चिढ़कर ) भंट की मुझे कोई आवश्यकता नहीं । 
लोभ किसी और को दिखाना । 

सेट--(खिसियाकर ) देवी ! लोभ की वात नहीं | अस्तु, जाने 
दो । ज़रा जल्दी कृपा कर दो । विलंब होने से मुझे हानि होगी। 


ट् 


के ५०] श्रीव॒त्स ११५ 
राजा रुष्ट होंगे। ( हाथ जोड़ता है क्या एक असहाय व्यक्ति 
एक सतो-साध्वी ख््रो की सहायता नहीं पा सकता ? क्‍या पराप- 
कार करने में भी पति की आज्ञा आवश्यक है) आये घधम्म मं 
परापकार का बड़ा मदृत्त्त है मुझे निश्चव है. कि तुम्हारे पति 
को तुम्हारे इस धर्म-काय से बड़ा संतोष हांगा। में समझता 
हूँ कि तुम्हारी अंतरात्मा भी यही कहतो हागा। मरा रक्षा 
करो । 

चिंता--( अनमनी-सी होकर ) अच्छा, चलो। बड़ा हठ 
करते हो । 

सेठ-( सहर्ष ) आइये, चलिये । 


[ दोनों नदी-तट को ओर नाते ईं 
( दृश्य-परिवतन ) 


( थिंता और सेठ नद्दी-तट पर खड़े दिखाई देते है ) 
चिंता-हे भगवान्‌ मेरी लाज तुम्हारे हाथ है। सेठ को 
विश्वास है क्रि उसकी नात्र मेरे छूने से चल पड़ेगी। यदि ऐसा 
न हुआ तो मेरे ऊपर भारी लांखत लगेगा। दुष्ब-सफ्ट अनेक 
सहन कर लगी परंतु असती का लॉडिन असटा है। अवलर 
पर मेरे पातित्रस्य थर्म की परीक्षा हें । प्रभो ! मुफे कक ले वचाना। 
( सेठ पानी में बढ़ने लगता दें ) 


चिंता--(नाव की ओर पानी में बढ़कर) नाव को केसे चलाऊँ ? 


११६ श्रीवत्स 7 [ अंक हे 
सेठ-जरा पानी में ओर वढ़ आइये और नाव को छू 
दीजिये । 
( चिंता आगे बढ़कर नागर छू देती है। नाव सरक्र जाती है। सेठ नाव 
पर चढ़ जाता है, माँफी नाव आगे बढ़ाने लगते हैं । सेठ 
सहसा किसी विचार से चिंता को नाव पर खींच 
लेता है। चिंता चिल्लाने लगती हैं। नाव 
तेज़ो से चलने लगती है । ) 
चिंता--नर-पिशाच ! यह धूत्ता ! रे कपटी ! मुमे छोड़ दे । 
कुछ स्त्रियाँ--( घबड़ाकर ज़ोर से ) रे धूते ! इसे छोड़ दे । 
दो-तीन स्थ्रियाँ-सती नारी की आह बुरी होती है। ( रोने 
लगतो हैं । ) 
( थीरे-पीरे चिंता के चिल्लाने का शब्द तट तक पहुँचना बंद 
हो जाता है। नाव भी दृष्टि से ओकल हो जाती है। ) 
एक स्री-चलो, लौटकर जल्दी से घरवालों को भेजें । अब 
तक वे लौट आये होंगे । वे तैरकर नाव का पीछा करके चिंता 
को छुड़ा लेंगे । 
दूसरी स्री- चलो, जल्दी चलो | 
[ सब का सवेग प्रस्थान 


( पट-परिवर्तन ) 


दृश्य ११] श्रीवत्स ११७ 


ग्यारहवाँ दृश्य 
स्थान--बन में दुर्गा देवी का मंदिर 
समय- सूर्योदय के पश्चात 
( कुछ लोग दुर्गा की मूर्ति के सामने हाथ जोड़े 
खड़े आरती कर रहे हैं। ) 
आदि शक्ति हे जननि भवानी ! 
जिनसे देवों का बल हारा , 
विजयी उन पर देवि तुम्हारा 
विद्युत-सा अति तीचण दुधारा , 
मिटे अ्रवुर श्रतिशय अश्रप्रिमानी ! 
आदि-शक्ति हे जननि भवानी ! 
भर लोह से खप्पर खाली , 
माँ लोड को पीने वाली , 
भरता दिशा-दिशा में लाली 
तब आँखों का तीखा पानो ! 
आदि शक्ति हे जननि भवानी ! 
पहला-बलि लाओ, माता भवानी को भेंट चढ़ायें। 


(दो पुरुष क्षीवत्स को लिये आगे बढ़ते हैँ श्र एक स्थान 
| पर रुक जाते हैं जहों एक पुरुष तलवार लिये खड़ा हैं| ) 


कुछ पुरुष -- श्रीवतस की श्रोर देख कर ) यह बलि श्रेष्ठ है। 
भवानी देवी अवश्य प्रसन्न होंगी। 
श्रोवस्स-( चांककर ) क्या ? मुझे: वलि चढ़ाया जायगा ९ 


११८ श्रीवत्स [ अंक ३ 
दूसरा--जी हाँ, ऐसे शुभ कार्य के लिए कया पूछना ९ 
श्रीवत्स-यदि शुभ काये समभते हो तो तुम्हीं क्‍यों नहीं 
पुए्य कमाते 

तीसरा- जितने उच्च-कुलीन पुरुष की वलि हो, उतनी ही 
देवी अधिक प्रसन्न होती हैं। 

श्रीवत्स--भा इयो ! में कहना नहीं चाहता था परंतु बिवश 
होकर कहना पड़ा कि मैं किसी देश का राजा हूँ, विपदा का मारा 


हूँ, मुके मत सताओ ...... 
चौथा--अच्छा, आप राजा हैं. ! वहुत ठीक, बलि के लिए 


राजा मिलना बढ़े सौभाग्य की बात है । 

पाँचवाँ--ऐसा बढ़िया अवसर कभो भाग्य से हो मिला 
करता है । 

छठा-राजा जी ! अब हम से छुटकारा पाना बड़ा कठिन 
है । अपने इष्ट देव का स्मरण करो, और बलि के लिए तैयार हो 
जाओ | 

श्रीवत्स-मुझे चढ़ा दो वलि, मुझे कोई भय नहीं । परंतु मेरी 
स्त्री को कोई हर ले गया है, उसे पापी के हाथ से मुक्त करना है। 

दूसरा-पहले आप मुक्त हो लो। शरीर क्‍या, आत्मा भी 
मुक्त हो जायगा ! 

तीसरा--अरे ! यह राजा नहीं है । यदि यह राजा होता तो 
इसको स्री को भला कौन हर सकटा था ? यह भूठ बोलता है । 

श्रीवत्स--( तीव्रता से ) में मूठ कभी नहीं बोलता । 


दृश्य ११] श्रोवत्स ११९ 
चौथा--इसने सोचा होगा कि राजा कहने से छुटकारा मिल 
जायगा । 
दूसरा - महाशय ! करो अपनी अंतिम यात्रा को तैयारो । 
श्रीवत्स-मैं सदा अंतिम यात्रा के लिए उद्यत हूँ, परंतु... ..- 
पहला-अरे, यह ऐसे न मानेगा। यदि यह अपने इष्ट देव 
का स्मरण नहीं करता तो न सही । बलि चढ़ाओ | 
खड्गधारी पुरुष --(तलवार ऊपर उठाकर) महाभाग ! सावधान 
दो जाओो। 
( दो पुरुष श्रीवरस को नीच लिटा देते हैं ओर उनकी गद॑न 
तख्ते पर रख देते हैं , ) 
खड्गधारी पुरुष - ( विश्मित होकर तलवार नोची करके ) इस 
व्यक्ति का अपूर्व घैय है। बलि चढ़ाये जाने के समय लोग रोते हैं 
और भाँति-भाँति की वाधाएँ डालते हैं, परंतु यह मद्दाभाग शांत 
है, गंभीर है, मानो इसे भविष्य का कुछ ज्ञान हो नहीं । मेंन पहले 
कभी ऐसा कोई व्यक्ति नहीं देखा । 
श्रीवव्स--जत्र भगवान्‌ की यही इच्छा है तो इसमें बाघा 
क्यों ? शनि देव |! आपकी इच्छा पूर्ण हो! अथवा आप भी 
अ्रभु की आज्ञा के केवल निमित्त-मात्र हैं । 
खद्नधारी पुरुष--बस, सावधान | बोला-चंडी देवी की जय । 
( सब लोग चंदो देदी का ज्यकार करते हूँ । खड़डधा री पुरुष अपनी 
तलवार से श्रीवत्स की गईन को लक्ष्य करता दें । ) 
( पटाहेप ) 
श्री ६ 


चोथा अंक 


पहला दृश्य 
स्थान--वन- प्रदेश 
समय--सायंकाल से पूर्व 
( महर्षि नारद का गाते हुए प्रवेश ) 
हैं सतीत्व की शक्ति अपार | 
विश्व-कुंन का फूल सती हे 
जगती-तल का मूल सती हें, 
पापों के प्रतिकूल सतो हे 
उस पर श्राश्रित हे संसार ! 
हैँ सतीत्व की शक्ति श्रपार ! 
स्वर्ग सती के उर में बसता 
पुण्य सती के मन में हँसता, 
आँखों में वर-दान बरसता, 
सती विश्व का वेभव-सार । 
है सतोत्व की शक्ति शभ्रपार ! 
नारद-[सती का प्रताप क्या नहीं कर सकता ? सती के प्रताप 
से यम भी त्रस्त रहता है । सती के आग्रह पर यम को उसके 
पति के भी प्राण लौटाने पड़ते हैं ) और फिर शनि की यम जैसी 
शक्ति कहाँ ? शनि को सती के प्रताप के आगे मुकना पड़ेगा। 


दृश्य १ ] श्रीवत्स १२१ 
तभी मुमे हर होगा । नारायण ! नारायण !! ( रुककर ) सती- 
शिरोमणि चिंता भो सेठ के वंधन से शीघ्र मुक्त हो जाती परंतु. . 
परंतु शनि-देव की लीला कैसे हो ? परंतु ...परंतु आश्चर्य की 
बात है कि शनि देव के पिता सूर्य देव ने चिंता की प्राथेना पर 
उसके शरीर पर कोढ़ कर दिया है । उसके शरीर से तीत्र दुर्गंध 
आने लगी है, अब उसे कौन स्पश कर सकेगा ? शनि देव अब 
भला अपने पिता पर क्रोध दिखायें। आह हू हू ! उन पर क्रोध 
क्या दिखायेंगे ? चुप रहेंगे। परंतु .. ...परंतु उनके लिए चुप 
रहना असंभव है । यह सुनकर कि श्रोवत्स को लक्ष्मी ठीक समय 
पर पहुँचकर बलि होने से बचा ले गई, उनके क्रोध का वार- 
पार न रहा होगा । लक्ष्मी ! अब तुमने मुझे प्रसन्न कर दिया। 
श्रीवत्स का जीवन नष्ट हो जाने पर मुझे भारी पाप लगता। 
मेंने ही उस पुण्यात्मा की प्रशंसा करके उसे परीक्षा में डाला है । 
प्रमु मेरी लाज रखेंगे । नारायण ! नारायण !! 
( “ है सतीत्व की शक्ति ्रपार ” गाते हुए प्रस्थान ) 


( पट-परिवतन ) 


श्श्र श्रोव॒त्स [ अंक ४ 


दूसरा दृश्य 
स्थान--नदी में सेठ की नाव 
समय-सायंकात 
( नाव में बंदी चिंता एक कमरे में व्याकुल बेठी हैं शरीर से दुर्गंध 
ञ निकल रही है। हाथ-पेर रस्सो से बंधे हैं । ) 

20 चिंता (कहते हैं कि पुरुष और ख्रो का संबंध ऐसा है छि दो 
शरीर और एक प्राण ऐऐनरंतु मेरे विषय में यह वात ठोक नहीं कद्दी 
जा सकतो । दो वर्ष व्यतीत हो लिये और मैं अभागिन अभो तक 
जीवित हूँ । में नहीं जानती कि स्त्रामी की इन दो वर्षों में क्या 
गति हुई। यह दुष्ट सेठ मुझे छोड़ता नहीं । पहले तो मुझे वद यही 
कहता था कि यह यात्रा पूरी होने पर तुम्हें छोड़ दूँगा, परंतु अब्र 
बह मेरी बात पर कान नहीं धरता। पहले तो उसे घृणित 
विचार घेर रहे थे परंतु सूर्य-देव को कृपा से, मेरा शरीर कुछूप 
हो जाने के कारण, वह बात जाती रहो । कोटिश: धन्यवाद 

/ है सूर्यदेव को ! उनकी कृपा से मेरी लाज़ बच गई! हा! उस 

# स्थिति का स्मरण कर रोमांच हो आता है। न जाने पुरुष पर-त्लो 
+पर पाशवक़ छुकरम करने पर उतारू क्योंकर हो जाता है! 
स्री-रूप भी विचित्र वस्तु है (स्त्री का रूप द्वी ल्रो के लिए साज्ञात्‌ 
क/ल है । रूप से मोद्त होऋ९ पुएष अप्ले कप्रे, घन, पाप, पुएय, 
आदि सब को तिल्लांजलि दे देता हे । परंतु हुए एक को कुकर्म का 
फल मिलता है । दंड पाये बिना कोई न रह सका पुर मेरे 


नर 


रृश्य २ ] श्रीष॒त्स श्स्३े 
घिषय में अभो तक पापी को दुँड क्‍यों नहीं मिला ? मेरा उद्धार 
क्यों नहीं हुआ ? हाँ, क्यों नहीं हुआ ९ ( #ॉँबें दबढता थाती हैं) 
क्या स्व्रामी के दर्शनों की आशा छोड़ दूँ ? माता लक्ष्मी की 
साँल्ना मे जीवन को लंबा किये जाती है। अन्यथा में यहद्द 
जीवन-लीला समाप्त कर देती । 

( लक्ष्मी सहस्ता प्रकट होती दें ) 


लक्ष्मी-पुत्री ! फिर तुम उद्विग्न द्वो रहो द्वो? क्‍या मेरे 
बचनों पर विश्वास नहीं रहा ? 

चिंता--( हाथ णोड़कर ) माता ! आपके बचनों पर मुमे 
अटल विश्वास है । किसी समय अधीर द्वो जाती हूँ, विवश हो 
जाती हूँ। ( रोने लगती हें ) 

लक्ष्मी-पुत्री ! अधीर. मत होओ। अवधि समाप्त होने पर 
श्रवत्स तुम्दारा उद्धार करेंगे। अब थोड़ा ह्वी बिलंब दै। तनिक 
घीरज धरो, शांत रहो । 

चिंता-शांते कैसे द्यो ? स्वामों की इस सप्तय क्‍या दशा 
द्ोगी १ 

लक्ष्मी-चिंता ! श्रीवत्स सकुशल हैं, तुम उनके लिए व्याकुल 
मत होओ । मैं उनका कोई भी अनिष्ट न होने दूँगी। तनिक 
प्रतीक्षा करो, फिर सुख-बषो होगी | . ४ हर 

चिंता--अच्छा, माता ! मैं प्रतीक्षा करती हैँ। इतनी देर 
प्रतीक्षा की है, कुछ समय और सद्दी । 


१२४ श्रीवत्स [ अंक ४ 

लक्ष्मी--अब आत्म-हत्या का विचार छोड़ दो । लो, तुम्हारे 
बंधन खोल देती हूँ । , 

( लक्ष्मी चिंता के बंधन खोल देती हैं । चिंता नत मस्तक 
होती हैं । लक्ष्मी धीरे-धीरे अंतर्ढ़ान हो जाती हैं। ) 

चिंता--माता चली गई' । क्या करूँ ? मेरा यहाँ नाक में दम 
है । यहाँ से छुटकारा कैसे हो ? ( सोचकर ) हाँ. यह उपाय ठोक 
है । मेरे हाथ-पैर तो खुल गये हैं, अवसर प।कर कूद पड़ेँगी और 
तैरकर किनारे जा पहुँचूँगी, परंतु इस दुष्ट को दंड देना होगा। 
( सोच कर ) हाँ, कूदने से पहले नाव में छेद किये देती हूँ। ये 
नाविक तो तैर कर बच जायँगे, परंतु इनका वस्तु-भंडार न 
बच सकेगा । 

( लोहे के पेने टुकड़े से नाव में छेद करने लगती हैं। ) 

सेठ--अरे कोई देखो तो, वह चुड़ेल सो रही है या जग 
रही है । 

( एक सेवक खिड़की में झे कॉकता हैं श्रोर चिंता को बंधन- 

रहित पाकर विस्मित हो ज्ञाता है। ) 

सेवक -सेठ जी ! उसके तो हाथ-पैर खुले पड़े हैं । जब चाहे 
वह नदी में कूद पढ़े । 

सेठ--यह केसे हो सकता है ? मैंन अपने सामने उसके हाथ- 
पैर वँधवाये थे । 

सेवक--सेठ जी ! रस्सी उसके पास पड़ी है। उसने बंधन 
खोल लिये दीखते हैं । 


इश्य २ ] श्रीवत्स श्र 
,. सेठ--तूने खाना खिलाने के लिए उसके हाथ खोले थे । वाद 
में गाँठ ढीली लगाई होगी । 

सेवक - नहीं तो, सेठ जी ! मैंने गाँठ कसकर लगाई थी | 

सेठ-तो क्या बंधन अपने-आप खुल गये ? असंभव है! 
क्या उसने दाँतों से रस्सी काट ली ? यह भी नहीं हो सकता। 
कोढ़वाले हाथ दाँतों पर न रख सको होगी । न जाने यह कौन- 
कौन से कौतुक दिखायेगी । अच्छा, देखता हूँ। 

( सेठ उठकर चिंता को भाँकता हैं. चिता लोहे के पने दकड़े से 

नाव में छेद कर रही दिखाई देती ह। ) 

सेठ--( क्रोध से ) ठहर, डाकिनी ! ठहर | ( सेवकों की ओर 

देखकर ) जल्दी आओ | 
( चिंता पैना लोहा हाथ में लिये खड़ी हो जाती ६ । ) 


( पट-परिवतन ) 


३२६ श्रीवत्स [ अंक ४ 


तीसरा दृश्य 


स्थान--सुरभि-देवी का आश्रम 
समय--सायंकाल 
( श्रीवत्स थक जाने से धीरे-द्रीरे चल रहे हैं ओर विश्राम के लिए 
कोई स्थान खोज रहे हैं ) 

श्रीवत्स- अढ़ाई वर्ष व्यतीत होने लगे, भरसक यत्न किया, 
परंतु सब निष्फल । चिंता का कुछ पता न लगा। अब उन्हें कहाँ 
ढूँढूँ ! आज सारा दिन अनशन किये द्वी व्यतीत हुआ | अब देह 
थक फर घूर हो गई है। अब कहाँ जाऊँ? क्या करूँ? माता 
लक्ष्मी के बचन ही एक-मात्र आशा-तंतु हैं। उन्होंने कहा था 
कि अवधि समाप्न होने पर मुझे चिंता स्वयं मिल जायेंगी। अच्छा, 
तो यहीं कहीं विश्राम करता हूँ; सूर्योदय, भाग्य का सूर्योदय, 
होने की प्रतीक्षा करता हूँ । ( एक स्थात पर ठहरकर ) बिना भोजन 
किये शरीर अशक द्वो रहा है एक पग भी नहीं चला जाता है। 
( इधर-उधर दर दोड़ाते दें । एक ओर सुंदर फल्नों से ले हुए छृत्त दिाई 
देते हें । रक्षों के एक ओर प्रश्वी से तीन हाथ ऊँची दीवार दिखाई देती है । 
फुद्ध दूर एक विशाल द्वार दिखाई देता दे ) बहू उपत्रन केसा रमणोय 
है ! उधर मन भला क्‍यों न खिंचे ? वहीं चलता हूँ।( उ्घर 
बढ़ते दें । प्रवेश करके ) अहहृद ! प्रकृति की केसी अद्भुत छटा छाई 
है! स््र्गीय नंदतन्वन का वर्णन सुना था, वैसा द्वी उपवन देख 
रहा हूँ. मकरंद पान करने के लिए भरे फूलों पर मेँडरा रहे हैं, 

रंग-बिरंगी तितलियाँ भी पुष्प-रस के लिए उड़ रहो हैं । सुगंध से 
सारा स्थान महक रहा है। नाना प्रकार के फलों से वृत्त लदे हैं । 
( एक छठ की श्रोर देखकर ) यहाँ आम कितने पके हैं । चलें, कुछ 
आम चख कर देखता हूँ कि साधारण आमों में और इनमें 
कितना अंतर है। ( थ्रागे बढ़कर श्राम तोड़ने लगते हैं, सहसा कुछ 
विचार ऊ ज्ञाता है। चोंककर पीछे हट जाते हैं । ) हाँ, ठोक है। यह 
आम तोड़ना पाप है। यह चोरी है। स्त्रामी की आज्ञा भिना कोई 
बस्तु उठा लेना चोरो है। धन्य हो, प्रभो ! ठीक समय पर मुझे 
चेतावनी दे दी । श्रच्छा चलें, इस उपबन को अनूठी छटा से 
आखें ठप्त करूँ । ( झागे बढ़ते हैं । ) 
रृश्य-परिवर्तेन 

( श्रोवःस एक सुंदर सरोवर के किनारे खड़े दिखाई देते हें। सरोवर 

में कमल खिल रहे हैं ; भ्रमर कमलों पर बेठे हैं, सुगंवित वायु 

चल रही है। बडुमुल्य रतादि अरनी भिश्न-भित्र आभाओ्रों 
से रवच्छु जल को रंग-बिरंगा कर रहे हैं । ) 

श्रीवत्स- इस सरोवर की शोभा निराली है। यहद्दाँ बैठकर 

यकान को दूर करता हूँ । 
( थीमो-यीदी सुरभित वायु के थपेड़े लगने से श्रीवत्स ऊँघने 
लगते हैं ओर सहसा किसी शब्द से चाक पढ़ते हैं । ) 
श्रीवत्स- यद्द क्या ? यह शब्द कैसा ? 
( सुर-बालाशओं का प्रवेश ) 

श्रीवत्स--( देखकर स्िस्मय, थीरे से ) ये बालाएँ कैसी ? यह 

स्थान कौन-सा है ? ( खड़े दो जाते हैं ) 

(सुरवालाएँ आगे बढ़तों हैं ) - «० ५ 
एक-महाराज श्रीवत्स ! विस्मित न होइये । यह सुरमिदेवी 
का आश्रम है । 
श्रीवत्स--( चोंककर ) सुरभिदेवी का आश्रम ? में यहाँ केसे 
पहुँचा ? 
दूसरी-लक्ष्मीदेवी के अनुप्रह से । 
श्रीवत्स--और आप कौन हैं ? 
पहली-हम सुरवालाएँ हें । हम आपके मनोविनोद के 
लिए आई हैं । ( श्रग्य सु॒र्बालाश्रों से ) सदियों ! गाओ, महाराज 
का मन बहलाओ । 
( सुरबालाएँ नृत्य करती हैं ) 
हैं कमल फूले सरोवर में, हृदय त्‌ फूल | 
मस्त हो भोंरे विचरते तू विधुध हो झूल । 


बह रहा सुरभित समीरण पुष्प की भर घूल । 
मग्न हो आनंद में मन सब व्यथाएँ भूल ! 


। सुर्मिदेवी के ग्रेने की आहट सुनकर सुर-्बालाएँ नृत्य बंदकर 
आधी एक श्रोर हटने लगती हैं, शेष दूसरी ओर । ) 

एक-- जाते-जाते ) महाराज ! सुरभि देवी आ रही हैं । 

अभिवादन करो | 


[ सुरबालाओं का एक ओर से प्रस्थान 


हृश्य ३ ] श्रीवत्स श्र९ 
( सुरभि-देवो का दूसरी ओर से प्रवेश ) 
श्रीवत्स--/ सहृष ) पूज्य देवी ! देव-जननी ! अभिवादन 
करता हूँ । ( सिर झुकाते हैं ) 
सुरभि-वत्स ! तुम्हारा कल्याण हो। तुम थक रहे हो, 
आओ, मेरा दूध पोओ और शांति प्राप्त करो । 
श्रीवस्स-माता ! आपका दूध रूपी अमृत पानकर देंवगण 
कृतकृत्य होते हैं । मेरा ऐसा सौभाग्य कहाँ कि मुमे वह प्राप्त हो 
सके ? मैं उसका अधिकारी नहीं हो सकता | 
सुरभि-पुत्र ! चिंता मत करो | अब निश्चित हो जाओ | 
लक्ष्मी देवी को तुम पर असीम ऋपा दे । बद्दी तुम्दें यहाँ लाई हैं । 
तुम मुझे अपनी माता सममो | मैं तुम्हारे लिए अपना दूध 
भेजती हूँ, उसे पीकर विश्राम करो । 
श्रीवत्स--जों आज्ञा | [ सुर्रभिददेवी का भ्रस्थान 
( सुरबालाभ्रों का गढ़वा लिए नृत्य करते प्रवेश + आधी एक ओर से 
आतो. हैं, आवी दूसरी श्रोर से । गढ़वों में दूध भरा हैं। प्रत्येक बाला 
श्रोवत्स के पास आकर दूध पान कराकर आगे बढ़ जाती हे।) 
( गीत ) 
आई हम खालिन अ्रलबेली ! 
दव अध्त से भी है प्यारा ! 
इसमें टे जीवन की धारा ! 
अखिन विश्व का यद्दी सहारा , 
पर्ण-कुटी या रम्य हवेली। 
आई हम खालिन अलबेली ! 

घट में दूध छुलकता क्षाता , 
सुर-नर-मुनि का मन ललचाता , 
विधि बालक बन पीने शआता , 


सुलकाता है विख्व पहेली ! 
आई हम ग्वालिन अलबेली 


[ सब का धीरे-धीरे प्रस्थान 


श्रीवत्स--( दूध पीकर ) आदा ! आज अमृत-पान हो गया। 
पाप कर्म सब कट गये । अब देखें हमारी कर्म-रेखा क्‍या खेल 
दिखाती है ! 

( सुरभि का पुनः प्रवेश ) 

सुरभि--पुत्र ! तुम निष्पाप हो । अधीर मत होश्रो। अब 
तुम्हारा भाग्य शीघ्र उदय होने को है। सूये-देव की ऋपा से चिंता 
अपू् प्रकार से अपने सतील की रक्षा क९ रही है। शेष अवधि 
व्यतीत हो जाने पर तुम यहाँ पे जाकर चिंता को पाओगे | अभी 
यहीं विश्राम करो, यहाँ शनि-काप. से मुक्त होगे। यहाँ उस क्र 
की एक न चलेगी । 

श्रीवत्स--अच्छा, देव-जननी ! मैं यहाँ ठहरता हूँ । यह झुभ 
अवसर हम मनुष्यों के भाग्य में कहाँ ? मेरी धर्मपत्नी सकुशल 
हैं, यद्द जानकर मेरा हृदय शांत हुआ ! 

सुरभि--नर-श्रेष्ठ ! जब इच्छा हो, मेरा स्मरण करना, मैं 
दूध भेज दिया करूँगी। में अब जाती हूँ। तुम परिश्रांत हो, 
विश्राम कर लो | [ प्रस्थान 


दृश्य ३ | श्रव॒त्स १३१ 
श्रोवत्स--( दूध से भोगों हुई म्रिद्दो को देखकर ) यह पवित्र 
मिट्टी सुरभि माता के दूध से ओर भी पतित्र द्वो गई है। यह्‌ 
मिट्टो अति दुलेभ है | मैं प्रतिदिन इस मिट्टी को ईर्ट बनाकर रख 
दिया करूँगा । चिंता के मिल जाने पर इन्हों ईटों से कुटिया 
बनाकर रहूँगा । 
( मिद्दो हकद्टों क (के ईंटें बना-बनाकर रखने लगते हैं 
ओर साथ में गाने लगते हैं । ) 
मेरा भी छोटा सा घर हो । 
विहग चले नोड़ों की ओर, 
ड्ो-होकर आनंद विभोर ; 
प्िल्ले न मेरे सुख का छोर, 
मुझे प्रात यदि घर सदर हों ! 
मे भो छोटानसा धर हो! 
मैं है, मेरी चिता गानों, 
शिशु्म की द्वो तुतली वाणी, 
करें लाल्साएँ मनमानी, 
घर में बहता सुख-सागर हो 
मेरा भी छोटासा घर हो। 
श्रीवत्स--अब थक गया। श्रच्छा, यहीं लेट कर थकान 
ह॒टाता हूँ। 
( श्रॉँखें बन्द कर सोने का नावय फरठे हैं। लच्मी सहसा प्रकट होती 
हैं ओर इंटों पर हाथ रख कर अंत्त हो नहाती दें । इंट 
हिल जाने से गिर पड़ठी हैं । ) 


श्श्र श्रीक्‍त्स [ अंक ४ 
श्रीवत्स--( चॉककर शॉँखें खोलते हुए ) यह क्‍या ? यहाँ आया 
तो कोई भी नहीं। ( ईंटों को चमकती हुईं देखकर, सविस्मय ) हें ! 
ये ईट चमकने क्यों लगीं ? ( ध्यान से देखकर ) सब ईटें सोने 
की हो गई । अब दिन फिरने वाले हैं । अच्छे दिनों में मिद्टी भी 
सोना हो जाती है। यह सब माता लक्ष्मी की कृपा का फल है। 


( ईंट उठाकर देखने लगते हैं ) 


( पट-परिवर्तन ) 


शश्य ४ ] श्रीवत्स १३३: 


चोथा दृश्य 
स्थान-हिमालय पव॑त का एक शिखर 


समय-दिन का पहला पहर 
( शनि देव का सक्रोय प्रवेश ) 


शनि--अब सहन नहीं होता | अबला जाति मरे काय में 
हस्तक्षेप करे, मेरा सामना करे, ऐसी थ्रृष्टता अक्षम्य है। मेरा 
घोर अपमान है । मैं श्रीवत्स से इसका बदला लूंगा। उसी मूख 
के निर्णय से लक्ष्मी का साहस दुगना हो गया है। लक्ष्मी 
सममती है कि श्रीवत्स को सुरक्षित स्थान में पहुँचा दिया है, वहाँ 
कोई भय नहीं, कोई खटका नहीं । मुझ में यदि कुछ भी बल है, 
कुछ भी शक्ति है, तो श्रोवत्स को वहां से बाहर निकाल लाऊँगा । 
देखूँगा, लक्ष्मो मेरा क्या ब्रिगाड़ सकती है। लक्ष्मो ! लक्ष्मों !! 
मेरे क्रोध ने कई परिवारों को तहस-नहूस कर दिया, धन-ऐश्वर्य- 
संपन्न राज्य चौपट कर दिये, ऊँचे-ऊँचे राज-प्रासादों से युक्त 
नगर नष्ट-भ्रष्ट कर दिये, लक्ष्मी को कई राज्य तथा नगरों से 
निकाल बाहर कर दिया । वहाँ भला लक्ष्मों मुझ से जीत सकती 
है ? कभी नहीं, कदापि नहीं। “ लक्ष्मी को जय हो, लक्ष्मी की 
जय हो ” यह जयकार कोई पुरुप...... 

( गाते हुए महर्षि नारद का प्रवेश ) 
जग में हे लक्ष्मी का राज ! 
जिस पर होता टसका प्यार, 

भर णाता उसका भंडार, 
करुणा-प्रय उसका व्यवहार, 
रखती वह भर्कों की लाज ! 
जग में हे लक््मी का राज ! 


विष्णु-प्रिया का जग में मान, 
सब धरते हैं उसका ध्यान, 
देती वह घन-वभव दान! 
सब के करती पूरे काज ! 
जग में हे लच्मी का राज ! 
शनि-महर्षि ! आज आप सनकझ्नी क्यों हो रहे हैं ! 
नारद-कहिये, क्या बात है ९ 
शनि--आज लक्ष्मी की मूठी महिमा क्‍यों गाई जा रही है 
नारद--( रुसकराकर ) भूठी महिमा ! भूटी केते ? अभी- 
अभी आप भी तो लक्ष्मी का जयकार कहकर अपने हृदय की 
उदारता प्रकट कर रहे थे। 
शनि-लक्ष्मी का जयकार और में कहूँ ! कभी नहीं, कदापि 
नहीं । 
नारद- परंतु............ परंतु मैंने तो अभी-अभी आपको 
“ लक्ष्मी की जय हो ” कहते सुना है । 
शनि-( देंसकर ) आपने धोखा खाया, आपके कानों ने 
घोखा खाया। मेश तात्पय था कि यह जयकार कोई पुरुष नहीं 
कहगा । प्रत्येक नर-नारी वथा सुर-असुर को लक्ष्मो की निल्धारता 

अत्यक्ष हो जायगो । लक्ष्मी का आदर-सम्मान संसार से 
उठ जायगा । 

नारद--नारायण ! नारायण !! परस्पर का वैर-विरोध मनुष्य 
के हृदय को क्या, देवता के हृदय को भी, कितना संकुचित कर 
देता है ! - 

शनि-महर्षि ! में अब तक आपका आदर करता या, परंतु 
आपकी बुद्धि लुप्त हो गई दोखती है । अभी तो आप मेरे हृदय 
की उदारता को बात कह रहे थे और अभो उसको संकोणता का 
दोष देने लगे । जैसे आपका कहीं पैर नहीं जमता, बसे ही आपका 
( सेमलकर ) क्‍या कहूँ, क्षमा कीजियेगा । 

नारदू-शनि देव ! मन पं बात क्‍यों रखते हो ? कह डालो | 
नहीं तो हृदय में उस क्राध-भरी वात के कारण और उथल-पुथल 
मच जायगीं । मन की वात कह देने से हृदय शांत हो 
जाता है । 

शनि-मह्षि ! तभी आप इधर को उधर और उधर की 
-इधर लगाते फिरते हैं । कदाचित्‌ आप का हृदय इसी प्रकार शांति 
श्राप्त करता है । मैंने देवताओं के सामने, लक्ष्मी के जन्म के 
विषय में, जो वचन कहे थे आपने वे वचन इसी कारण उससे 
जा कहे होंगे | 

नारद--नारद असत्य वोलना नहीं जानता । जैसा देखता व 
सुनता है, वेसा कह देता है । नारद सत्य का उपदेश देता है, न 
'कि छल-कपट का । 

श्री० १० 

शनि-सत्य का उपदेझ नहीं, परस्पर वाद-विवाद का! 
उपदेश । अस्तु, जाने दीजिये, जाइये, लक्ष्मी से कह दीजिये कि 
धह सावधान हो जाय । अब में तीत्र प्रहार करने को उद्यत हूँ । 
अब देखूँगा कि कौन-सी शक्ति मुकसे जीत सकेगी । 
नारदू-नारायण ! नारायण !! मुझे देखकर आपको तो क्रो 
मानो सीढ़ी लगाकर चढ़ने लगता है । चलूँ। 
शनि-महर्पि ! सावधान रहना, कहीं सीढ़ी आप पर ही ऋ 
आ गिरे। 
[ नारद का “जग में है लक्ष्मी का राज ” गाते हुए प्रस्थान 
शनि--( सोचकर ) हाँ, वस यही ठीक उपाय है। लक्ष्मी ! 
कुछ शक्ति हो तो दिखाना । अह ह हू ! 
[ द्वाथ मसलते हुए, प्रस्थान 


( पट-परितेन ) 


की 

पाँचवॉ--दृश्य 
स्थान-सुरनि देवी का उद्यान 
समय-दोपहर 
( विचार-प्रस्त श्रोवन्‍्स थीरे-घीरे टहलते दिखाई देते हैं । ) 

श्रीवत्स--माता लक्ष्मी की अपार कृपा से मेरा संकट कट 
चला । माता सुरभि ने भी मु पर विशेष अलुग्रह दिल्लाया 
है। अब मैं शेप समय चिंता की खोज में लगाऊँ जिससे अवधि 
समाप्त द्वोते ही वहू मुके मिल जाय, तनिक भी और विलंब न 
हो | मुझे तो अब सुख है, परंतु नहीं जानता चिंता पर कया बीत 
रही है । माता लक्ष्मी के प्रभाव से मेरी बनाई हुई मिट्टी की ईंट सोने 
की बन जाती हैं। अब मेरे पास पुनः असीम संपत्ति एकत्र हो 
गई दै । अब चिंता को मुक्त कराऊं। माता सुरभि ने कद्दा था कि 
वह सूय देव की कृपा से, अपूर्व प्रकार से, अपने सतीत्व धर्म की. 
रक्षा कर रही है | अवश्य कोई नीच उसे कष्ट दे रहा है । में वहाँ 
शीघ्र पहुँचकर उसका उद्धार करता हूँ। परंतु एक कठिनाई है + 
माता लक्ष्मी तथा सुरभि देवी अभा मुझे यहाँ से जाने की अनुमति 
नहीं देतीं। चिंता को देखे तीन वर्ष हो चुके, तोन वर्ष क्या तीस युग 
व्यतीत हो गये प्रतीत द्वोते हैं । में नहीं जानता कि अनेक कट्टों के 
कारण उसकी क्या दशा ह्वो रही द्वोगी | में यहाँ निश्चित पड़ा हैँ) 
मुझे धिकार है ! तो क्या करूँ ? क्या बिना आज्ञा लिये यहाँ से 
निकल चड़ूँ १ ( झुद सोचकर ) हाँ, सोने की ईटें एक गठरी में 

बाँधकर ले जाता हूँ । ये ईटें माता का प्रसाद हैं और आश्रम के 
स्वृति-चिह हैं । इन्हें साथ ले चलना द्वी ठीक है । 
( टह स्ते हुए आश्रप्न-द्वार पर पहुँच जाते हैं। 
आकाशवाणी सुनाई देती हैं । ) 

४ श्रीवत्स ! चिंता तुम्दारी प्रतोक्षा कर रही है, यहाँ से 
निकल आओ । वह तुम्हें शीघ्र मिल जायगी | ” 

श्रीवत्स--( आकाशवाणी से वित्मित होकर ) “ बह मुझे शीघ्र 
मिल जायगी ” यह मधुर शब्द किसने कहे हें? यह दयालु 
देवता कौन हो सकता है ? क्‍या यह लक्ष्मी देवी ने कहा है ? नहीं 
वे नहीं हो सकतीं ? वे तो मुझे अवधि पूरो होने से पहले जाने 
की अनुमति नहीं देतीं। ( सोचकर ) और कौन होगा ? किस 
देवदा का, मेरी दुदंशा देखकर, हृदय पसीजा होगा ? ( सोचकर ) 
हाँ, यह संभव है । सूर्य देव ने चिंता पर कृपा की है। उसी की 
प्रार्थना से प्रेरित होकर भगवान्‌ दिवसनाथ मुझे ऐसा कह रहे हैं । 
( आकाश की ओर देखकर ) भगवान्‌ सूये देव ! आ रहा हूँ। कुछ 
सोने की इंट लेकर आता हूँ । 

[ प्रस्थान 


( नेपथ्य में किसो का अद्वह्मात सुनाई देता है। ) 


( पट-परिवत न ) 


दृश्य ६ ] श्रीवत्स १३९ 
छठा दृश्य 


स्थान-- निजेन प्रदेश 
समय--सायंकाल 
( शनि का हंसते हुए प्रवेश । 
शनि-देखा, कौन वड़ा है ? लक्ष्मी श्रीवत्स को सुरक्षित 
स्थान पर ले गई थी। में उसे कैसे बाहर निक्राल लाया ? दो 
देवियों की शक्ति मेरे सामने फोको पड़ गई ९ अब लक्ष्मी और 
सुरभि दोनों को अपनी यथार्थ शक्ति का परिचय प्राप्त हो जायगा। 
मेरे कृष्ण ब्ण का निरादर किया था, अ्रव प्रतीत हो जायगा कि 
कृष्ण वर्ण वाले शनि में कितनी शक्ति है ! 
(गाता हैं ) 
मेरी आँखों में दे आग! 
सर्वनाश में में सुख पाता ! 
सुख-उपवन को राख बनाता ! 
पल में ज्ञग में प्रलय बुलाता, ,,- 
: गाता हैं जब मेस्व राग ! 
मेरी आँखों में है अंग! 


कु 


भप॒ खाते हें तारे, 
इरते देव बिचारे, 
हैं ब्रह्मा भी हारे, 


मुझ 
मुझ 
मुझ 


2 के 


खेल रहा लोड से फाग ! 
मेरं। आँवों में हे आग ! 


] 

शनि--अब चलता हूँ । अपना शेष विचार कार्य-रूप में 
परिणत करता हूँ । शक टुऊ')।.. [प्रस्थान 
( पछिर पर गठरी लादे परिश्रांत श्रीवत्स का प्रवेश ) 
श्रीवत्स--( विश्राम के लिए तनिक रुक कर ) मार्ग तो परिचित 
दिखाई देता है। इसी मार्ग से मैं आश्रम की ओर गया था, 
भला इस ओर चिंता कहाँ होगी। यहाँ तो मैंने एक-एक कोना 
खोज डाला था। परंतु देव-वाणी भी मिथ्या नहीं हो सकती । 
संभव है चिंता को हर ले जाने वाला अब इधर आ निकले और 
मेरा उससे साक्षात्‌ हो जाय । अच्छा, कुछ विश्राम कर ढँ। ईटों 
के बोक ने शरीर चूर-चूर कर दिया । सोने का लोभ इन्हें उठवा 
लाया। शनि ने मणि, रत्न आदि की गठरी दर लो थी, माता 
लक्ष्मी ने मुझे फिर धनी कर दिया। माता लक्ष्मी के प्रति एक 
अपराध श्रवश्य हुआ । उनसे आज्ञा लिये विना चला आया | वे 
मेरा अपराध अवश्य क्षमा करेंगो | 
( एक स्थान पर गठरी रख कर बेठते हैं, सहसा 
किसी का स्वर सुनाई देता है। ) 
चल तुम को ले जाऊँ पार, 
जहाँ खिले हैं फूल अगर, 
जहाँ बह रहा सौरभ-सार, 
जिसे देख हो हप॑ अ्रपार, 
तुके दिखाऊं वह संसार ! 
चल तुम को ले ज्ञाऊँं पार ! 

मेरी तरणी डग-प्रग डोल, 

गाती है आशा के बोल, 

तू भी अपना हृदय टटोल, 

कर अभिलाषा का श्टंगार ! 
चल तुम को ले ज्ञाऊँ पार ! 
श्रीवत्स--( चौंककर ) यह कौन गा रहा है। यह गीत तो 
(किसी माँमी का प्रतीत द्वोता है । देखें, वह कहाँ है । ( गठरी उठा 
कर किर आगे बढ़ते हैं ) ओह । शरीर को शोतल वायु का स्पश 
होने लगा। जान पड़ता है कि कोई नदों अवश्य इधर है । 
(एक ओर देखकर ) बह रही नदी ! प्रभो ! तेरा कोटिशः धन्यवाद ! 
शब जल पीकर प्यास दूर करता हूँ ! देह में किर स्फृर्ति जग 
उठेगी । सायंकाल दह्वोने को है; किंतु चिंता की आशा दूर-दूर जा 
रही प्रतीत होती है । ( नदी की ओर बढ़ते दें ) 

( गीत स्पष्ट सुनाई देता दे ) 

चल नुभ को ले जाऊँ पार । 

जहाँ खिले हैं. फूल अ्रपार, 

जहाँ बह रहा सौरभ सार, 

जिसे देख हो हप॑ अपार, 
श्रीव्स-- ( देखकर ) अरे ! यह तो नाव इधर हो आ रही है । 
देव-बाणी के सत्य होने के लक्षण दिखाई देने लगे हैं । संभव है 
चिंता इसी नाव पर हो | ( कुछ सोचकर ) नहीं, अभी अवधि 
घमाप्त न हुई होगी | अभी चिंता के मिलने में विलंब दिखाई देता 
है । अच्छा, इसी नाव पर बैठ कर चिंता को ढूँढता हुआ किसी 

दूसरे स्थान को जाता हूँ । वहाँ कुछ स्वण वेचकर धंन प्राप्त हो 
सकेगा । फिर खाने-पोने की सामग्री में कुछ कठिनाई न रहेगी । 
माँकी लोगों को पुकारता हूँ। 
( श्रीवत्स मॉरियों को पुकारते हैं, दो मॉकियों का प्रवेश ) 

एक--क्‍्यों भाई ! कहाँ चलोगे ९ 

श्रीवत्स-कहीं ले चलो । 

दूसरा-भले आदमी, सब कोई अपने निश्चित स्थान को ही 
जाते हैं । आप अनोखे हैं । 

श्रीवःस-मेरे पास सोने की ई'ट हैं, वे बेचनी हैं, सो कहीं ले 
चलो, मेरा काम हो जायगा। सोने के ग्राहक सब कहीं मिल' 
जाते हैं । 

पहला--( श्रॉँखें फेलाकर धीरे से ) तब तो बढ़िया अवसर 
मिला है । ( स्पष्ट ) अच्छा चलो | ( दूसरे माँकी से ) अरे ! नावः 
इसी किनारे ले आओ | [ दूसरे मामी का प्रस्थान 

पहला-सेठ ! आप निजन बन में केसे पहुँच गये ! सोने 
जैसी अमूल्य वस्तु आपके साथ है और आप इधर अकेले भटक 
रहे हैं । 

श्रीवत्स-भाई माँो ! में कोई सेठ नहीं हूँ । मुझे अकेले में 
भी कोई भय नहीं है । जिस दाता ने यह धन दिया है वही इसकी 
रक्ता करेगा । यदि मेरे भाग्य में यह धन नहीं है, तो मेरे पास यह 
करोड़ों यत्न करने पर भो रह नहीं सकता और यदि मेरे भाग्य में 
यह धन है, तो कोई इसे हर नहीं सकता । 

पहला-महाशय । आप तो बड़े ज्ञानी दिखाई देते हैं । 

( नाव के स्वामी सहित कुछ माँ फियों का प्रवेश ) 

एक--ाव किनारे लगा दी है । यह हमारे स्वामी हैं, इनसे 
बात कर लो । 

नाव का स्वामी- भद्र पुरुष ! तुम कौन हो ९ इस निजन बन में 
इस भयानक नदी-तट पर कहाँ घूम रहे हो ? तुम्हें हिंसक जंतुओं 
का भय नहीं है, न घातक मनुष्यों के आक्रमण की आशंका ! तुम 
बड़े विचित्र व्यक्ति जान पड़ते हो । अपना परिचय तो दो । 

श्रीवत्स-मैं अपना परिचय क्‍या दूँ। मेरे पास सोने की 
इंटें हैं, उन्हें बेचना चाहता हूँ । 

नाव का स्वामी--अच्छा, तो बैठो भाई ! 

एक - सेठ जो ! पहले आप इनसे अपना भाग निश्चित कर 
लें। फिर कहीं मंगड़ा न द्वो । 

नाव का स्वामी-( सोचकर ) भाई माँकी ! तो लाभ में 
हमारा कितना भाग द्वोगा ? 

श्रीवत्स - एक चौथाई भाग आप ले लें । 

नाव का स्वामी--भाई ! यह तो कम है । नाव मेरी लदी पड़ी 
है| जीवन संकट में भी डालें और कुछ लाभ न हो ? 

श्रीवत्स--सेठ जी । में विपद्‌ का मारा हूँ । आप सुखी हैं । 
आप दुखी का दुःख केसे अनुभव कर सकते हैं ? 

नाव का स्वामी--बड़े दुखी हो ! सोने की ईंट लिए व्यापार 
कर रदे हो और बड़े दुखो बनते हो ! अच्छा, एक तिद्दाई भाग 


१४४ श्रीवत्स [ श्रंक ४ 
-मेरा रहा | आप एक तेजस्वी भद्र पुरुष जान पढ़ते हैं, एक बार 
कम ही लाभ सही । नहीं तो आधा लाभ लेता | 
० ९ ० हों 
श्रीवत्स--अच्छा, एक तिद्दाई सद्दी, सेठ ! आप प्रसन्न हों । 
नाव का स्वामी--( एक मामी से ) अरे! ले आओ गठरी 
नाव पर । ( श्रीवत्स से ) आइये, आहये । 


८( माँकी गठरी उठाकर नाव की ओर बढ़ता है, नाव का स्वामी, श्रीवत्स 
तथा शेष माँक्री उनके पीछे पीछे जाने लगते हैं । ) 


( पट-परिवर्सन ) 


च्‌श्य ७ ] श्रोवत्स १४५ 
सातवाँ दृश्य 
स्थान-नाव में चिंता का कमरा 
समय--आधी रात 
( थिंता एक कमरे में बंद पड़ो दें । किसी स्वप्न से उनकी निद्रा 
भंग हो जाती दे और वे सोचने लगती हैं। ) 

चिता-माता लक्ष्मी देवी के बचन मेरे प्राणों के लिए अमृत- 
सिंचन का काम कर रहे हैं | उनके बिना मेरे प्राणों का कभी का 
अंत हो चुका होता । उन्होंने मुकसे कद्दा है कि मुझे स्वामी के दशन 
शीघ्र होंगे। अब अवधि समाप्त होने को है । हाय ! मैं नहीं जानतो 
शनि देव की कोपाम्ि में हमें अभी कब तक ईंधन बने रहना 
पड़ेगा ! मुझे तो वंदी हुर न जाने कितने युग से व्यतीत हो 
गये । एक-एक मास एक-एक युग प्रतीत होता है । माता लक्ष्मी ने 
कहा था कि में उन्हें सुरभि देवी के आश्रम में पहुँचा आई हूँ। 
यहद्द सुन कर तनिक थैय वँधा है। ( रुककर ) बड़ी दुगव आ 
रही है। क्‍या करूँ ? विवश हूँ । दुगंध हटाती हूँ. तो सती धम 
पर आक्रमण होने का भय आ खड़ा होता है। अच्छा, इतना 


( नदी में कुछ गिरने का भारी शब्द होता है ओर किसी के 
डिल्लाने का शब्द सुनाई पड़ता है । । 


८ हाय ! चिंता ! चिंता !! भीषण विश्वासधात ' में मरा... 


१४६ श्रीवस्स [ अंक ४ 

चिंता ( चोंककर ) यहाँ मेरा नाम संबोधन करने वाला कौन 
है ? क्या प्राणाधार यहाँ नात्र पर पहुँचे थे ? दिखती हूँ । 

( खिड़को खोलकर भाँकतो है। श्रोव॒त्स की दृष्टि चिंता पर पड़ती हे। 

श्रीवत्स-हाय ! चिंता ! विदा | अगले जन्म. ........ 

( चिंता श्रीवस्स का शब्द पहचचानकर तुरंत अपना तकिया नोचे फेंक देती 
हैं । श्रीवस तकिया पकड़कर तेरने लगते हैं। 

चिंता-ओह ! मेरे प्राणनाथ यहाँ थे और मैं उनके दशनों 

से भो वंचित रही ! 
( तकिया नीचे गिरा देखकर नाव का स्व्रामी क्रोध दिखाता है। ) 

नाव का स्वामी-देखो, चुड़ेल ने उसे तेरने का साधन पूरा 
कर दिया | इससे अच्छी तरह सममता हूँ। (घिंता के पास जाकर 
डॉटते हुए ) क्यो ! यहाँ खड़ो-खड़ी क्या कर रही हो ? यही 
तुम्दारा सतीत्व धर्म है कि पर-पुरुष की ओर माँका करो | हत्‌ ! 
धिकार है तुम्हे ! 

चिंता-तुम क्या जानो ? यहदी मेरे इष्ट देव हैं। यही मेरे 
स्वामी हैं । में इनकी चरण-सेविक्रा हूँ।( नीचे श्रीवत्स की ओर 
भाँककर ) ठहरिये, प्राणाधार ! आती हूँ ! 

(थिंता नदी में कूदने लगती हैं, नाव का स्वामी 
चुटिया से पकड़ लेता है। ) 

नाव का स्वामो-( चुटिया से पीछे खींचते हुए) चल, यहाँ 
बेठ । ( चिंता गिर पड़तो हैं। एक माफी को बुलाकर ) रस्सी लेकर 
इसके हाथ-पैर बाँध दो ! देखो, कहीं यह्‌ नदी में न कूद पढ़े । 


रश्य ७ ] श्रीवत्स १४७ 


मॉमी-सेठ जो ! जाती है गंगा मैया को गोद में तो 
जाने दो । 

नाव का स्वामी-ओ मूख ! नाव फिर फँस गई तब ? 

माँफकी--( ताक पर अेगुलियाँ रखते हुए ) इसके शरीर पर 
भयंकर कोढ़ हो रहा है, इसे छूना भी ठीक नहीं। पास में खड़े 
रहना भी द्वानिकारक होगा । 

नाव का स्वामी--( चिढ़कर ) अरे ! अपनी कर्म गति से सब 
कुछ होता है। रोग ऐसे ह्वी किसी को मसने नहीं दौड़ते | जल्दी 
कर, बाँध दे हाथ पैर इसके । 

माँकी-जो आज्ञा । 


“( चिंता के कमरे में जाकर माँफी डसता-डरता चिता के प/स खड़ा 
हो ज्ञाता है। ) 


चिंता--( हाथ में पेने लोहे का दुकड़ा पकड़े हुए दें श्रोर ऋुछ कह 
रही हैं) ठोक तरह स्वामी के दर्शन भी न कर पाई थी कि इस 
दुष्ट ने चुटिया से खींच कर पीछे गिरा दिया। आ, मुए, आ, 
तुम पर ही अपना क्रोध शांत करूँ। 


( पटाक्षेप ) 


पाँचवाँ अंक 
पहला व्श्य 
स्थान--सौतिपुर का राज-उद्यान 
समय- पग्रात:काल 
( व्यान की श्रपृ्व शोभा हो रही है | नाना वर्णो के फूल खिल रहे हैं;, 
इधर-उधर जलाशय बन रहे हैं । कमल के फूलों की अद्भुत शोभा मन 
को मोह लेती हे । जलाशयों के तटों पर सफेद संगमरमर 
के आ्रासन बने हैं, ओर उन पर रंगीन पत्थरों का 
काम हो रहा हे श्रीव॒त्स उद्यान के एक ओर 
आसन पर सो रहे हैं। किसी के गाने 
का शब्द सुनाई देता हे ) 
सजनि, हिंदोले पर भूलो ! 
सावन की घढियाँ मतवाली, 
( एक ख््री भूला भूलते हुए गा रही दिखाई देती हे। ) 
घिर आई घन-प्राला काली, 
तुम उदास क्‍यों बेठी, आली ! 
जग के सब दुख-सुख भूलो, 
सजनि, हिंडोले पर भूलों। 
श्रीवत्स--( गाने का शद्द सुनकर शाँख खोलते हुए) ओह ! 
दिन निकल आया । में कहाँ आ पहुँचा ? ( श्रेंगड़ाई लेते हुए उठ. 
खड़े होते ६। ) 


दृश्यर ] श्रीवत्स १४९. 
( गाने का शब्द सुनाई देता है ) 
सननि, हिंढोले पर भूलो... ... 

श्रीवत्स--( गाना सुनकर ) यह्‌ कौन गा रहा है? स्वर तो- 
किसी स्त्री का जान पड़ता है। यह स्री कौन द्वोगी ? यह उद्यानः 
किसका है ? यह नगर कौन-सा है ? यहाँ राज्य किसका है? 
( गाने वाली स्त्री को देखकर ) हाँ, इससे सब वृत्तांत विद्त हो 
जायगा ? इसके पास जाता हूँ । ( बढ़ते दें ) 

( गाने वालो छ्रो श्रीवत्स को आता देखकर विस्मित हो जाती हे 

श्रोर कूले से उतर पड़तो है। ) 

स्री-( थीरे से ) यह पुरुष कौन है ? यहाँ केसे आया ९ 
( ज्ञरा ध्यान से देखकर ) मुँह पर कितना तेज चमक रहा है | रंग- 
रूप से कोई राजकुमार जान पड़ता है, वेश-भूषा से अभागा। 
इसी सज्जन के आने से यह्‌ उद्यान हरा-भरा हो गया है। पूछें, 
नाम-धाम क्या है। ( आगे बढ़कर, श्रीवत्स से ) आपका आना 
कहाँ से हुआ १? आपके नाम में कौन-से अक्षर शोभा पाते हैं ! 
यहाँ पधारना किस कारण हुआ ? 

श्रीवत्स-मैं एक दुखिया हूँ । दुःख का मारा भटक रहा हूँ। 
मेरे नाम-धाम से कया ? 

खत्री--महाशय ! दुखिया तो सारा संसार है | राजा से लेकर 
रंक तक सव दुःख से ग्रस्त हैं । आप अपना दुःख कदिये ! 

श्रीवत्स--कुछ सुबर्ण लेकर मैं व्यापार करने चला था। मार्ग 
में नाव के स्वामी ने मुकसे छल किया । 


६१५० ओ्रीवत्स [ अंक ५ 


सत्री-छल क्या ९ 

श्रीवत्स--मैं सो रह था, मुक सोये को ही उठवाकर नदी की 
घारा में फेंक दिया । जीवन-लीला शेष थी, सो किसी प्रकार यहाँ 
पहुँच 'गया हूँ । अब आप वतायें कि यह राज्य किसका है ? क्या 
नाम है ? आप कौन हें ९ 

स्री-मैं राजकुमारी भद्रा की मालिन हूँ । यह सौतिपुर का 
राज्य है। इंद्र-तुल्य वाहु देव यहाँ के राजा हैं । 

श्रीवत्स--( सहर्ष ) अच्छा, यह सौतिपुर राज्य है ! 

मालिन--जी हाँ। आप अपना वृत्तांत बतायें कि आप कौन 
हैं । आपके मुख पर अनूठा तेज चमक रहा है। राजकुमार की 
सी आकृति है ? कहिये, आप कौन से देश पर राज्य करते हैं 

श्रीवत्स-- मालिन ! और मैं क्या कहूँ ? जो कद्द दिया है वद्दी 
इस समय पर्याप्त है । 

मालिन-महानुभाव ! मेरा उद्यान कल रात तक सूखा पड़ा 
था, आज सवेश होते द्वी फल-फूल से भरपूर हो रहा है, लताएँ 
फूलों के गहनों से सज रही हैं । आपके पधारने से ही इस उद्यान 
को अनूठी छटा हो रही है। आप अवश्य कोई असाधारण 
व्यक्ति हैं । 

श्रीवत्स--कभी था, अब कुछ नहीं हूँ । 

मालिन--( साश्चयं ) यह कैसे 

श्रीवत्स--मुझे उन सब वातों को, हाँ, एक बात को छोड़कर 
भूल जाने दो । 


शश्य १ ] श्रीवत्स १५१ 
समालिन--( अ्रधिक विस्मय से ) यह क्या पहेली है ! सब बातें 
क्‍या और एक बात कया ९ 


श्रीवत्स--अभो कुछ नहीं बताऊंगा | तुम बताओ कि इतने 
फूल किसलिए इकट्ठें कर रही हो ? 

मालिन- मैं राजकुमारी भद्रा के लिए ये फूल ले जाऊँगी। 

श्रीवत्स-वे इतने फूल कया करंगी ? 

मालिन-वे दर दिन पाती की पूजा किया करती हैं, में 
उन्हें फूल ओर माला हर दिन दिया करती हूँ । 

श्रीवत्स--राजकुमारी भद्रा को पावेती जी की आराधना से 
क्या प्रयोजन ! उन्हें सुख-ऐश्वय की क्या न्यूनता 

मालिन--महाशय ! आप ठीक कहते हैं । परंतु आपसे क्‍या 
कहूँ १ 

श्रीवत्स- इसमें छिपाने की कया बात ? 

मालिन--आप कन्याओं को बातों को क्‍या समझें ? 

श्रीवस्स-अच्छा, अपने मनोवांछित बर के लिए प्रार्थना 
करती होंगी ! 

मालिन--( मुसकराकर ) हाँ, राजकुमारी इसीलिए पाबेतो जी 
की पूजा कर रही हें । 

श्रीवत्स--( कुत्‌हल से ) तो उनके अभीष्ट वर कौन हैं ? वे 
महानुभाव केसे होंगे जिनके लिए वे अभी से अपने आपको 
कष्ट में डाल रही हैं ? 

अी० ११ 


श्ण२ श्रीवत्स [अंक ५ 
मालिन-यह में नहीं जानती, कोई नहीं जानता। राजकुमारी 
ने अपनी सखियों से भी नहीं कहा । 
श्रीवस्स--तो राजकुमारी ने अपना भेद बड़ा गुप्त रखा है। 
मालिन--अच्छा, चलूँ। बहुत विलंब हो गया। ( सोचकर ) 
अरे रे ! अभी माला गँथी ही नहीं। 
श्रीवत्स-लाओ, में माला गँथ दूँ। 
मालिन--न, महात्मन्‌ ! यह काम आपके अनुकूल नहीं । 
श्रीवत्स-- नहीं, आज मेरी गँथी हुई माला ले जाओ । मैं एक 
नये ढंग की माला गूँथ दूँगा । राजकुमारी अवश्य प्रसन्न होंगी । 
मालिन--आप नहीं मानते । अच्छा, गूंथिये, यह रद्दा सुई- 


डोरा । में छतनी देर और फूल चुन लेती हूँ । 
( श्रीवत्स माला गूँथने लगते हैं | मालिन फूल चुनती हुईं साथ 
गाती जाती हैं ओर कुछ दूर चली जाती दे । ) 
कलियो, तुम क्यों मुसकाती हो 
भोरे लोट-लोट जाते हैं, 
कानों में कुछ कह जाते हैं , 
मन में मिसरी भर जाते हैं , 
इसीलिए क्या सुख पाती हो ! 
कलियो, क्यों तुम मुसकाती हो ? 
( मालिन फूल चुनती हुईं श्रीवरत्स के पास पहुँच जातो है। ) 
श्रीवत्स--( हाथ में माला लेकर ) लो, यह्‌ ले जाओ । मेरे साथ 
बातचीत करने से जो विलंब हुआ, उसके बदले पुरस्कार पाओगी | 


जाओ कल्याण हो में भी जाता हूँ । 


ब्> 


दृश्य १] श्रीवत्स १७३ 

मालिन--( नम्र भाव से ) कृपानिधान ! आप कुछ दिन मेरा 
ही आतिथ्य स्त्रीकार करें। अपनी चरण-घूलि से मेरी कुटिया 
को पवित्र करें 

श्रीवत्स -मेरा यहाँ रहना उचित नहीं । मुझे जाने दो । 

मालिन- महानुभाव ! क्या आप जैसे अतिथि हम जैसों के 
घर ठहरने में अपना अपमान सममते हैं? तनिक भोलनी के 
बेरों का भी भोग लगाइये | 

श्रीवत्स--( विवश होकर ) अच्छा, जैसी इच्छा । 

मालिन-( सहृष ) आइये । [ दोनों का प्रस्थान 


( पट-परिवर्तन ) 

दूसरा दृश्य 
स्थान--सौतिपुर का मंदिर 
समय- सूर्योदय 
( शाजमुमारो भद्रा गोरी-पावंती की स्तुति करती दिखाई देती है। 
[गान ] 
मनवंद्धित फल देने वाली, 
गोरी भर दो मन की प्याली ! 
भर दो ठपवन में हरियाली, 
फूले.. इसकी डाला-डाली | 
डाल-डहाल १९२ कोबल काली 
कूके पंचम में मतवाली , > 
अब कल्याणी बनो कराली,”' 
भरो हृदय की थाली खाली ! 
( आकाश-्वाणी होती है ) 
# पुत्री भद्गा ! तुम्हारी भक्ति और श्रद्धा से प्रसन्न हूँ । तेरा 
बर आज यहाँ पहुँच गया है । ” 
भद्रा--( सह ) माता गौरी ! आप प्रसन्न हैं, यह जानकर 
मुझे अपार हर्ष हुआ। परंतु कुछ शंका द्वोतो है । आज कई 
राजकुमार आये हैं, में उन्हें केसे पहचाने ? 
( किर आकाशवाणी होती है ) 
८ तुम्दवारा वर दीन दशा में तुम्हारे राज-उद्यान में पहुँच गया 
है । उस पर घृणा न करना। ” 


दृश्य २] श्रीवत्स श्ष्५ 
भद्रा +[ गस्मी रतापूवंक ] दीन दशा पर घृणा न करना ! यह 
क्या ? क्या मेरा वर राजकुमार नहीं । अथवा इसमें सोच-विचार 
ज््‌ आप . ; पी मनोवांछित ५ 
केसा ? जब देवी पावती मुझ पर प्रसन्न हैं, तो मेरा मनोवांछित 
बर वही द्ोगा। [ सहपे हाथ जोड़ कर ) माता ! स्त्रीका जीवन 
विचित्र है) उत्तम वर भ्राप्त करके कन्या अपने जीवन को सफल 
सममती है। मुझे मनोवांछित वर प्रदानकर आप मेरा जीवन 
कृतकृत्य कर देंगो । 
( थाल में से पूजा को सामग्री लेकर गोरी का पूजन करती है ) 
मनवांछित फल देने वाली 
गोरी, भर दो मन की प्याली, 


भर दो इस मन में हरियाली, 
फू्ले इसको डाली-डहाली ! 


( पट-परिवर्तन ) 

तीसरा दृश्य 
स्थान--सौतिपुर का राज-उद्यान 


समय--प्रातःकाल 
( फूल लिए हुए मालिन का प्रवेश ) 
समालिन--आज कितना अच्छा दिन है! नगरी के प्रत्येक 
नर-नारी का हृदय दृ्ष के कारण फूल रहद्या है। विवाह शब्द ही 
ऐसा दै कि सबको आनंद में डुब्ो देता है। परंतु...परंतु विवाह 
के समाप्त होते समय कन्या पक्ष के लोगों का हृदय भारी होने 
लगता है। कन्या से पहला विछोह पास आता देख उसके 
माता-पिता, सखियाँ तथा दूसरे नातेदारों की आँखें डबडवा आती 
हैं। में भी आज राजकुमारी के स्वयंवर के लिए फूल तो चुन 
लाइ हूँ, परंतु हृदय उसके विछोद्द के विचार से बैठा जा रहा है । 
राजकुमारी भद्रा अब ससुराल चली जायगी । भद्रा सचमुच भद्रा 
है | इसने सवके हृदय में घर कर रखा है। परंतु क्या किया 
जाय ? कन्या पराया धन है। ( किसी के बोलने का शब्द सुनकर 
चॉककर ) अरे ! राजकुमारी भद्रा सखियों के साथ इधर ही आरा 
रही हैं | में भी उधर चलती हूँ | ( आगे बढ़ती है ) 
( दश्य-परिवतन ) 
( राजकुमारी भद्रा सखियों सहित दिचाई देती हैं ) 
पहली-सखी भद्रा । इतनी उदास मत हो। सुसराल तो 
सभा जाती हैं । 


दृश्य ३ ] श्रीवत्स श्ण्७ 

दूसरी-हाँ, उदाप्ती का क्या काम ? एक घर के रहते दूसरा 
घर रहने को बन जाता है। 

ततीसरो--एक माता-पिता के रहते दूसरे माता-पिता और वन 
जाते हैं । 

चौथी--मन बहलाने को एक और वस्तु मिल जाती है | 

( सब हँस पड़ती हैं, भद्रा मौन रहती हे । ) 

दूसरी--( भद्रा की ओर देख कर ) भद्रा है तो चुप, परंतु होंठ 
बता रहे हैं कि... .. ... 

भद्रा--तुम्शारा सिर फिर गया है। 

पहली--सिर फिर गया है ? ( दूसरी सघ्ो का सिर देखकर ) 
सिर फिर गया है। किरा तो दिखाई नहीं देता। ( सब हँस 
पड़ती हैं । ) 

चौथी--अब हँसो हमारी सद्धी भद्रा ! 

दूसरो--हँसी दवाना सीख रही थी | 

भद्रा--( मुसकण कर ) ठुम बड़ी नटखट होती जा रही हो । 

दूधरी --अब देखना तुम क्या-क्या वन जाआगी। मैं भला 
क्या हूँ ९ 

( सब सखियोँ हँस पड़ती हैं । ) 

मालिन--( पास पद्-ुँचकर राजकुमारी को प्रणाम करके ) राज- 
कुमारी ! आपके लिए फूल लाई हूँ । 

दूसरी - फूल !' आज इन्हें एक विशेष फूल चाहिए। 

मालिन-विशेष फूल ! वह कौन-सा फूल द्वाता है ? 

दूसरी--एक फूल होता है । क्या तू नहीं जानती ९ 
सालिन--६ सविस्मय ) मैं तो नहीं जानती | 
दूसरी--बह ऐसा फूल होता है जिसका आकार पुरुष के 
मुख जैसा होता है । उसे पुरुष-मुखी फूल कहते हैं । 
मालिन--( सविस्मय ) पुरुष-मुखो फूल ! एक सूर्य-मुखी फूल 
तो होता है । पुरुष-मुखी फूल कैसा ? 

दूसरी--अरी मूढ़ ! ऐसा फूल जिसकी आँखें कमल जैसी 
हों, जिसका मुँह कमल जैसा दो और...जो. सारा गुलाब के फूल 
जैसा हो, और ...और...... 

( सब हँसती हैं, भद्रा एक ओर जाने लगती है। ) 
तीसरी--( हाथ पकड़कर ) अभी से अलग होने लगीं ९ 
मालिन--( थागे बढ़कर ) यह फूल बहुत सुंदर है। लीजिए। 
भद्रा--( रुककर मालिन से ) मुझे फूल नहीं चाहिए, ले जाओ। 
चौथी-मालिन ! तुम नहीं समर्की। राजकुमारी आज 

स्वयंवर के लिए फूल इकट्ठे करवा रही हैं । 

( सब हंसतो हें, भद्रा भी मुसकराती है । ) 
मालिन-वाह्द ! फूलों की क्या कमी है ? हमारी राजकुमारी 
के लिए और मनों फूल आ सकते है। ( यह कहकर वह फूल उस 
पर फेक देती है । ) 
दूसरी--अहृह ! आज स्वयंवर है, पुष्पवर्षा अभी से द्वोने 


लगी । 
( सब हँसती हैं । ) 


दृश्य ३ ] श्रीवत्स १०९ 

पहली- अरे ! ठुम सभी राजकुमारी को बना रही हो । यह 
ठीक नहीं । 

दूसरो--हम क्‍या बना रही हैं ? यह आप ही वधू बनने 
जा रहो हैं, स्वयंवर रचा रहो हैं. । 

( सब्र हँंसती हैं। भद्रा एक ओर मुँह करके खड़ी हो जाती हे | 

सामने से श्रीवत्स अपने ध्यान में मग्र आते 
दिखाई देते हैं । ) 
भद्रा --( चोंककर ) यह पुरुष कौन है ९ 
( सब उपर देखती हैं । ) 

मालिन--यह मेरा पाहुना है । 

भद्रा--( रिस्मय से ) यह तुम्द्ारा पाहुना ! यह केसे ? 

तीसरी--इसमें विस्मय केसा ? पाहने जैसे होते हैं ! 

दूसरी-तुम नहीं समझो री ! रंग-रूप से तो ये कोई महा- 
पुरुष दिखाई देते हैं । इससे सखो भद्रा ने ऐसा कहा है। 

भद्रा--( रु सोचने लगती है ) चलो, अब लौट चलें। 

तीसरी-ख््रियों को पर-पुरुष का दर्शन करना निषेध है । 

दूसरी-अरी मूर्ख ! अभी स्व-पुरुष और पर-पुरुष का 
क्या भेद ? 

पहली और चौथी--हाँ, ठीक कहा, ठीक कद्दा । 

( सब हँसती हैं। हँसी सुनकर श्रीवत्स की दृष्टि इधर पड़ती 
है। इन्हें देखकर वे दूसरी ओर चले जाते हैं । ) 

तोसरी--अरी मालिन ! इन्हें पहले तो कभी देखा नहीं | यह 

तुम्हारे पाहुने कब आये हैं ? 

मालिन--कल ही आये हैं ९ 

दूसरी-कहाँ से आये हैं ९ 

मालिन- यह तो मैं नहीं जानती। 

चौथी-वाह ! वाह ! तुम्हारा पाहुना और न पता न 
“ठिकाना । 

मालिन--कोई दुखिया हैं । किसी ने इन्हें नदी में बहा दिया 
था, तैरते-तैरते यहाँ नदी-तट पर आ पहुँचे । 

पहली--और तुमने अपने पास ठहरा लिया। 

मालिन--जी, हाँ, बड़े भाग्यवान्‌ हैं । 

दूसरी--सो कैसे ? 

मालिन--इनके वहाँ पधारने से उद्यान की शोभा दुगनी हो 
गई है । आज बहुत फूल उतरे हैं । 

दूसरी-तो सखो भद्रा ! गौरी-पावंती ने यही वर तुम्हारे 
लिए भेजा है । 

भद्रा-हाँ, यही आदेश किया था । 

दूसरी--तभी तो आज इस उद्यान में विशेष फूल खिला 


दिखाई दे गया । 
( सब हँसतो हैं, भद्रा झेंप जाती है ) 
भद्रा-हटो, में नहीं बोलती । 
सखियाँ--अभी से बोलना ध्द कर रही हो, विवाह बाद 
क्या होगा ? ( भद्रा एक ओर जाने लगती है। हँसती-हँसती सब 
सखियों ओर मालिन उसके पोछे-पीछे जाने लगती हैं।) ...[ प्रस्थान 
( पट-परिवर्सन ) 


इंश्य ४ ] श्रीवत्स १६१ 


चौथा दृश्य 
स्थान--मालिन को कुटिया 
समय-दोपहर बाद 
( मालिन और श्रीवस्स बैठे बातचीत कर रहे हैं । ) 

मालिन--आज आप स्वयंवर सभा में मेरे साथ चलें । 

श्रीवत्स--मैं वहाँ जाकर क्या करूँगा ? मेरी दीन अवस्था 
मुमे वहाँ लज्जित करेगी । 

मालिन--आप ठौक कहते हैं, परंतु मेरी इच्छा है कि में 
आपको स्वयंतर में अवश्य ले जाऊँ ! मेरे सन में विचार उठता 
है कि आपको ही राजकुमारी भद्र| वर लेंगी | 

श्रीवत्स--( आश्चर्य से ) यह क्‍यों ? 

मालिन--वाह्‌ ! इसमें आश्चये कैसा ? आप के समान रूप- 
वान्‌, तेजस्वी और गुण-धाम और कौन द्वोगा ? 

श्रीवत्स--इस संसार में गुणों को कोई सीमा नहीं । एक से 
एक बढ़-चढ़कर द्वोता है । 

मालिन-मेरे इस जिचार के लिए कुछ कारण है । 

श्रीवत्स --वह्‌ क्‍या ? 

मालिन--आज राजकुमारी अपने योग्य और मनोवांछित 
बर को प्राप्ति के लिए पात्रती देवी का पूजन कर रहो थीं। राज- 
कुमारी से पावती देवों ने प्रकट होकर कहा कि तुम्दारा मनो- 
वांछित वर इस नगर में पहुँच चुका है। उसकी दीन दशा 

देखकर घृणा न करना | हो न हो आप ही उसके मनोवांछित 
बर हैं । 

श्रीवत्स--मैं तो विवाह कर चुका हूँ। हाँ, ( श्राह भरकर ) 
दुभोग्य से इस समय हम दोनों प्रथक्‌ हो रहे हैं। में जानता हूँ 
कि वह जीवित है। में और विव्राह न करूँगा | 

मालिन--और यदि राजकुमारी जयमाला आपके गले में 
डाल दे ९ 

श्रीवत्स-मैं पहले ही उससे क्षमा माँग रँगा। 

मालिन-मैं आपको स्वयंम्वर में पहुँचाये विना न मानँंगी। 
मैं आपके लिए कुछ तैयारी करके अभी आती हूँ। 

[ प्रस्थान 
( श्रीवत्स को एक आकाशवाणी सुनाई देती हे ) 

“ श्रीवत्स ! भद्रा को स्त्रोकार करने में संकोच मत करो ! ”” 

श्रीवत्स--यह क्या ? लक्ष्मी देवी कहती हैं कि उसे म्वीकार 
कर लेना । अच्छा, जिवश हूँ । देवी की आज्ञा उल्लंघन नहीं कर 
सकता । पहले आज्ञा उल्लंघन की थी तो वी में डूबने 
लगा था। 

मालिन--( प्रवेश करके सहषे ) आइये, स्वयंवर में चलें। 


श्रीवत्स--अच्छा, विवश हूँ । चलो । 
[ दोनों का प्रस्थान 


( पट-परिवर्तन ) 


दश्य ५ ] श्रीवत्स १६३ 
पाँचवाँ दृश्य 
स्थान-स्वयंवर-मंडप 
समय-तीसरा पहर 
( सोतिपुर-तरेश तथा मंत्री, अ्रधिकारी तथा घरी-मानी बैठे हैं । उनके 
सामने घेरे में कई देशों के राजा तथा राजकुमार विराज रहे 
हैं। मंदप के बाहर वृहत तोस्ण-पर कदंब रक्ष २*% 
की छाया तड़ रही है । चारों ओर दशशाक- 
ज्ञनों की भीड़ लग रही है। ) 

एक--( थीरे से अपने साथी से ) राजकुमारी आ गई, देखो, 
राजकुमार कैसे उतावले हो रहे हैं। शरीर-मात्र इधर रह गये 
हैं, मन उधर उड़ गये हें । 

दूसरा-कन्या के लिए यह समय बड़े सोच-विचार का 
होता है। इतने राजाओं में से केवल दशेन-मात्र से वर निश्चय 
करना बड़ी बुद्धिमत्ता का काम है । 

पहला--बुद्धिमत्ता भला इतनो आयु को कन्या में क्या 
होगी ? बड़े-बड़े लोग चकरा जायें | बस, भाग्य की बात कहो । 
जहाँ भगवान ने संबंध जोड़ा है वहीं जुड़ जाता है । 

दूसरा- हाँ, भगवान्‌ की इच्छा के विरुद्ध कुछ नहीं हो 
सकता | 

बाहुदेव--( थागे बढ़कर दोनों ओर बैठे राजटंद की ओर देखकर ) 
मान्यवर महानुभावो ! आज इस शुभ अवसर पर आपने यहाँ 


१६७ श्रीव्रत्स | अंक ५ 
पधारकर मुझ पर बड़ा अनुप्रह किया है, मैं आपको हार्दिक 
धन्यवाद देता हूँ। इस समय मुझे कुछ अधिक कहने की 
आवश्यकता नहीं | आप सब मेरे अतिथि हैं और पूज्य हैं । परंतु 
मेरी कन्या का स्वामी वही होगा जिसको राजकुमारी भद्रा 
जयमाला अपंण करेंगी। अतएवं इस सम्मान का प्राप्त होना 
अथवा न होना राजकुमारी के निर्णय पर निर्भर है, में विवश हूँ, 
क्षमा प्रार्थी हूँ । ( राज-पुरोहित से ) पुरोहित जी ! अब राजकुमारोः 
को बुलाकर काये आरंभ कीजिये । 
( पुरोह्धित का प्रस्थान तथा सख्ियों सहित भद्रा को लिये पुनः 


प्रवेश । राजकुमारी को देखकर राजकुमार श्रापस में धीरे- 
थीरे कुछ बातें करते दिखाई देते हैं 


बाहुदेव-पुत्री ! आगे बढ़ों और सुयोग्य वर को बरो | 
( भद्रा हाथ जोड़कर सिर झुकाती है। हाथ में थाल लिये एक 
सखी भद्गा के साथ थ्रा खड़ी होती है। ) 
भद्रा--( इधर- उधर दृष्टि डालकर धीरे से ) किधर चलें ? 
सखी- इधर आओ | 


( सखी एक ओर बढ़ती हे। भद्रा भी उधर जाती है । पीछे श्रोर 
सखियाँ चलती हैं | एक स्थान पर भद्गा रुक जाती हे । 
उसे रुकी देखकर भाट कहता है। ) 


> 

26 कलिंग-नरेश हैं | बाहुबल में आप महेंद्र परत की 
समता रखते हैं | आप महेंद्र पवंत तथा समुद्र के अधिपति हैं । 
शत्रुओं के नाश के लिए गज-रूपी महेंद्र पवेत ही आपकी सेनाओं 
का अग्र-भाग बनता है। आप धनुषधारियों में श्रेष्ठ हैं। आपकी 


दृश्य ५ ] श्रीवत्स १६५ 
भ्ुज्ञाओं पर धनुष को डोरी से दो सूखे हुए घाव ऐस हो रहे 
हैं मानो आपके वंदी किये गये झुत्रुओं की ख्लियों के काजल 
सहित अश्रधारा से दो मार्ग बने हैं | आपका राज-प्रासाद समुद्र 
तट पर ही है। अतएब प्रातःकालीन मंगल-वाद्यों का कार्य समुद्र 
के ही ऊपर है ), 

( राजरुपर्शि दो-तीन राजझुमार छोड़कर आगे बढ़कर रुकती 

है और इधर-उवर खोज भरी आँखों से फ्रिसो को दूँडती 
जान पड़तो है। ) 

भाट-ये नागपुर के नरेश हैं! इस राज-बंश पुर महर्षि 
अगस्त बड़े दयालु हैं । घमंडी लंकरापति को भो नागपुर राज्य 
द्वारा जन-स्थान पर आक्रमण का भय घेरे रहता था। दत्षिण- 
भारत के यह एक-मात्र अधिपति हैं । इन्हें वरने से रत्नादि सहित 
सागरों के पति की तुम धर्मपत्नी बनोगी । आपकी आकृति नील- 
वर्ण के समान है । तुम्द्वारा सूक्ष्म शरीर गोरोचन के रंगवाला है । 
तुम दोनों के मेल से एक दूसरे की शोभा ऐसी बढ़ेगी जैसे बिजलो 
से बादल की शोभा बढ़ती है । इनके साथ तुम मलय-पवत के 
सुंदर दृश्यों द्वारा मनोविनोद करना । /! 

( गजकुमारो कुछ राजझुमारों को छोड़कर आगे बढ़कर रुकती दे । ) 

भाट--ये कोशल के राजकुमार हैं । इन्हीं के पृर्वज पुरंजय 
हुए हैं जिन्होंने इंद्र क़ो देवामुर संग्राम में बैल के रूप में अपना 
वाहन बनाया था । वैल के ककुद्‌ पर बैठने से उनका नाम कऊकुस्स्थ 
पड़ा । इस राजवंश की कोति पर्वेत-शिखरों पर आरूढ़ हो गई है 


२६६ श्रीवत्स [ अंक ५ 
और नीचे. समुद्र में प्रवेश करके नाग-लोक में फैलकर स्वर्ग 
'पहुँच गई है । 
( राजकुमारी कुछ राजकुमारों को छोड़कर आगे बढ़कर रुकती हैं। ) 

भाट-ये मथुरा के राजकुमार हैं । इन्हीं के देश में श्रीकृष्ण 
ने जन्म ग्रहण किया था। उसो देश में चेत्र-रथ बन के तुल्य 
बृंदावन है । वहीं गोवर्धन पर्वत पर अनूठे मयूर-नृत्य दृष्टिगोचर 
ते हैं । 

( राजकुमारी तोरण के पास पहुँचती हे, बाहर कदंब दृत्त के 

नीचे उन्नत-ललाट तथा तेजस्वी शरीरधारी श्रीव्त्स को 
बैठे देखकर जयमाला उनके गले में डाल देती है। 
मंदप में दर्शकों की बातचीत के कारण 
कोलाहल मच णाता दै। ) 

एक दश्शक--राजकुमारी की इच्छा अनूठी है। 

दूसरा दशक-देखो, राजकुमार बेसे आग-बबूला हो 
रहे हैं । 

कोशल-नरेश--अनर्थ हो गया ! अंधेर हो गया ! हमें यहाँ 
बुलाकर हमारा निरादर किया गया है । 

अवन्ति-कुमार-राजा बाहुदेव ने इस ध्रृष्ट कन्या द्वारा हमारा 
घोर अपमान कराया है। 

बाहुदेव--( सक्रोध सिंहासन से उतरकर ) भद्रा ! तुमने मेरे 
उज्ज्वल कुल पर लांछन लगा दिया । तेरी बुद्धि क्‍यों हरी गई ? 

मगध-नरेश--सौतिपुर-नरेश ! आपके प्रति मेरी प्रीति है, 


ऋश्य ५ ] श्रीवत्स १६७ 
'परतु आपको यदि अपनी कन्या के भावों का ज्ञान था तो राजवबृंद 
को न बुलाकर भिखारियों को बुलाना था । 

वाहुदेव--उपस्थित राजबूंद ! आपका मेरी ओर से कुछ 
निरादर नहीं हुआ मेरी कन्या ने, मूढ़मति कन्या न, आपके 
साथ-साथ मुझे भी लज्जित कर दिया है । 

( कोलाहल अ्रधिक होने लगता हें। ) 
[ सक्रोध राजढद का प्रस्थान 
( सर्दियों सद्दित भद्रा पोछ्े लोटती है । राजा बाहुदेव के पास पहुँचती है । 
दशकजन भी धीरे धीरे तितर-बितर होने लगते हैं ) 

राजा वाहुदेव-( ब्ॉटते हुए ) भद्रा! आज तुम्हें क्‍या हो 
गया ? बुद्धि भ्रष्ट क्यों हो गई ? इतने राजा तथा राजकुमारों को 
छोड़कर एक भिखारी के अपना जीवन अपण कर दिया ! हत, 
धिकार है तुम्हें ! 

भद्रा-पिता जी ! आप क्रोध न करें । मेरे आराध्य देश कोई 
ऐसे-बैसे नहीं । उनसे आपका गौरव बढ़ेगा | और. 

बाहुदेव--( बिना सुने ) भाड़ में गया सब गौरव, और क॒एँ 
में गई' तुम ! मेरा तुमसे कोई संबंध नहीं ? यदि मेरा बचन 
मानना है तो इस भिखारी को त्याग कर फिसो योग्य वर को 
चुनो । 

भेद्रा--( नम्नरतापृवंक ) पिता जी! आप सरीखे पिता की 
कन्या होकर, सती शिरोमणि माता के गर्भ से उत्पन्न होकर, 
क्या में और वर चुन सकती हूँ ? कह है :-- 

औ० १२ 


१६८ श्रीवत्स [ अंकः% 
दीर्घायुरथवाल्पायु: सगुणो निर्गेशोषपि वा। 
सक्ृद्‌ वृत्तों मया भरता न द्वितीय॑ वृणोम्यहम्‌ ॥ 
सतीत्व धर्म का अपमान करना स्त्रियों के लिए घोर पाप है! 
मैं अपना जीवन त्याग दूँगी, परंतु अपना निश्चय न बदलूँगी। 
बाहुदेव--( सक्रोध प्रधान मंत्री से ) तो आप इस अभागिन का 
विवाह उस भिखारी के साथ साधारण रीति से कर दें और दोनों 
को नगर से निवांसित कर दें। में ऐसी पुत्री और ऐसे वर का 
मुँह नहीं देखूँगा | 
प्रधान मंत्री--जो आज्ञा । 
[ बाहुदेव का सकोध प्रस्थान 
प्रधान मंत्री--राजकुमारी ! मैं परवश हूँ, मेरे लिए क्यए 
शाज्ञा है? 
भद्रा--आप सोच न करें, पिता जो की आज्ञा का पालक 
करें । मेरे लिए अपने कतंठ्य-पथ पर चलना ही श्रेयस्कर है | 
प्रधान मंत्री- तो आइये । 
( दोनों बढ़कर श्रीवत्स के पास पहुँचते हैं। ) 
प्रधान मंत्री--आइये, वर महोदय ! आइये। 


श्रीवत्स-विचित्र समस्या है ! अच्छा । 
[ तीनों का प्रस्थार 


( पट-परिवर्तन ) 


दृश्य ६ ] श्रीवत्स १६९ 


छठा दृश्य 


स्थान--नगर के बाहर श्रीतरत्स का स्थान 
समय--मध्याह के पूर्व 
( श्रीवस किसी चिता में लीन दिखाई देते हैं। ) 

श्रीवत्स--( गणना करते हुए ) बारह वर्ष तक शनि देव के 
कोप की अवधि थो । आज बारह वर्ष व्यतीत दो गये । शनिदेव 
का क्रोध अ्रव जाता रहेगा । अत्र चिंता के खोजने का फिर यत्र 
करना चाहिए | बेचारी चिंता को पल-पल काटना भारो हो रहा 
होगा । जब वह भद्रा को देखेगी तब वह क्‍या कहेगी ? मैं क्‍या 
करता ? लक्ष्मी देवी की आज्ञा का उल्लंघन केसे करता ? भद्रा ने 
मेरे लिए बड़ा त्याग किया है। मैं उसके सुख के लिए कुछ प्रयत्न 
नहीं कर सकता । नगर में होता तो कुछ काम करके जीविका' 
प्राप्त कर लेता, परंतु नगर-प्रवेश निषिद्ध है। देखें... ... 

( भद्दा का प्रवेश ) 

भद्रा--( श्रीवत्स की चिंतामुदा देखकर ) नाथ ! आज आप 
चिंतित क्यों हो रहे हैं ? क्‍या मुकसे कुछ अपराध हुआ है ? 

श्रीवत्स-भला तुमसे अपराध क्या होता ? मैं यह सोच रहा 
था कि तुम राज-सुख-ऐश्वर्य में पली हो, लाड़-चाव से तुम्हारा 
पालन हुआ है, परंतु मैं तुम्दारे लिए कुछ नहीं कर पाता । 

भद्रा-नाथ ! तुमे तो कोई दुःख नहीं, किसी वस्तु की 
आवश्यकता नहीं | आपको जिस वस्तु की इच्छा हो, वह कहिये, 

में अपनी माता जी को संदेश भिजवाकर वह इच्छा पूरो कर 
ढूँगी। पिता जी चाहे रुष्ट हो रहे हैं, परंतु माता का-सा स्नेह 
संसार में कद्दीं नहीं मिलता । 

श्रीवव्स--ठीक है, माता का स्नेह अनुपम कहा है, परंतु वे 
भी विवश होंगी । 

भद्रा--यदि आपकी इच्छा हो तो में माता जी द्वारा पिताजी 
को कहलवाऊँ कि आपको किसी राजकीय काये पर नियुक्त कर 
दें । जहाँ इतने लोग राजकीय कार्यों पर नियुक्त हैं, वहाँ आपको 
भो, अपनी कन्या के पति को भी, वे किसी स्थान पर नियत कर 
दें तो कौन-सी बड़ी बात है ? 

श्रीवस्स--पिता जी अपने वचन के पक्के हैं । वे नगर में हमें 
जाने नहीं देंगे । यदि राजकीय कार पर नियत करेंगे, तो नगर में 
निवास भी स्वीकार करना होगा | ( सोचकर ) यहाँ नदी पास है। 
मुझे इस नदी पर नावों से कर एकत्र करने का ही काम दे दें। 
इस प्रकार उनका वचन भो पूरा रहेगा और हमारा काम भी वन 
जायगा । 

भद्रा - यह काम आपके योग्य नहीं । 

श्रीवस्‍्स--इस समय और क्या हो सकता है ? में इस काम 
से नीच और तुच्छ काम कर चुका हूँ। चंदन को लकड़ी काटकर 
बेचता रद्दा हूँ । उससे तो यह काम बुरा नहों । और...... 

भद्रा--हाँ, कहिये, चुप क्यों हो गये ? 

श्रीवत्स--अथवा इसी प्रकार कुछ दिन और भी व्यतीत हो 
जायेंगे। मुझे आशा है कि मेरे दिन शीघ्र ही फिरेंगे। दुःख सुख 
में बदलने लगेगा, फिर से भाग्योदय होगा । 

भद्रा--यह केसे ? क्‍या कोई देव-बाणों हुई है ? 

श्रीवत्स-नहीं, देव-बाणी नहीं | माता लक्ष्मी ने कहा था कि 
शनिदेव के क्राध को अवधि बारह वर्ष है। मैंने गिना है कि आज 
यह्‌ अवधि व्यतीत हो गई है । 

भद्रा--( प्रसत्र होकर ) तो फिर मेरे पिताजी का क्रोध भी 
कम होने लगेगा | प्रिय वहिन चिंतादेवी का भी शीत्र साज्ञात 
होगा । 

श्रीवत्स-देख, वह शुभ अवसर कब्र होता है ? आशा है कि 
माता लक्ष्मी हमारे संयोग का कोई शीघ्र उपाय करेंगी। वे हम 
पर बड़ा स्नेह रखती हैं । 

भद्रा-मेरी यही मनोकामना है कि प्रिय बहिन चितादेवों के 
दर्शन शीत्र हों और मुके उनकी भो सेवा करने का सौभाग्य 
प्राप्त हो | 

( गीत का शब्द सुनाई देता है ) 
मन २ चिता करना छोड़ ! 
प्रभु स स्‍नह लगाये ज्ञा तृ, 
भद्रा- यह कौन गा रहा है ? 
श्रीवत्स--केसा मधुर गीत है ? 

( महर्षि नारद का वीणा वजाते हुए प्रवेश। साथ में वे तान 

छेड़ रहे हैं। ) 
प्रभु के ही गुण गाये जा तू , 
सेवा में सुख पाये णातू , 
मत माया से नाता जोड़ ! 
मन रे चिंता करना छोड़! 

श्रीवत्स--( महर्षि को देखकर ) अहा ! यह तो महर्षि नारद 

पधारे हैं । 
( दोनों उठकर खड़े हो ज्ञाते हैं ओर आगे बढ़कए महर्षि का 
सत्कार करते हैं। नारद श्राशीर्गाद देते हैं । ) 

नारद्‌-पश्रोवत्स ! अब तुम्हारे संकट का समय कट गया। 
सती चिंता एक सेठ के चंगुल में फँस रही है । 

भद्रा--वह केसे ? 

श्रीवत्स--आह्‌ ! उस अबला ने बड़ा दुःख पाया। 

नारद-राजन्‌ ! तनिक धीरज रखो। अब वह तुम्हें शीघ्र 
ही मिलेगी । 

श्रीवस्स-वह केसे ? 

नारद-उसे सेठ ने नाव में बंदो वना रखा है । वह नाव 
इधर शीघ्र ही आने वाली है। तुम उसे तत्र पा सकोगे। 

भद्रा-महदर्षि ! नाव तो यहाँ प्रतिदिन कई आती हैं । 

नारद-हाँ, पुत्री ! ठीक कहती हो, परंतु......परंतु यदि 
राजा के नावों का कर एकत्र करने का काम ले लें, तो सुविधा 
है गी। तब ये प्रत्येक नाव को देख-भाल कर सकेंगे । 

ओऔवत्स-देवर्षि ! आपके आने से पहले यही चर्चा हो रही 
थी । 

नारद-बहुत ठीक । ऐसा द्वी करो । महाराज बाहुदेव का भी 
क्रोध अब शांत ह्वो रहा है। वह यह पद आपको देना स्वोकार 
कर लेंगे। अच्छा, अब चलता हूँ । 

अद्रा-महृषि ! आतिथ्य ग्रहण कर जाइएगा | 

नारद--पुत्री ! हमारे पैर में तो चक्कर है। कहीं अधिक देर 
उहरने का स्वभाव ही नहीं | 

[४ मन रे चिंता करना छोड़ 


गाते हुए प्रस्थान 


( पट-परिवर्तन ) 

सातवाँ दृश्य 
स्थान -राजा बाहुदेव का मंत्रणा-गृह्‌ 
समय-णएक पहर बाद 
( राजा वाहुरेव राजसिंद्ासन पर विशनमान हैं। सामने 
दो मंत्री बेठे हैं । ) 
प्रधान मंत्री-महाराज ! खुना है कि नदी-तट का प्रधाना 
रक्षक वड़ी सावधानी से काम कर रहा है। मेरा अनुमान है कि: 
वह राज-कार्य में अवश्य अभ्यस्त है ! ,. 
बाहुदेव-प्रधान मंत्री ! में अचंभे में हूँ कि यह पुरुष कौन 
होगा ? भद्रा को सखियाँ कहती हैं कि भद्रा ने यह बर देव-प्रे रणा 
से वरा है । 
एक मंत्री--आऊकृति तो राजकुमारों को-सो है । परंतु बड़ा 
आश्रय है, यदि वह राजकुमार ह्वोता तो गुप्त क्यों रहता ? इतना 
निरादर होने पर भी प्रकट क्‍यों नहीं हुआ ? 
दूसरा मंत्री -संभव है अपनी दह्वीन दशा के कारण उसने 
अपना रहस्य प्रकट न क्रिया हो ((बीर-इलोन पुरुषों के लिए 
लज्ञा मृत्यु के समान है ।) हे | 
न है 
( द्वारपाल का प्रव्रश | 


द्वारपाल--( कुक कर प्रणात् करके ) महाराज ! नदी-तट के- 


प्रधान रक्षक ने अपने दो कमंचारियों के साथ एक सेठ को बंदीः 
करके भेजा है । वे आपके दर्शन करना चाहते हैं । 

बाहुदेव -उपस्थित करो | 

[ द्वारपाल का प्रस्थान 
प्रधान मन्त्री-- सेठ को बंदी करने का वया कारण ? 
बाहुदेव-कर बचाने के लिए धोखा दिया होगा । 
( दो कर्मचारियों का बंदी सेठ सहित प्रवेश । अभिवादन के श्रनंतर ) 

एक करमचारी-महाराज ! प्रधान तट-रक्षक ने इस सेठ को 
बंदी करके भजा है । इसकी नाव नदी-तट पर लगी थी। इसकी 
नाव पर चोरी का सोना मिला है । 

बाहुदेव-( साश्चय ) चोरी का सोना कैसे ? 

सेठ--( प्रसत्र होकर दीन भाव से ) महाराज ! मैं आपसे न्याय 
चाहता हूँ | आपके कर्मचारी ने मेरा सोना हर लिया है और 
मुझे बंदी कर लिया है। बह बड़ा लोभी है। सोने को चोरी ? 
भला किसका सोना चोरी का क्‍या श्रमाण ? आप पधर्म-मूर्ति 
हैं । मेरा निर्णय कीजिये । 

वाहुदेव--( प्रधान मंत्री से, धीरे से ) यहाँ से किसी का सोना 
चोरी नहीं हुआ । फिर नदी-तट के रक्षक ने इसका सोना चोरी 
का केसे ठहराया है ? 

प्रधान मंत्री-- ( थीरं से ) कदाचित्‌ ड्स पर किसी राजकीय 
कोष की मुद्रा दो । 

वाहुदेव--( धीरे से ) तो यह भी संभव है कि किसी राजा ने 
अपने सोने का कुछ भाग वेच दिया हो । 

प्रधान मंत्री--( भीरे से ) हाँ, आपका विचार भी ठीक है। 
(कमेचारी से उच्व स्वर से ) नदी-तट के रक्षक ने कुछ और संदेश 
-नहीं दिया ९ 
एक कमचारी--उन्होंने कद्दा है कि मेरा नगर-प्रवेश निषिद्ध 
है, अन्यथा मैं स्वयं आपके सम्मुख उपस्थित होकर सब बात स्पष्ट 
करता | अब जो आपकी आज्ञा हो, वेसा करूँ। 
( प्रधान मंत्री राजा की श्रोर देखते हैं। ) 
वाह देव--( सोचकर ) यह राजकारय है-.। उनके उपस्थित होने 
में कोई दोष नहीं । 
दूसरा कमंचारी-जो आज्ञा । [ प्रस्थान 
सेठ--( कर्मचारी से ज़रा श्रागे बढ़कर ) महाराज ! आप देखेंगे 
'कि वह नीच दोषी प्रमाणित होगा। महाराज ! हम व्यापारी 
लोग हैं । यहाँ कोई वस्तु मोल ले ली, दूसरे स्थान पर जाकर 
बेच दी । वहाँ से काई और वस्तु ले ली और तीसरे स्थान पर 
बेच दी । इसी प्रकार हम व्यापार करते फिरते हैं | ऐसा अंधेर 
कहीं नहीं देखा था | उस दुष्ट ने मेरा मान मिट्टो में मिला दिया ! 
बाहुदेव-सेठ ! धीरज रखो। अभी निर्णय हो जायगा। 
आपका सोना कितना हे ? 
सेठ-मेरे पास सोने की पचास इटें हैं, एक-एक इंट में दो-दो 
ईटें जुड़ी हुई हैं । अलग-अलग गिनकर सौ ईटें सममिये। 
बाहुदेब--आपने यह सोना कहाँ से मोल लिया । 

सेठ-महाराज धर्मावतार ! हम व्यापारी लोग यह हिसाब 
नहीं रखते कि यह्‌ वस्तु कहाँ से ली और वह वस्तु कहाँ से ली। 
हमें तो लाभ से प्रयोजन है । जद्दाँ से कोई बस्तु सस्ती मिल गई, 
ले ली । जहाँ महँगो देखी, वहाँ वेच दी । 

बाहुदेव--( कु कोत दिखाकर ) किसी साधारण वस्तु के मोल 
लेने का चाहे स्मरण न रहे, परंतु स्वर्ण जैसी वस्तु के विषय में 
यह बात नहीं हो सकती | ( डॉट कर ) सच बताओ, तुम्हारे पास 
इस स्वर्ण को अपना बताने का क्या प्रमाण है ९ 

सेठ-महाराज ! हम लोगों की आँख की परख ही ह्वोती है ; 
जिससे हम अनेक वस्तुओं में मिली हुई भी अपनी वस्तु को: ' 
पहचान लेते हैं, और मैं क्या प्रमाण दूँ ? ( रोने-सा कगता है) 

बाहुदेव---[ प्रयात मंत्रो से ] श्रभो इसे वंदी-गृह में रखो । 
सट-रक्षक के आने पर बुला लेना | अब सभा विसर्जित होती है । 


( पट-परिवर्तन ) 

आठवाँ दृश्य 
स्थान -न्याय-सभा 
समय--सायंकाल के पूव 
( राजा चाहुदेव, प्रधान मन्त्री, न्‍्याय-प्रंत्री श्रादि सभासद तथा 
अप्य सम्मानित जन यथा स्थान वेंठे दिखाई देते हैं। बीच 
में सेठ, नदी-तट“क्षक ( श्रीवतःस ) तथा कुछ 
राजकमंचारी खड़े हैं ) 

वाहुदेव--तट-रक्षक ! चोरी का सोना कहाँ है और तुम्हारे 
पास उसे चोरी का ठहराने के लिए क्या प्रमाण है ? 

तट- रक्षक -( साने को गठरी राजा बाहुदेव के सामने रखवाकर ) 
राजन्‌ ! यह है चोरी का सोना । इसे चोरी का ठहराने के लिए मैं 
यहीं नित्रेदन करना चाहता हूँ कि यह सोना मेरा है | 

सेठ - बिलकुल भूठ, सफ़ेद भूठ । तुम्हारे पास इतना सोना 
कहाँ से आया ? 

तट-रक्षक-देव ! यह सेठ एक भीषण नर-पिशाच है। 

बाहुदेव -सो केसे १ 

तट-रक्षक-सुनिये, मैं पूरी कहानी कहता हूँ । में यह सोना 
बेचने के लिए इसकी नाव पर बेठा था । इस निलंज्ज लोभी ने 
मुझे रात के समय सोये हुए को सह_सा नदी में फंकव्रा दिया। 
देव-क्पा से में बचकर आपके राज्य में आ पहुँचा । 

( सब एक दूसरे को ओर साश्चय देखते हैं । ) 
सठ-महाराज ! यह सब भूठी कद्दानो है । इससे भला केसे 

पसिद्ध हुआ कि यह्‌ सोना इसका है ? क्रिसी और के श्रम में मुझे 
फाँस रहे हैं । 

न्याय-मंत्री--तट-रक्षक ! आप यह [बताये कि यह सोना 
आपका केसे प्रमाणित हो सकता है । 

तट-रक्षक -मैं इस सोने को अपना सिद्ध कर सकता हूँ। 
यदि यह सेठ इन सोने के इंटों को अपनी बताता है तो यह इन 
“पर अपना कोई चिह्न बताये । 

प्रधान मंत्री--क्यों सेठ, इन इंटों पर अपना कोई चिह्न दिखा 
-सकते हो ? 

सेठ-( ३ंटों को ध्यान से देखते हुए ) प्रधान मंत्री जी! इन 
ईंटों पर भला क्‍या चिह् होता ? हमने तो कभी कोई चिह्न नहीं 
लगाया । इन ईटों पर पहले भी कोई चिह् नहीं लगा है । 

तट-रक्षक-राजन्‌ ! यदि मैं इन ईटों पर अपना चिह दिखा 
दूँ तो वह प्रमाण पयांप्त होगा? 

बाहुदेव-चिह्न देख कर कहा जा सकता है । 

तट-रक्षक-तनिक ठह्रिये । ( श्रीवःस एक कमंचारी के हाथ से 
पेने लोदे का टुकड़ा खेकर इंटों के ज्ोड़ पर हथोड़ी से चोट लगाता हैं । 
ईंटों क॑ दो टुकड़े होहूर अलग गिर पड़ते दें आर दोरों टटों पर कुछ 
अक्तर खुदे हुए दिखाई देते हैं । ) महाराज ! यह अक्तर मरे द्वाथ के 
“लिखे हैं । मैं यद्दी अक्षर आपके सामने लिखकर दिखा सकता हूँ । 


( आकाशवाणी घुनाई देती है ) 


१८० श्रीवत्स [ अंछ ५ 

“लिखने को कोई आवश्यकता नहीं | अभी सब पहेलो सुलमू- 
जाती है ।” 

( सब सविस्पय ऊपर देखते हैं। सहसा लच्मी, शन्रि, सुरभि 
नाख सभा में खड़े दिखाई देते हैं । यथोचित श्रभिवादन 
भादि के पश्चाव ) 

लक्ष्मो-राजन ! हमें यहाँ देखकर चकित न हो | इन मद्दा- 
लुभाव ने ये सोने की इं2 सुरभि-देवी के आश्रम को मिट्टो से: 
बनाई हैं ! ये अक्षर भी इसो वात की पुष्टि करते हैं । 

प्रधान मंत्री--( ई ८ के दोनों दुकड़े उठा कर पढ़ते हैं ) सुरभि: 
देवो का आश्रम ! श्रीवत्स ! 

वाहुदेव-श्रीवत्स ? श्रीवत्स कौन ? 

लक्ष्मी--श्रीवत्स को नहीं जानते ! वही जो प्राग्देश के- 
राजा हैं । 

शनि--और जिसने मेरी कुमति से असंख्य कष्टों को सहन. 
किया है । 

नारद्‌-राजन्‌ ! आप यह सुनकर प्रसन्न होंगे कि आपके. 
जामाता प्राग्देश-नरेश श्रीवत्स हैं, कोई साधारण पुरुष नहीं ।. 
लक्ष्मी-शनि कलह के कारण इनकी यह दशा हुई है । 

( सब्र श्रोतागण यह टतांत सुनकर वित्मित हो जाते हैं ) 

बाहुदेव--महाराज श्रीवत्स ! ( हाथ जोड़कर ) में क्षमा-प्रार्थी 
हूँ । मेरा अपराध क्षमा हो | 

शनि-वाहुदेव ! आपका इसमें कुछ अपराध नहीं। आपने 

जो कुछ किया वह मेरे आदेशानुसार किया । श्रीवत्स के कर््तव्य- 
पथ पर आरूढ़ रहने पर मैं प्रसन्न हूँ । अनेक संकटों में पड़ने पर 
भी इन्होंने अपना निर्णय नहीं बदला। मैं इनका किया निर्णय 
स्वीकार करता हूँ । 

नारदू-नारायणनारायण !! 

( दो कर्मचारियों सहित चिंता श्रोर भद्रा का प्रवेश । यथोचित 

अ्भिवादन आदि के पश्चाव ) 

भद्रा-पिता जी ! ( चिता को ओर संकेत करते हुए ) ये मेरी 
बड़ी बहिन हैं। इन्हें यह दुष्ट सेठ हर ले गया था और इन पर 
अत्याचार करना चाहता था । इन्होंने अपने सतीत्व के प्रभाव से 
सूय देव से प्राथना की कि मैं कोढ़ी हो जाऊँ । इस प्रकार ये 
अपने धमम की रक्षा कर सकी । 

बाहुदेव--प्रधान मन्‍्त्री | ( सेठ की ओर देखकर ) इस दुष्ट को 
बंदी-गृह में डाल दो । 

शनि--राजन्‌ ! इस झुभ अवसर पर इस सेठ को भी मुक्त 
कर दो । यह भी मेरी प्रेरणा से ऐसा कर रहा था। 

लक्ष्मी-श्रीवत्स ! अब शीघ्र ही अपने राज्य को संभालों | 
तुम्हारी प्रजा प्रतीक्ता कर रही है । 

शनि-श्रीवत्स ! चिता !! मेरे कारण तुम दोनों को अनेक 
दुःख सहने पड़े । तुम इस घटना को भूल जाओ । 

भीवत्स- शनि देव ! आप प्रसन्न हैं, हमें इससे संतोष हुआ। 


श्टर श्रीवत्स [अंक ५ 

नारद-ैतुम्दारी उदारता और न्यायपरता पर इंद्र भी मुग्ध 
हैं। यह घटना संसार में सदा अमर रहेगी । कष्ट में पढ़े हुए 
मानव तुम्दारा नाम स्मरण कर धीरज पायेंगे। पुत्री चिंता ! 
जुम्हारा नाम नारी जाति के लिए पति-प्रम और सहनशीलता का 
आदरश स्थापित रखेगा। तुम पर लक्ष्मी की सदा कृपा रहे ! 
आओ, आज इस मंगलमय अवसर पर मिलकर लक्ष्मी का 
कीतन करें । 


” ज्ञग में है लच्मी का राज ! 


( पटाक्षेप ) 


है कु 9 


